17 ފެބްރުއަރީ 2019 | އާދީއްތަ 14:58 4,086\nއެހެން އޮވެވުނީ ކިހާ އިރަކު ކަމެއް ވެސް ނޭނގުނެވެ. އަހަންނަށް ހޭވެރިކަންވީ ކުއްލިއަކަށް މީހަކު ދޮރު ހުޅުވައިލި އަޑަށެވެ.. " ކޮއްކޯ ރޮނީތަ؟" ބޭބެ އައިސް އަހަރެން އޮތް އެނދުގައި އިށީންނަމުން ބުންޏެވެ. " ބިރުވެރި ހުވަފެނެއް ފެނުނީތަ" ބޭބެ ބޮލުގައި ފިރުމާލި އެވެ. މީގެ ކުރިން ވެސް އަހަރެންގެ ހާލު ކިރިޔާ ވެސް އަހާލާ މީހަކަށް އުޅެނީ ބޭބެއެވެ. މަދު ފަހަރަކު ނަމަވެސް ހިތް ހެޔޮކަމާ އެކު ދެ ބަހެއް ނަމަވެސް ބުނެލާތީ ހިތްހަމަ ޖެހުމެއް ލިބެއެވެ. ނަމަވެސް މީގެ ކުރިން ދުވަހަކު ވެސް ބޭބެ އަހަރެން ގަޔަކު އަތެއް ނުލައެވެ. އަހަރެން އަވަސް އަވަހަށް ހެދުން ތިރިކޮށްލައި، ފެންނަ އޮތް ބަނޑު ފޮރުވީމެވެ. ނަމަވެސް ތެދުވުމުގެ އެއްވެސް ހިތްވަރެއް އަހަރެންގެ ނެތެވެ.\n" ކޮއްކޯ ކިހިނެއްވީ؟" ބޭބެ އަނެއްކާ ވެސް އަހަރެންގެ ހަށިގަނޑުގައި ފިރުމާލިއެވެ. އެ ފިރުމުމުގައި އޯގާތެރިކަންވެއެވެ.\nއަހަރެން އޮތީ ބަންޑުން ކަހަލަ ގޮތަކަށެވެ. ބޮލަށް ބަރުވެފައި ހުރުމުން ތެދުވާނެ ހިތްވަރެއް އަހަރެންގެ ނެތެވެ.\n"ބޭބެ އަށް ވީ ގޮތެއް ކިޔައިދީބަލަ" ބޭބެގެ އޯގާތެރި ފިރުމުން މި ފަހަރު އަމާޒުވީ އަހަރެންގެ އުނަގަނޑަށެވެ.\nއަހަރެން ކުޑަކޮށް އެނބުރެލީމެވެ. ވީގޮތް ކިޔައިދިނުމަށް މަސައްކަތްކުރީމެވެ. އަނގަ ހުޅުވާލުމާ އެކު އަނެއްކާ ވެސް އަހަރެންގެ ބަޑި ފަޅައިގެން ދިޔައެވެ. ބޭއިހްތިޔާރުގައި އަހަރެން ބޭބެގެ އުނގަށް ވެއްޓުނެވެ. އެ އުނގު ތެރޭގައި މޫނު ފޮރުވައިގެން އޮވެ ބާރުބާރަށް ރޯން ފެށީމެވެ. އަހަރުތަކެއް ވަންދެން އެފަދަ އޯގާތެރިކަމެއް އެހާ ގާތުން އަހަންނަށް ލިބިފައި ނެތުމުން ކަމަށް ވެދާނެއެވެ. އަހަންނަށް ހޭވެރިކަންވީ އިރުކޮޅެއް ފަހުންނެވެ. އޭރު އަހަރެން އޮތީ ހަމަ ރަނގަޅަށް ވެސް ބޭބެގެ އުނގު ތެރޭގައި ބުޅާގަނޑެއް ހެންނެވެ. ބޭބެ މަޑުމަޑުން އަހަރެންގެ ހަށިގަނޑުގައި ފިރުމަމުން ދިޔައެވެ.\nއެ ފިރުމުމުގައި ކަސިޔާރުކަމެއް ހުރިހެން އަހަންނަށް އިހުސާސްވުމުން ކުޑަކޮށް ފުރޮޅެލީމެވެ. ލަދު ވެސް ގަތެވެ. ނަމަވެސް އުއްޑުން ޖެހުމާ އެކު ކުރިއަށް ވުރެ ބާރަށް އަހަރެންގެ އުނަގަނޑުގައި ބޭބެ ހިފިއެވެ. މި ފަހަރު ދެ އަތުންނެވެ. އަހަރެން ރޫރޫ އަޅައިގެން ދިޔަ އެވެ. ބޭބެގެ އަތް މަޑުމަޑުން އުނަގަނޑުން މައްޗަށް ޖައްސަން ފެށި އެވެ. ބޮލަށް ބަރުވެފައި ހުރުމުން އިތުރު ހަރަކާތެއް ކުރަން އަހަންނަށް ވީ ވަރަށް ބޮޑު ވޭނަކަށެވެ.\n"ބޭބޭ!" އަހަރެން މެރިފައިވާ ދެލޯ ހުޅުވޭތޯ މަސައްކަތްކުރަމުން ބޭބެއަށް އިންޒާރުދޭ ފަދަ ގޮތަކަށް ގޮވާލީމެވެ.\nނަމަވެސް ބޭބެ އެ އަޑެއް ނާހައެވެ. އިތުރު އެއްޗެއް ބުނަންވާއިރަށް ބޭބެގެ ދެ އަތް އަހަރެންގެ މޭމައްޗަށް އަރާހަމަވެއްޖެ އެވެ. ނަމަވެސް ވަރުގަދަ އެ ދެ އަތް ހުއްޓުވޭހާ ބާރެއް އަހަރެންގެ ނެތެވެ. އެ އަށް ވުރެ ބޮލުގައި ރިހޭ ރިހުން ބޮޑެވެ. އަހަރެން އޮތީ ހޭދެބައިގައެވެ. އަހަރެންގެ ބަލިކަށިކަމުގެ ފައިދާ މަޑު މަޑުން ބޭބެ ނަގަމުން ދިޔަ އެވެ. އަހަރެން ހިތާ ހިތުން ގިސްލަން ފެށީމެވެ. ނަމަވެސް ގަނެފައި ހުރި ބިރެއްގެ ސަބަބުން އަޑެއް ބޭރެއް ނުވިއެވެ. ބޭބެގެ އަތާ އެކު އަހެރެންގެ ހަށިގަނޑު މައްޗަށް ބޭބެގެ މޫނު ވެސް ވެރިވެގަތެވެ. އަހަރެންގެ ވަނާތަކުން ބޭބެ މަޑު މަޑުން އުފާތައް ހޯދަން ފެށިއެވެ. ބާރެއް ނެތް އަހަރެންގެ ހަށިގަނޑު ބޭބެގެ އަތުތެރޭގައި މޮޑެވެނީއެވެ. ހަށިގަނޑުގައި ބާރެއް ނެތަސް އަހަރެންގެ ސިކުނޑި ބަރާބަރަށް ހިނގައެވެ. ވާނުވާ އަހަންނަށް ހަމަ ރަނގަޅަށް އިހްސާސްވެއެވެ.\n“އޭ ﷲ! މި ނުބައި ނުލަފާ މީހާގެ ކިބައިން މި އަޅާ ސަލާމަތް ކުރަންވާންދޭން. މި އަޅާ އަށް އެހީތެރިވާނީ ފަހެ ކާކު؟" އަހަރެން ހިތާ ހިތުން ސަލާމަތަށް އެދި ގޮވީމެވެ.\nކުއްލިއަކަށް ދޮރުގެ ތަޅުގައި މީހަކު ހިފިއަޑު އިވުނުހެން ހީވިއެވެ. ބޭބެ ކުލިއަކަށް ސިއްސައިގެން ގޮސް ތެޅިގަތެވެ. ދޮރު ހުޅުވާލާފައި ދައްތަގެ ދޮށީ އަންހެން ދަރިފުޅު، ފާތުން ކޮޓަރި އަށް ވަނެވެ” .ޔާ ﷲ!" އަހަރެންގެ ދުއާ އިޖާބަކުރެއްވީއެވެ. ބޭބެގެ އެ ނުބައި އަމަލު މުޅިން ކާމިޔާބު ނުވަނީސް އަހަރެން ސަލާމަތްވި ކަމަށްޓަކައި އަހަރެން ﷲ ހިތާ ހިތުން ޝުކުރުކުރީމެވެ.\n"މީރާ އަށް މި އޮތީ ކިހިނެއް ވެފަ. މީނާ ވަރަށް ބާރަށް ރޯ އަޑަށް ބައްޕަ މި ވަނީ. ނިކަން އަވަހަށް ފެންތައްޓެއް ގެނެސްދީބަލަ،" ނުބައި އަމަލު ސިއްރުކުރުމަށް ރަނގަޅު ބަހަނާއެއް ބޭބެހޯދިއެވެ .ބޮލަށާއި ހަށިގަނޑަށް ބަރުހެލިކަން ވެރިވެފައިވީ ނަމަވެސް ވަށައިގެން ހިނގާ އަދި ދައްކާ ވާހަކަ ސާފުކޮށް އަހަންނަށް އެނގޭވަރު ވެއެވެ.\n"މި ވާހަކަ މީހެއް ކައިރީ ބުނެފިއްޔާ ދުވަސް ދުއްވާލާނަން،" ފާތުން ނުކުތުމާ އެކު އަހަރެންގެ ކަންފަތް ދޮށުގައި ވައި އަޑުން ބޭބެ ބުނެލި އެވެ. އަދި އަވަސް އަވަހަށް އެނދުން ތެދުވި އެވެ.\n"ރީމާ! ރީމާ! ކިހިނެއްވީ؟" ފާތުން ގެނައި ފެންތަށިން ފެން އުނގުޅަމުން ބުންޏެވެ.\nއަހަރެން މަޑުމަޑުން ދެލޯ ހުޅުވައިލީމެވެ. އޭރު ވެސް އަހަންނަށް ގިސްލެވެއެވެ. " ކަމެއް ނުވޭ....ބޮލުގަ ރިއްސާތީ... ބިރުވެރި ހުވަފެނެއް ފެނުނީ. ހުވަފެނުގައި ރޮވުނީ ކަންނޭނގެ،" އަހަރެން ވާހަކަ ދެއްކޭތޯ މަސައްކަތްކުރީމެވެ. ވައި އަޑުން، ހުއްޓަމުން ހުއްޓަމުން ބުނީމެވެ. އޭރު ވެސް އަހަރެން ތުރުތުރު އަޅަ އެވެ. އެ މަންޒަރު ބަލަން ބޭބެ ދެލޯ އަޅައިގެން ހުއްޓެވެ.ފާތުން ގެނައި ފެންތަށިން ފެންފޮދަކާ ޕެނަޑޯލް ގުޅައެއް އަހަންނަށް ދިނެވެ.\n"ދަރިފުޅާ! ދެން އޭނާ ބާއްވާ އަރާމުކޮށްލަން. އޭރުން ރަނގަޅުވެދާނެ،" ފާތުން އެ ތަނުގައި މަޑުކުރަން ބޭބެ ބޭނުން ނުވީއެވެ. އަހަރެންގެ އަނގައިން ވާހަކައެއް ބޭރު ވެދާނެތީ ކަމަށް ވެދާނެއެވެ. ބޭބެ އެހެން ބުނުމުން ކޮޓަރިން ހިނގައިގަންނަށް ފާތުން އެނދުން ތެދުވިއެވެ. އޭނާގެ އަތުގައި ހިފައި މަޑުކުރުވަން އަހަރެން ކިތަންމެހާ ވެސް ބޭނުންވިއެވެ. ނަމަވެސް އަތް ހިއްލާލެވޭ ވަރު ވެސް އަހަރެންގެ ހަށިގަނޑުގައި ނެތެވެ. ކުކުރަމުން ކަހަލަ ގޮތަކަށް ފާތުން މަޑުކުރުމަށް އަހަރެން އެދުނީމެވެ. ނަމަވެސް އޭރު އޭނާ ކޮޓަރިން ނުކުމެއްޖެއެވެ.\nއަހަރެން އަނެއްކާ ވެސް އެކަނިވީ އެވެ. ފާތުން ނުކުތުމާ އެކު ބޭބެ އަހަރެންގެ އެނދާ ކައިރިއަށް އަނެއްކާ ވެސް ޖެހިލިއެވެ. ކުޑަވެ މެރެމުންދިޔަ ދެލޮލުގެ އެސްފިތަކުގެ ތެރެއިން އަންނަށް ބޭބެ ފެންނަނީ ތިން މީހުންގެ ގޮތުގައެވެ. ތުރުތުރު އަޅާ މަންޒަރެއް ފަދައިންނެވެ. ވަސްޖެހޭހާ ކައިރި އަށް އައިސް ބޭބެ ކޮންމެ ވެސް އެއްޗެއް ބުނިހެން ހީވިއެވެ. ނަމަވެސް އަހަންނަށް އެ އަޑު ވެސް އިވެނީ ބިރުވެރި ފިލްމްތަކުން ފެންނަ ރޫހާނީ ބާރެއް ހަށިގަނޑަށް ވަދެފައި ހުންނަ އިންސާނެއްގެ އަޑުހެންނެވެ. އެ ބުނި އެއްޗެއް ބުނެފައި ބޭބެ ކުލިއަކަށް އަވަސް އަވަހަށް ދޮރު ލައްޕާފައި ދިޔައެވެ.\nބޭބެ ދިޔަތާ އިރުގަނޑެއް ވެއްޖެއެވެ. ނަމަވެސް ހީވަނީ ދެންމެ ދެންމެ އައިސްދާނެ ހެނެވެ. ފަހަރުގައި ބޭބެ ބުނީ ވެސް އެހެންނެވެ. "މިރޭ އަހަރެން އަންނާނަމެވެ!"\nއަހަރެން ކުޑަ ހިނދުކޮޅަކަށް ވެސް ދޮރު ނޫން އެހެން ތަނަކަށް ނުބަލަމެއެވެ. މުޅި ރޭ އަހަރެން ހޭދަކުރި އެ ގޮތުގައެވެ. ބައެއް ފަހަރު ލޯ މެރުނަސް އިރުއިރުކޮޅަ ސިއްސައިގެން ތެދުވެވެއެވެ. ހައްތަހާ ވެސް ހީވަނީ ބޭބެ އައިސް އަހަންނާ ބެހެން އުޅެނީހެނެވެ. އެހެން އޮއްވައި ފަތިސް ނަމާދަށް ބަންގި ގޮވާ އަޑު އިވުމުން މަޑުމަޑުން ތެދުވެވޭތޯ އަހަރެން ބެލީމެވެ. އަހަންނަށް ފާހާނާއާ ހަމައަށް ދެވުނީ އެތައް ފަހަރެއްގެ މަތިން މަސައްކަތް ކޮށްގެންނެވެ. ފާހާނާ އަށް ވަނުމާ އެކު އިސްކުރު ދޫކޮށްލީމެވެ. މާގަނޑުން ފޭބި ކޮންމެ ތިއްކެއް ވެސް އަހަންނަށް ސިފަވީ ކަށި ހަންޖަރުތަކެއް ފަދައިންނެވެ. ލައިގެން ހުރި ހެދުމާ އެކު އަހަރެން ތެމި ފޯވިއެވެ. އެއާ އެކު ލޮލުގައި ހަރުވެފައި ހުރި ކަރުނަތައް އަނެއްކާ ވެސް ބެހިގަތެވެ. އޮހެމުންދިޔަ ފެނާ އެކު އެ ކަރުނަތައް ލާމެހިގެންދިޔައެވެ. އެ ގޮތުގައި އިރުގަނޑަކު ހުރުމުން ކޮންމެވެސް ވަރެއްގެ ފިނިކަމެއް ހިތަށް ލިބުނެވެ. ދެންވާނެ ގޮތަކާ މެދު ވިސްނަމުން އަހަންރެން ފެންވަރައިގެން ނުކުތީމެވެ.\n"ޔާ ﷲ! މި އަޅާ އަށް މި ދެއްވަނީ ކޮން ކަމެއްގެ ސަޒާބާ؟ ކުރެވުނީ ކޮން ކުށެއްބާ؟ ޔާ ﷲ! މި ނުބައިކަމުން މި އަޅާ ސަލާމަތްކޮށްދެއްވާށި. އާމީން." ފަތިސް ނަމާދުގައި އަހަރެން ދުއާކުރީމެވެ.\nނަމާދަށް ފަހު ލިބުނު ކުޑަ ހިތްވަރާ އެކު އަހަރެން ނުކުމެ ބަދިގެއަށް ވަނީމެވެ. އަދި ގޭގައި ކުރަން ހުރި ހުރިހާ ކަމެއް ނިންމާލުމަށް ފަހު، ގޭ މީހުން ތެދުވުމުގެ ކުރިން ކޮޓަރިއަށް ވަދެ އޮށޯވެލީމެވެ.\n"އަނެއްކާ ވެސް ނިދީ ދޯ. ދޮންނަ ހުރި އެއްޗެހިތައް އެހުރީ ހުރި ގޮތަށް. ދެން މާ ބަލިކަމަށް ހެދިގެން އޮންނާނެ ކަމެއް ނެތް،" އަހަންނަށް ހޭލެވުނީ ދައްތަގެ ބަރު އަޑަށެވެ.\nއޭރު ގަޑިން ނުވައް ޖަހާ ބޮޑުވެއްޖެއެވެ. އަވަސް އަވަހަށް އަހަރެން ތެދުވީމެވެ. ދައްތަ އިތުރަށް ރުޅި ނާންނަނީސް ގޭތެރޭގެ ކަންކަމުގައި މަސްއޫލުވީމެވެ. ރޭގަނޑު ހިނގި ބިރުވެރި ހާދިސާ މަތިން ހަނދާންވާ ކޮންމެ ފަހަރަކު އަހަރެން ރޫރޫ އަޅައެވެ. އަހަރެން ހޭލުމުގެ ކުރިން ނުބައި ސުންޕާ މީހާ އޮފީހަށް ދިޔަކަން ނަސީބެވެ. ނޫން ނަމަ އޭނާ ފެންނަ ހިސާބަށް ދާން ވެސް އަހަރެން ބިރު ގަންނާނެ އެވެ.\n"ކޮބާ މިއަދު ސްކޫލަށް ނުދާ ދުވަހެއްތަ؟" ޒުއްބަ އައިސް ގެއަށް ވަން އިރު އަހަރެން އަދި ހުރީ ޔުނީފޯމް ނުލަ އެވެ.\nއެހެން ދުވަސް ދުވަހަށް ވުރެ ތަންކޮޅެއް ކުރިން ޒުއްބަ އައެވެ.\n" ނޫން. މި ތައްޔާރުވަނީ،" ދެބަ ނިދީގައި ހުރި މީހަކު ވާހަކަ ދައްކާ ގޮތަށް އަހަރެން ބުނީމެވެ.\nއަހަރެންގެ ރާގު ހުރި ގޮތުން ވެސް ބޮޑު ކަމެއް ވެއްޖެކަން ޒުއްބައަށް އިހުސާސްވި ކަހަލައެވެ. ހަތަރު ކަޅި ހަމަވުމާ އެކު އޭނާގެ ސުވާލުތައް އަހަންނަށް ފެނުނެއެވެ. އަވަސް އަވަހަށް އަހަރެން މޫނު އަނބުރާލީމެވެ. އަދި ކޮޓަރިއަށް ވަދެ ޔުނީފޯމް ލައިގެން ބޭރަށް ނުކުތީމެވެ. ޒުއްބަ އައި ވަގުތު ދައްތަ ނެތްކަން ނަސީބެވެ. ނޫން ނަމަ ކޮންމެވެސް އެއްޗެކޭ ކިޔާނެއެވެ. ދައްތަ ވީ ކޮޓަރީގަ އެވެ.\n"ހަނދުއޮއްސިފަ ތިހުރީ ކިހިނެއްވީ އަނެއްކާ؟ އާތިފް މަތިން މާ ބޮޑަށް ހަނދާންވީތަ؟ ނޫނީ ކެއި އެއްޗަކުން ބަނޑު ސަކަރާތްވީތަ؟" ވާހަކަ ދައްކާނެ ފުރުސަތެއް ވެސް ނުދީ ޒުއްބަ ފަތިވަރަކަށް އަމުނާލިއެވެ.\nޒުއްބަގެ އެ ސުވާލުތަކާ އެކު އަހަރެން ފެންކަޅިވިއެވެ” . އޭ! އޭ! ރޮނީތަ؟ އަނެއްކާ ވެސް ދައްތަ އެއްޗެހި ކީތަ؟" ޒުއްބަ ސުވާލެއް އިތުރު ކޮށްލި އެވެ.ޒުއްބަ ކައިރީ އެ ވާހަކަ ދައްކަންވީ ހެއްޔެވެ؟ އެކަމަކު އޭނާ ގަބޫލުކުރާނެ ހެއްޔެވެ؟ އަހަންނާ މެދު އޭރުން އޭނާ ދެކޭނީ ކިހިނެއް ހެއްޔެވެ؟ އެތައް ސުވާލެއް އަހަރެންގެ ހިތަށް އެރިއެވެ. ބޯ ޖަހާލުމަށް ފަހު ޒުއްބަގެ ސުވާލަކަށް އަހަރެން ޖަވާބު ދިނީމެވެ.\n"ދައްތަ އަބަދު ވެސް އެއްޗެހި ކިޔައެއްނު. ދެން އެ ކަމާ ކޮންމެހެން ދެރަވާނެ ކަމެއް ނެތް. އެއީ އޭނާގެ ގޮތެއްނު،" ޒުއްބަ ހިތްވަރު ދިނެވެ.\nދައްތަގެ ވާހަކަތައް ކިޔައިދިން ނަމަވެސް ނުބައި ނުލަފާ މީހާގެ ވާހަކަ ކިޔައިދޭހާ ހިތްވަރެއް އަހަންނަކަށް ނުލިބުނެވެ. އެ ސުންޕާ މީހާގެ ނުބައި އަމަލުތައް ހިތުގައި ނުފޮރުވައި ޒުއްބައާ ހިއްސާކުރަން އަހަރެން ކިތަންމެ ފަހަރު އަނގަ ހުޅުވީމެވެ. ކިތަންމެ ފަހަރަކު އެ ވާހަކަ ފެށީމެވެ. ނަމަވެސް އެ ހިތްވަރު އަހަންނަކަށް ނުލިބުނެވެ. ކިތަންމެ ނުރޯން ހުއްޓަސް އަޑިއަޑިން އަހަރެން ގިސްލަމުން ދިޔައީމެވެ. ރޭގެ ބިރުވެރިކަން އަދިވެސް ހިތުން ނުފިލަ އެވެ. ކުރިއަށް އޮތް ދުވަސްތަކާ މެދު ވިސްނެނީއެވެ. ހިތަށް އަރާ ކޮންމެ ފަހަރަކު ތޫނު ހަންޖަރަކުން އަހަރެންގެ ހަށިގަނޑު ޒަހަމްކުރާ ފަދަ އިހްސާސްތަކެއް ކުރެވެއެވެ. ހަށިގަނޑު ތުރުތުރު އަޅައިގެން ދެއެވެ. މި ގޭގައި ހޭދަވާ ކޮންމެ ރެއެއް ވެސް ދެން އެ ބިރުވެރިކަމާ އަހަރެން ކުރިމަތިލާންޖެހޭނެއެވެ. އެ މީހާގެ ނުލަފާ ނުބައި ވަހުސީ އަމަލުގެ ޝިކާރައަކަށް އަހަރެން ހަދާނެއެވެ. ހަވަސްގެ ކަރުހިއްކުން ފިލުވާލާފައި ނޫނީ އޭނާ އެކަން ހުއްޓައެއް ނުލާނެއެވެ.


ގޮނޑު، ބޮޑު ނުރައްކަލެއް ....... — Ihavandhoo.com\n18 އޮގަސްޓު 2015 8 މުހައްމަދު އަކްރަމް\nކުނިގޮނޑުގައިހުރި ކުނިތައް މޫދަށް ގިރާލައިގެން ދަނީ. ފޮޓޯ: ޙަމީދު / އިހަވަންދޫޑޮޓްކޮމް\n"ރޭގެ ޖޮގިން ކެންސަލްކޮށްލަން ޖެހުނީ ކުނިގޮނޑުން އަރަމުންދިޔަ ދުންތަކުގެ ސަބަބުން. މިއަދު މޫދަށްއެރުން ކެންސަލްކޮށްލީ ކުނި ގޮނޑު ގިރާލައިގެން ކުނިގޮނޑުގެ ތާސީރުތައް ރަށުގެ ވަށައިގެންވާ ރީތި މޫދަށް އެޅި ހަޑިވެފަ އޮތީމަ" ހަމީދު 31، އޭނާގެ އުދާސްތައް ފޭސްބުކަށް ބަންޑުން ކޮށްލާފައި އޮތެވެ.\nމިއީ ކިތަންމެ ވަރަކަށް ދެއްކިއަސް ކަމާބެހޭ ފަރާތްތަކަށް އަޑުނީވުނު ވާހަކައެކެވެ. ކުނިގޮނޑުން އަރާ ދުމުން ވާ އުނދަގުލުގެ ވާހަކައެވެ. އެކަމަށް ހައްލެއް ނުލިބޭ ވާހަކައެވެ.\nކުނި ގޮނޑުގެ މައްސަލަ މިދުވަސްވަރު ވަނީ އެހެން ހަރުފަތަކަށް ޖެހިލާފައެވެ. ކުނި ގޮނޑު ގިރާލައި ކުނިގޮނޑުގެ "ތާސީރުތައް" ރަށުގެ ވަށައިގެންވާ ރީތި މޫދަށް އެޅި އެތަންތަން އެވަނީ ތަޢައްޔަރު ވެފައެވެ. ވީމާ މިފަހަރު ދައްކަން މިއުޅެނީ ދުމުގެ ވާހަކައެއް ނޫނެވެ. ފެނަކަ އިހަވަންދޫ ބުރާންޗުން ބަލަހައްޓާ ކުނިގޮނޑު ބަލަހައްޓާލެއް "ފުރިހަމަ" ކަމުން، ތަޤައްޔަރުވި މޫދޫން ބާނާ މަހުގެ ވާހަކައެވެ. އެމަހުން ހަށިގަނޑަށް ކުރާ އަދި ކުރާނެ އަސަރުގެ ވާހަކައެވެ.\nތަޢައްޔަރުވެފައިވާ މާހައުލުގައި އުޅޭ މަސް\nތަޢައްޔަރު ވެފައިވާ މާހައުލުގައި އުޅޭ މަސް ކެއުމުން ވަރަށް މަދު ފަހަރަކުނޫނީ އޭގެ އަސަރު ވަގުތުން ފެންނަ ކަމަކަށް ނުވެއެވެ. އެއާއި ހިލާފަށް އޭގެ އަސަރު ފެންނަނީ ގިނަދުވަހުންނެވެ. ކެންސަރާއި، މޭގަނޑަށް ޖެހޭ ބަލިތަކާއި ހެދިބޮޑުވުމަށް ހުރަސްއެޅުން ފަދަ މައްސަލަތަކާއި ދިފާއީ ނިޒާމުގެ ބާރުދެރަވުންފަދަ މައްސަލަތަކަކީ ދިގުމުއްދަތަކަށް މިފަދަ މަސް ކެއުމަށް ބޭނުންކުރުމުން ދިމާވެދާނެ މައްސަލަތަކެވެ.\nކުނިން ތަޢައްޔަރު ވެފައިވާ މާހައުލުގައި ދިރިއުޅޭ މަހުގައި މާކަރީއާއި ޕީސީބީ ފަދަ ނުރައްކާތެރި ކެމިކަލްތައް ހުރެއެވެ. މިފަދަ މަސް ކެއުމަށް ބޭނުންކުރުމުން އެންމެ ނުރައްކާތެރި އަސަރު ކުރަނީ ކުޑަކުދިންނާއި މާބަނޑު މީހުންނަށެވެ.\nޕީސީބީ އިން އިންފެކްޓްވެފައިވާ އެއްޗެއް އަންހެނަކަށް ކެވިއްޖެނަމަ އޭގެ އަސަރު އޭނަގެ ހަށިގަނޑުން ފިލާދިއުމަށް5އަހަރު ނަގައެވެ. އަދި ބަރު މައުދަނެއް ކަމަށްވާ މާކިއުރީ (ދިރޭރަހަ) އަށް ހުށަހެޅިފައިވާ ކެމިކަލެއް ހިމެނޭ ކާނާއެއް ކެވިއްޖެނަމަ އެ ހަށިގަނޑުން ބޭރުވެ ސާފުވާން 12 މަހާއި 18 މަހާއި ދެމެދުގެ މުއްދަތެއް ނަގައެވެ.\nއަންހެނުން އެމީހުން މާބަނޑު ވުމުގެ ކުރިން ތަޢައްޔަރުވެފައިވާ މާހައުލެއްގައި އުޅޭ މަސްކައިފި ނަމަ އެމީހުންގެ ރަހިމުގައި ނުރައްކާތެރި ކެމިކަލްތައް އަށަގަނެއެވެ. ވުމާއި އެކު ރަހިމުގައި ޢަރުބަގަންނަ ކުއްޖާ އޮންނާނީ އެވިހަމާއްދާތަކަށް ހުށަހެޅި ފައެވެ. އެކަމުގެ ސަބަބުން އެފަދަ ކުދިންގެ ހެދިބޮޑުވުމަށް ހުރަސްއެޅި ދަސްކުރުމުގެ ބާރު ދައްވެއެވެ. އަދި ބައިގެން ދިއުމާއި ނުކުޅެދޭ ކުދިން ލިބުމުގެ ފުރުސަތު ބޮޑުވެއެވެ.\nކުޑަކުދިން އެފަދަ މަސް ކެއުމުން، މުޅިއުމުރައް ދެމިގެންދާފަދަ ސިއްޙީ މައްސަލަތަކާއި ދިމާވެއެވެ.\nމަހަކީ އެގެ ޒާތުގައި ނުހަނު ފައިދާ ހުރި އެއްޗަކަށްވިއަސް ތަޢައްޔަރުވެފައިވާ މަހަކީ ބޮޑު ވިހައެކެވެ.\nތަޢައްޔަރުވެފައިވާ ފެނަށް އެރިއުޅުމުން ދިމާވާ ބައެއް ސިއްޙީމަސަލަތައް\nތަޢައްޔަރުވެފައިވާ ފެނަށް އެރިއުޅުމަކީ ވަރަށް ގިނަ ސިއްޙީ މައްސަލަތަކަށް މީހާހުށަހެޅިގެން ދާކަމެކެވެ. ކުނިގޮނޑަކުން ފައިބާ ކުނީގައި ހެވީމެޓަލްސް އާއި ތަފާތު ގިނަ ވައްތަރުތަކުގެ ވައިރަހާއި ބެކްޓީރިއާ ހުރެއެވެ. އެފަދަ ތަންތަނަށް އެރިއުޅުމުން ދިމާވާ ސިއްޙީ މައްސަލަތަކުގެ ތެރޭގައި ބަނޑުގައި ގޭސްހެދުމާއި، ބޭރަށްހިންގުމާއި، ހެޕަޓައިޓިސް "އޭ" އާއި ފުއްޕާމެއަށް ޖެހޭ ބަލިތައް ޖެހުމާއި ކަންފަތާއި ނޭފަތާއި ކަރުގެ އިންފެކްޝަން އަށަގަތުން ފަދަކަންކަން ހިމެނެއެވެ. މީގެ އިތުރުން އެންސެފެލައިޓިސް (ސިކުނޑިއަށް ޖެހޭ އިންފެކްޝަން) އާއި މެނިންޖައިޓިސް ފަދަ ފުރާނައަށް ނުރައްކާތެރި ބަލިތައްވެސް ޖެހެއެވެ.\nއެގޮތުން އެފަތަ ތަޢައްޔަރު ގޮނޑުދަށްތަކަށް މޫދަށްއެރުމުން ސްރެޕްޓޯކޯކަސް އިންފެކްޝަނުގެ އަސަރުކޮށްގެން އެއްބަޔަކު މަރުވެފައިވާއިރު އަނެއްބަޔަކުވަނީ ނުކުޅެދޭމީހުންނަށް ވެފައެވެ.\nމިކަމުގެ ސަބަބުން ދިގުމުއްދަތެއްގެ ފަހުން ފެންނަ ސިއްޙީ މައްސަލަ ތަކުގެ ތެރޭގައި ތަފާތުވައްތަރުތަކުގެ ކެންސަރާއި ދަރިން ނުލިބުމާއި ތަފާތު ޖެނެޓިކް މައްސަލަތައް ހިމެނެއެވެ.\nއިހަވަންދޫއަކީ "ގޭސްޓްރޯއެންޓެރައިޓިސް" ގެ މައްސަލަތައް ގިނަ ރަށެކެވެ. ތަފާތު ވައްތަރުގެ ކެންސަރުވެސް އިހަވަންދޫގައި ގިނަވަމުން އަންނަކަމަށް އިހަވަންދޫ ކައުންސިލުން ދާދިފަހުން ކޮށްފައިވާ އިއުލާނެއްގައި ބުނެފައިވެއެވެ.\nއެހެން ނުރައްކަލެއްގެ ވާހަކާ\nކުނިގޮނޑުން ފައިބާ ކުނިތައް މޫދަށް އެޅި އެސަރަހައްދުގެ މޫދު ކުނިން ތަޢައްޔަރުވުމުން ހީނުކުރާކަހަލަ އެހެން ކަމަކަށް އެސަރަހައްދަށް މޫދަށްއެރޭ މީހުން ހުށަހެޅިގެން ހިނގާދާނެއެވެ.\nއެމެރިކާގެ ހަވާއީގެ ރަށަކަށް މިފަހުން ކުރިމަތިވި މައްސަލައަކީ އެރަށްކާރިއަށް މޫދަށް އެރިއުޅޭ މީހުންނަށް އާދަޔާހިލާފަށް ކޮންބާވަތެއްގެ މިޔަރެއްކަން ނޭގޭ މިޔަރެއް ހަމަލާދިނުމެވެ. މިޔަރުގެ ހަމަލާތަކުގައި2އަހަރުތެރޭ2މީހަކު މަރުވެ އެތައްބަޔަކު ނުކުޅެދޭ މީހުންނަށް ހަދާލިއެވެ. އެކަން ބޮޑުވެ އެކަން ދިރާސާކުރަންދިޔަ ސައިންސްވެރިން އެކުލަވާލި ތަފާތު ތިޔަރީތަކުގެ ތެރޭގައި މިރާއްޖޭގެ މީހުން ވިސްނާންޖެހޭ ތިޔަރީތައް އެބަހުއްޓެވެ.\nއެއްތިޔަރީގައި ވާގޮތުން އެރަށަށް މިޔަރުގެ މައްސަލަ ދިމާވީ، ޖަޕާނަށް ކުރިމަތިވި ސުނާމީގައި އުފެދުނު ކުނިތައް އޮޔާއިއެކު އެސަރަހައްދަށް ވާސިލްވުމުންނެވެ. މިޔަރުގެ ބާވަތެއް ކަމުގައިވާ (Tiger Shark) ފެމުނު މިޔަރަކީ އާދައާ ހިލާފަށް ކުންޏާ ދޯޅު މިއަރެއްކަމުން އެސަރަހައްދަށް ޖަމާވި ކުނިތަކުގެ ފަހަތުން ފެމުނުތައްވެސް އެސަރަހައްދަށް ޖަމާވީކަމަށް އެތިޔަރީ ބުނެއެވެ. ފެމުނަކީ އިންސާނުންނަށް އިސްވެ ހަމާލާދޭ މިޔަރަކަށް ވާއިރު އެއީ ރާއްޖޭގެ ސަރަހައްދުން ފެންނަ އެންމެ ނުރައްކާތެރި މިޔަރުގެ ބާވަތެވެ.“Garbage Eater” ގެނަމުން މަޝްހޫރު ވެފައިވާ ފެމުނު، ރާއްޖޭގެ ކުނިގޮނޑުތަކުން ބޭރުވާ ކުނިން ފިލިވެ ތިލަނުވެއްޖެއްޔާ ކިތަންމެހާވެސް ރަނގަޅެވެ.\nގެއްލުންވަނީ ހަމައެކަނި އިންސާނުންނަކަށް ނޫން\nގޮނޑުދޮށް ތަޤައްޔަރުވުމުން ގެއްލުންވަނީ ހަމައެކަނި އިންސާނުންނަކަށް ނޫނެވެ. އެމާހައުލުގައިވާ ދިރުންތަކަށްވެސް ފޫނުބެއްދޭ ވަރުގެ ގެއްލުންވެއެވެ. ކެމިކަލްގެ ސަބަބުން ހުދު ގޮނޑުދޮށްތައް ރަތްވެ ރީތިކަން ގެއްލި ދިއުމަކީވެސް ދުރުކަމެއްނޫނެވެ.\nއިހަވަންދޫން ވާހަކަދެއްކި އަޙުމަދު 25، ބުނީ ކުނިގޮނޑުގައިވާ ކުނިތައް މޫދަށް ބޭރުވާކަން ޒިންމާ ބޮލުއަޅާގެންތިބި ބައެއް މީހުންނަށް ނޭގޭކަމުގައެވެ. "ފެނަކާގަވެސް މެނޭޖަރުން ގިނަވެގެން އިށީންނާނެ ގޮޑިއެއްނެތޭ ކިޔާ، ކީއްވާނީ އެމީހުން ގެންގޮސް ގޮނޑުގަ ބޭތިއްބިއްޔާ ގައިމު އެތަން ފެންނާނެތާ!" އޭނާ ބުންޏެވެ.\n↵ ޚާއްސަ ރިޕޯޓު\nކީއްކުރަން ލިޔާވާހަކައެއްތިއަކީ؟ ސިޔާސީ ބަޔަކު ފެނަކައަށްލާގެން ޖީބުފުރުން އޮތީ\n– 18 އޮގަސްޓު 201591\n– 18 އޮގަސްޓު 201551\nގޮނޑު ބޮޑު ބަލާއެއް، ކެންސަރޭ އެހެން އެއްޗެކޭކިޔަސް ނުކިޔަވާތިބި ބަޔަކު ތިބި ކައުްނސިލަކުން ތ ތިކަމަކަށްޗ އަޅައެއް ނުލާނެ\n– 18 އޮގަސްޓު 2015 8 1\nއަކްރަމް އަށް ބެލެނީ އަބަދުވެސް ކުނިގޮނޑު ދޯް!\n– 19 އޮގަސްޓު 201520\nހައްދަވާ ބޮޑުކުރެއްވި ރަސްކަލާކޮ، އަޅަމެންނަށް ދިމާވެފައި މިވާ ބަލާވެރިކަމުން އަޅަމެން މިންޖު ކުރައްވާންދޭވެ․\n– 19 އޮގަސްޓު 201542\nކަލޭމެން ނޫސްވެރިން ވަރަށް ރަނގަޅަށް ބަލާފަ ލިޔެބަލަ․ ތި ވަބާ އިހަވަންދުއަށް ޖެއްސީ އަންނިއޭ․\n– 19 އޮގަސްޓު 2015 1 3\nތީ ވަރަށް ސީރިއަސް މައްސަލައެއް․ ކައުންސިލްގައި ތިބޭ މީހުންނަށް ހީވާކަހަލަ މިކަމުގެ ގެއްލުން އެމީހުންގެ އައިލާ ތަކަށް ނުކުރާނޭ․․ އެހެންވެތާ ހައްލެއް ނުގެނެވިގެން އުޅޭނީ․ މިވަރުން ވިސްނޭނެ ކަމަށް އުއްމީދު ކުރަން\n– 19 އޮގަސްޓު 201540\nމިކަމުގަ ކައުންސިލަރުން ކުއްވެރިކޮށް ކޮމެންޓު ނުލިޔެބަލަ․ ކައުންސިލަރުންނަށް ރަށް ހިންގުމުގަ އެއްވެސް ބާރެއް ނެތް․ ރަށް ހިންގަން ޖެހެނީ ރަށުގަ ތިބި ސިޔާސީ ދެތިން އެކްޓިވިސްޓެއް ބުނާ ގޮތަށް․ ކައުންސިލަރުން ނަށް ނެތް އަތަކަށް ގުޑާލެވެން ވެސް․ އެހެން ނޫންނަމަ މިހާރު ތިމައްސަލައަށްވެސް ހައްލު ހޯދާފަ އޮންނާނީ․ އަދި ބޯފެނުގެ ނިޒާމުގެ މަސައްކަތްވެސް މިހާރު އޮންނާނީ ކޮރަޕްޝަން އަށް ނުގޮސް އިހަވަންދޫގެ ރައްޔިތުންނަށް ފަހިކޮށްދީ ނިންމާފަ․ ސިޔާސީ ދެތިން އެކްޓިވިސްޓުންގެ ސަބަބުން ކައުންސިލަރުންނަށް އެއުޅެނީ އެއްވެސް ކަމެއް ނުކުރެވިގެން․ ވިސްނާ ބަލާ މީހަކަށް ރަނގަޅަށް އެނެގޭނެ․ އިހަވަންދޫގެ ރައްޔިތުންގެ ލާބަޔަށް އެދި ކައުންސިލުން އެއްވެސް ކަމެއް ކޮށްދީފައެއް ނެތް․ ކުރިހާވެސް ކަމަކީ ގެއްލުންވާ ކަންތައްތަކެއް․ އޮޑިހަރުގެ ވަޅުގެ ކުލިތައް މަޢާފު ކުރުމާ، ފެނުގެ ނިޒާމުގެ މަސައްކަތަށް އެއްވެސް ތަޖުރިބާއެއް ނެތްބަޔަކަށް މަސައްކަތް ހަވާލު ކުރުމާއި، މަސައްކަތް ކުރަމުންދިޔަ އިރު ސްޕަވައިޒް ނުކުރުމާ، ރަށުގެ މަގުތައް ހަލާކު ކުރަމުން ދިޔައިރު އަޅާނުލާ ހުރުން ފަދަ ކަންތައްތައް․ ފައިބަރު ހަރުގެތައް އެއެއް މިއެއް ނުބަލާ ރައްޔިތުން މަރަމުންދާއިރު ނުފެނުމާ، ލޮނުމަސް އަޅަމުން ދާމީހުން ރަށް ހަޑި ކުރަމުންދާއިރު އަޅާނުލުން ފަދަ ކަންތައްތައް․\n– 20 އޮގަސްޓު 201522


Aseyla ge Suvaalu:Raees Yameen sihuru gaboolu nukurahvaanama, aharen lavvaa ekan kuruvanvee keehve? Raajje.mv | Connecting the dots...\nއަސޭލާގެ ސުވާލު:ރައީސް ޔާމީން ސިހުރު ގަބޫލުނުކުރައްވާނަަމަ، އަހަރެން ލައްވާ އެކަންކުރުވަންވީ ކީއްވެ؟\nސިޔާސީ ހުރިހާ ފަރާތްތަކުން ރައީސް ޔާމީނާއި ދެކޮޅުވާ ގިނަ ސަބަބުތަކެއް އޮވޭ\nއަޅުގަނޑަށް ޔާމީން 2.5 މިލިއަން ޑޮލަރު ދޭން ޖެހޭ\nފާރިސް އޭ ވިދާޅުވެ، ރައީސް ޔާމީން ހައްދަވަނީ އިތުރުފުޅެއް\nރުޝްދާ ރަޝީދު | rushdhar\nކ. މާލެ | 12 ޖުލައި 2017 | ބުދަ 19:49 | ރިޕޯޓު | 23,151\nރައީސް ޔާމީނާއި އަސޭލާ -- ރާއްޖެއެމްވީ\nރައީސް ޔާމީން ސިހުރުގެ އެއްވެސް ކަމެއް ގަބޫލުނުކުރައްވާނަަމަ، އޭނާ ލައްވާ ސިހުރު ހަދައިގެން 2013 ވަނަ އަހަރުގެ ރިޔާސީ އިންތިހާބުގެ ނަތީޖާ ރައީސް ޔާމީންގެ ކޮޅަށް ބަދަލުކުރުމަށް މަސައްކަތްކުރެއްވީ ކީއްވެގެންތޯ އެކަންކުރިކަމަށް އަމިއްލައަށް އިއުތިރާފްވި އަސޭލާ ވިކްރަމަސިންގްހަ ސުވާލުކޮށްފިއެވެ.\nއަންގާރަދުވަހުގެ ރޭ، ޕްރޯގްރެސިވް ޕާޓީ އޮފް ދަ މޯލްޑިވްސް (ޕީޕީއެމް) ގެ އޮފީހުގައި ވާހަކަފުޅު ދައްކަވަމުން ރައީސް ޔާމީން ވަނީ ސިހުރު ހާހޫރައިގެ ކަންކަން ގަބޫލުނުކުރައްވާކަމަށާއި އަސޭލާ އެމަނިކުފާނަށް ތައާރަފްކޮށްދެއްވީ ދިއްގަރު ދާއިރާގެ މެންބަރު އަހްމަދު ފާރިސް މައުމޫން ކަމަށެވެ. ރާއްޖެޓީވީ އިން ކެނޑިނޭޅި ކުރި ސުވާލަށް އެމަނިކުފާނު ވިދާޅުވި "އާ ޔޫ ސީރިއަސް؟" އަށް އަސޭލާ ވަނީ ޖަވާބުދެއްވާފައެވެ.\nރާއްޖެޓީވީއަށް ދެއްވި ހާއްސަ އިންޓަވިއުގައި އަސޭލާ ބުނީ އޭނާ ރައީސް ޔާމީނަށް ތައާރަފް ކޮށްދީފައިވަނީ ރައީސް ޔާމީންގެ ޅިޔަނު މުހައްމަދު މަނިކު (ބިސް މަނިކު) ކަމަށާއި ފާރިސް މައުމޫނާއި ބެހޭ ގޮތުން ރައީސް ޔާމީން ހައްދަވަނީ އިތުރުފުޅެއް ކަމަށެވެ.\n'އޯ ކަމް އޯން. އެއީ ބޮޑު ޖޯކެއް. ޔާމީނަކީ ރާއްޖޭގެ ރައީސް. އަހަރެން އެވަރުގެ ތުހުމަތެއް އަޅުވަންވީ ކީއްކުރަން؟ އެމަނިކުފާނު (ދެއްވަންޖެހޭ) ފައިސާ ހޯދަން އުޅެންވީ ކީއްކުރަން؟" ރައީސް ޔާމީނަށް އެއްވެސް އެހީތެރިކަމެއް ފޯރުކޮށްދިނިންތޯ ރާއްޖެއެމްވީ އިން އެހި ސުވާލަށް އޭނާ ޖަވާބުދިނެވެ.\nއަސޭލާ ބުނީ 2013 ވަނަ އަހަރުގެ ރިޔާސީ އިންތިހާބުގެ ނަތީޖާ ރައީސް ޔާމީންގެ ކޮޅަށް އަނބުރަން، ސިހުރު ހަދަން 2.5 މިލިއަން ޑޮލަރު ދޭން ނިންމިކަމަށެވެ.\n"އަހަރެމެން އެއްބަސްވުމަކަށް ދިޔައީ. އޭގެ މަޝްވަރާތައް ކުރިއަށް ގެންދިޔައީ ނަސަންދުރާގައި. އަހަރެން އެހިން، ރައީސްކަން ލިބި، އޭރުން ބައްދަލުވެއްޖެއްޔާ، އަހަންނަށް ކޯއްޗެއްހޭ ލިބޭނީ. އަހަރެންވެސް ބޭނުމެއް ނުވާނެ ހިލޭ ސާބަހަށް އޭނައަށް މަސައްކަތް ކޮށްދޭކަށް. އެހެން ބުނީމާ، (ރައީސް ޔާމީން) ވިދާޅުވި ދެބައި މީހުން އެއްބަސްވެގެން އެއްޗެއް ކިޔާނީއޭ. އަހަރެން ބުނީ2(މިލިއަން ޑޮލަރު). ވިދާޅުވި މައްސަލައެއް ނެތޭ، އެއަށްވުރެ ގިނަވެސް ކުރެވިދާނެއޭ. އެހެންވެ އެއްބަސްވީ، އިންތިހާބުގެ ފަހުން 2.5 މިލިއަން ދޭނީއޭ. ދެން (ރައީސް ޔާމީނަށް) އިންތިހާބު ކާމިޔާބުވީ،" އަސޭލާ ކިޔައިދިނެވެ.\nރިޔާސީ އިންތިހާބުގެ ފަހުން، އަސޭލާ އާއި ރައީސް ޔާމީންގެ މެދުގައި ގާތް ރަހުމަތްތެރިކަމެއް އުފެދުނުކަމަށާއި ގިނަގިނައިން ދިމާވިކަމަށް އޭނާ ބުންޏެވެ.\n"އަމިއްލައަށް އަންދާޒާކޮށްލައްވާ. ރައީސް ޔާމީނަށް ފުރަތަމަ ބުރުގައި ލިބިވަޑައިގަތީ 25 ޕަސެންޓް. ދެވަނަ ބުރު ކާމިޔާބު ކުރުމަށް ދެ މީހުންވެގެން ރޭވީ. އަހަރެން ބުނިން ވަގުތުން ދެވަނަ ބުރަކަށް ދާނަމަ، ރައީސް ޔާމީނަށް ގެއްލޭނެއޭ އިންތިހާބު. އަހަރެން ބުނިން އަހަންނަށް ވަގުތު ބޭނުންވެއޭ މާލޭގެ ހާލަތު ބަލަން. އިންތިހާބު ފަސްކުރީ ދެތިން ފަހަރު. އަމިއްލައަށް ބަލާ، އެނގޭނެ. ރައީސް ވިދާޅުވި، އަސޭލާއޭ ދެން ކިހިނެތް ހެއްޔޭ ވާނީ. އަހަރެން ހުރީ ނަސަންދުރާގައި ބަހައްޓާފަ. އަހަރެން ރާއްޖެ ގެނެސް، އެހުރިހާ ހަރަދެއް ކުރީ ޔާމީން. އޭރު ކެމްޕޭންގެ ކަންތައް ހިނގަނީ ނަސަންދުރާގައި،" އޭނާ ބުންޏެވެ.\n"އަހަރެން ދޮގު ހެދުމުުގެ ބޭނުމެއް ނެތް. އެއްވެސް އިރެެއްގައި އަހަރެން ދޮގެއް ނަހަދަން. އޭނާ ކޮންމެ މީހެއްވެސް ބޭނުންކުރީ. އެހެން މީހުންނާ ދޭތެރޭ ކޮންމެ ކޮންމެ ގޮތަކަށް ކަންކުރިއަސް، އަހަންނަކަށް ގޮތެއް ނެހެދޭނެ. ރައީސް ވިދާޅުވި އިންތިހާބުގެ ފަހުން ފައިސާ ދެއްވާނަމޭ. އިންތިހާބު ނިމުނީމާ، ފައިސާގެ ވާހަކަ ދެއްކުމުން، ރައީސް ވިދާޅުވީ އަސޭލާއާއޭ ތިމަންމަނިކުފާނަށް އަދިވެސް އެ މައްސަލަ ކުރިމަތިވެއޭ އެބަ މާލޭގައި. އޭރުވެސް އެމްޑީޕީން ދިޔައީ މައްސަލަ ޖައްސަމުން. އެކަމަށް ހައްލެއް ހޯދަދޭށޭ. އެހެން ވިދާޅުވެފަ، އަހަންނަށް (ލަންކާގައި ހުންނަ ދިވެހި) އެމްބަސީ އިން ވަޒީފާ ހަމަޖައްސައިދިނީ، ސެކަންޑް ސެކަޓްރީގެ މަގާމު."\nއަސޭލާ ކިޔައިދިން ގޮތުން، އޭނާ ނައިބު ރައީސް އަހްމަދު އަދީބުގެ ދައުުރުގައި ޗައިނާ އަށް ދަތުރެއް ކުރިއެވެ. އެއީ ރާއްޖޭގައި އިންޓަނޭޝަނަލް ހޮސްޕިޓަލެއް ހެދުމުގެ މަސައްކަތުގައި އިންވެސްޓަރުން ހޯދުމަށް ކަމަށާއި ރައީސަށް ވަރަށް ސާފުކޮށް މިކަން އެނގިވަޑައިގަންނަވާނެކަަމަށްވެސް އޭނާ ބުންޏެވެ.\n"އަހަރެން ލަންކާއަށް އަނބުރާ އައީ ނޮވެމްބަރ 14ގައި. އަދީބު ޗައިނާއަށް ވަޑައިގެންނެވީ ނޮވެމްބަރު 13ގައި. އަހަރެން އަނބުރާ އައުމުން، ބައެއް ރައްޓެހިން ގުޅާފަ ބުނި، ރައީސް ވަރަށް ނުރުއްސަވާފައޭ ހުންނެވީ. އަހަރެން އެހިން ކީއްވެހޭ. ދެން ބުނީ އަދީބާއި ޗައިނާގައި ބައްދަލުކުރީމައޭ. އެހެން ބުނީމާ، އަހަރެން ރައީސް ޔާމީނަށް ގުޅިން. ޔާމީން މެސެޖުކުރެއްވި، އަސޭލާއޭ ވަރަށް ހިތާމަކުރަމޭ މި މައްސަލައިގައި. އަހަރެން ދެންނެވިން، ބައްލަވާށޭ ރައީސް ޔާމީންވެސް ތީ ތަސަައްރަފްފުދިފައިވާ ބޭފުޅެކޭ. ތީ ގައުމުގެ ރައީސޭ. ތިޔަބޭފުޅާއަށް އެނގިލައްވާނެއޭ ޕްރޮޓޮކޯލް. ބޭނުންފުޅުވާނަމަ، އަދީބުގެ އައިޓިނަރީ ބައްލަވާށޭ. ގައުމެެއްގެ ނައިބެއް އެހެން ގައުމަކަށް ދަތުރުކުރައްވާއިރު، އެގައުމެއްގައި އެމްބަސީއިން ނައިބުގެ ކަންކަން ބައްލަވާނެއޭ. ޕްރޮޓޮކޯލެއް އޮންނާނެއޭ. ބައްލަވާށޭ. ބެއްލެވީމާ އެނގޭނެއޭ އަޅުގަނޑު ބައްދަލުކުރިތޯ އަދީބާ،" އަސޭލާ ކިޔައިދިނެވެ.\nއަސޭލާ ބުނާ ގޮތުގައި އޭނާ އާއި ކުރީގެ ނައިބު ރައީސް އަހްމަދު އަދީބު ގުޅިގެން މަސައްކަތް ކުރުމުގެ އެއްވެސް ސަބަބެއް ނެތް ކަމަށެވެ.\n"އަހަރެން އަދީބާއި ގުޅިގެން މަސައްކަތްކުރަންވީ އެއްވެސް ސަބަބެއް އެބައޮތްތޯ؟ ރައީސް ވިދާޅުވީ އަހަރެން އަދީބާއި ބައްދަލުކުރިއޭ. އަހަރެން ބުނިހާވެސް އެއްޗަކީ މިކަން މިހާރު މަސައްކަތެއް ނުކުރެއޭ، އަހަންނަށް ދޭންޖެހޭ ފައިސާ ދެއްވާށޭ. އެހެން ދެންނެވީމާ ވިދާޅުވީ ޓޫރިޒަމް މިނިސްޓަރ ޒަމީރު ގުޅުއްވާނެއޭ. ޒަމީރު ގުޅުއްވާފަ ވިދާޅުވި ދެތިން ދުވަހެކޭ ވާނީ، ފައިސާ ހަމަޖައްސަވާދެއްވާނަމޭ. އަދިއަދަށްވެސް އެކަން ހަމަނުޖެހޭ. މީ ކަން ހިނގައިދިޔަގޮތް. އަހަރެން އަތުގައި އަދިވެސް އެބަހުރި ހެކި، ޓިކެޓުތަކާއި އެކަހަލަ އެހެން ހެއްކާއި ވީޑިޔޯ. އެމަނިކުފާނު އެކަން ގަބޫލުނުކުރާނަމަ،އަހަރެން ލައްވާ އެކަން ކުރުވަންވީ ކީއްކުރަން؟"\nއަސޭލާ ބުނީ ރައީސް ޔާމީން މިހާރު ސްމާޓް ވާން ޖެހިއްޖެކަމަށެވެ.\n"ރައީސް ޔާމީނަކީ ގައުމުގެ ރައީސް، އެމަނިކުފާނު އެއަށްވުރެ ސްމާޓްވާން ޖެހޭ. ޕްރެސްތަކުގައި އެފަދަ (ސިހުރު ހާހޫރަ ހެދުންފަދަ) ވާހަކަދެއްކުމުން ދުރުވާންޖެހޭ. އެހެން ވިދާޅުވީމަ، އަހަންނަށްވެސް މަޖުބޫރުވީ މިވާހަކަތައް ދައްކަން. މިހެން ވާހަކަތައް ދައްކަން ފެށީމަ، ވަރަށް ލަދުވެތި. ބައްލަވާ، މިހާރު މައުމޫނަށް، ގާސިމަށް، ފާރިސަށް، އަދީބަށް، ނާޒިމަށް ކުރިމަތިވެފައިވާ ހާލަތު. ހުރިހާ ލީޑަރުން (ރައީސް ޔާމީން) ބޭނުން ކުރެއްވީ. އެ ބޭފުޅުން އެންމެ ބޮޑަށް ބޭނުން ކުރެއްވީ. މިހާރު އެބޭފުޅުންނަށް ހުރިހާ ކަމެއް އެ ޖެއްސެވީ. އެކަކު، ދެމީހަކު ނަމަވެސް ގަބޫލުކުރެވިދާނެ މިސްޓޭކެއް ކަމަށް. އެކަމަކު ހުުރިހާ އެންމެން ދެކޮޅުވީމަ، އެބަ އިނގޭ މައްސަލައެއް އޮތް ކަން. ޔާމީނަށް އޮތް އެންމެ ރަނގަޅު ގޮތަކީ އަމިއްލަފުޅަށް އިސްތިއުފާ ދެއްވުން. މިއަދުވެސް އަހަރެންގެ އަތުގައި ހުރި ހެކި އާންމުކޮށްފިނަމަ، ރައީސް ޔާމީނަށް ޖެހިވަޑައިގަންނަވާނީ އިސްތިއުފާ ދެއްވަން. އެކަމަކު، އަހަރެންގެ އަތުގައި ހެކީގެ ގޮތުގައި ހުރި ވީޑިޔޯގައި އަހަރެންގެ ރައްޓެހިން ފެނޭ. އެމީހުންގެ ސަލާމަތަށް އެބަ ޖެހޭ ވިސްނަން،" އޭނާ ބުންޏެވެ.\nމީގެ ކުރިން ވެސް އަސޭލާކޮށްފައިވާ ތުހްމަތުތައް ރައީސް ޔާމީން ވަނީ ދޮގުކުރައްވައިފަ އެވެ. އެ މަނިކުފާނު އަންގާރަ ދުވަހުގެ ރޭ ވިދާޅުވީ ސިހުރާއި ފަންޑިތައަކީ އެ މަނިކުފާނު ގަބޫލު ކުރައްވާ އެއްޗިއްސެއް ނޫން ކަމަށެވެ.\nއެޑިޓަރުގެ ނޯޓް: އަސޭލާގެ ހާއްސަ އިންޓަވިއުއެއް، ރާއްޖެއެމްވީ އާއި ރާއްޖެޓީވީން ގެނެސްދިނީ އަންގަރާ ދުވަހުގެ ރޭ ބޭއްވި ނޫސްވެރިންގެ ބައްދަލުވުމުގައި އަސޭލާގެ މައްޗަށް ރައީސް ޔާމީން ތުހްމަތު ކުރެއްވި ކަންކަމާ ގުޅޭ ގޮތުން އަސޭލާގެ ބަސް ހޯދުމަށެވެ. އަބުރުގެ ގާނޫނުގައި ބުނެފައިވާ ގޮތުން މީހެއްގެ އަބުރު ގެއްލޭ ފަދަ ކޮންޓެންޓެއް ގެނެސްދޭނަމަ ދެ ފަރާތުގެ ބަސް ގެންނަންޖެހޭ ކަމަށް ބުނެފައިވެ އެވެ.\nޔާމީނު ސިހުރު ހެދީ ވަގަށް ސިއްރުން. ނަޝިދު ހެދީ ފާޅުގައި އެމްޑީޕީގެ އެތައް ބައެއްގެ ތާއީދުގައި. ހެކި ބޭނުންތަ؟ ރާއްޖެ ޓީ، ދިޓީވީ، ފަދަ . ޓީވީތަކުގައި ހުންނާނެ އުސްފަސްގަނޑު ހިފައިގެން އުޅުނު ދުވަސްވަރުގެ ވީޑިއޯތައް. މަގުމަތީ ހިނގީ ދުންއަޅަމުން\nއަސޭލާ، އަޅެ ޔާއަށް ކީތަ ކޮށްދިނީ، އޭގެ ތަފްސީލް ރަގަޅު ސެއާރ ކޮށްލަން؟\nތީ މުޅިން ފޭކް\nމީ ހަމަ އަސްލުވެސް އަޅުގަނޑުމެންގެ އިއްޒަތްތެރި ރައާސުލް ޖުމުހޫރިއްޔާތޯ؟\naseyla thi bunaa sihureh hadhaigen molhu kodhin gotha verikan noonee meehege budhi aai fikuru badhalu mohgen viyass thi faisaa hodhumakee tbihaa faseyha mamaka vaairu keeveba ekan nukuranee???


ހިޔާ މަޝްރޫއު: ގުރުއަތު ނެގުން މާދަމާ | Sandhaanu\nހިޔާ މަޝްރޫއު: ގުރުއަތު ނެގުން މާދަމާ\nހިޔާ މަޝްރޫއުގެ ދަށުން ހުޅުމާލެ ދެވަނަ ފިޔަވަހިން ފްލެޓް ލިބުނު މީހުންގެ މެދުގައި ގުރުއަތު ނެގުން މާދަމާ ފަށާނެކަމަށް ހައުސިންގ ޑިވެލޮޕްމަންޓް ކޯޕަރޭޝަން (އެޗްޑީސީ)އިން ބުނެފިއެވެ.\nއެޗްޑީސީން ރޭ ނެރުނު ނޫސްބަޔާނެއްގައި ބުނީ ސަރުކާރުން ރައްޔިތުންނަށް ބޯހިޔާވަހިކަން ފޯރުކޮށް ދިނުމަށް ހިންގާ މަޝްރޫއުގެ ދަށުން ހުޅުމާލެ ދެވަނަ ފިޔަވަހީ އިމާރާތް ކޮށްފައިވާ 6720 ފުލެޓް ލިބިފައިވާ ފަރާތްތަކަށް، ލިބެނީ ކޮން ފުލެޓެއްކަން ކަނޑައެޅުމަށްޓަކައި ފްލެޓް ލިބުނު ފަރާތްތަކުގެ މެދުގައި ގުރުއަތެއްލައި އެ ފަރާތްތަކަށް ލިބޭ ފުލެޓް ކަނޑައެޅުމުގެ މަސައްކަތް ކުރިޔަށް ގެންދިއުމަށް ސަރުކާރުން ވަނީ އެ ކޯޕަރޭޝަނާ ހަވާލުކޮށްފައި ކަމަށެވެ.\nއެޗްޑީސީން ބުނީ ހިޔާ ފްލެޓުގެ ގުރުއަތު ނެގުން މާދަމާ ފަށާއިރު އެންމެ ފުރަތަމަ ގުރުއަތު ނަގާނީ ޚާއްސަ އެހީއަށް ބޭނުންވާ މީހުންގެ ކެޓެގަރީކަމަށްވާ H10 ކެޓެގަރީންކަމަށެވެ.\nމާދަމާ ހެނދުނު ނުވައަކުން ފެށިގެން H10 ކެޓަގަރީ ލިސްޓުގައިވާ އެންމެންގެ ގުރުއަތު ނަގައިނިމެންދެން ގުރުއަތުލުން ކުރިއަށްގެންދާނެކަމަށް އެޗްޑީސީން ބުނެއެވެ.\nއެކުންފުނިން ބުނީ ގުރުއަތުލުން ކުރިއަށްގެންދަނީ ފުލެޓް ލިބިފައިވާކަމަށް ސަރުކާރުން ކަނޑައަޅުއްވާފައިވާ ލިސްޓުގައި ހިމެނޭ މީހުންގެ އައިޑީ ކާޑުގެ ނަމްބަރު ތަރުތީބުންކަމަށެވެ.\nމި ގުރުއަތުނެގުން ކުރިއަށްދާގޮތް ދައުލަތުގެ މީޑިއާ ޕީއެސްއެމް އާއި އެހެނިހެން މީޑިއާތަކުން ވަގުތުން ގެނެސްދިނުމަށް ވަނީ ހަމަޖައްސާފައެވެ.\nދައުވަތު ދީގެން އަންނަ އޮބްޒާވަރުންގެ ހާޒިރުގައި މި ގުރުއަތުނަގާއިރު ގުރުއަތުން ލިބުނު ފްލެޓާއި، އެ ފްލެޓް ހުންނަ ފްލޯއާއި އަދި ޓަވަރު އެނގޭގޮތަށް ޓީވީ ސްކްރީނުން ފެންނާނެ ކަމަށް އެޗްޑީސީން ބުނެއެވެ. އަދި މީގެ އިތުރުން ފްލެޓް ލިބުނު ފަރާތުގެ ފޯނަށް އެ ފަރާތަށް ލިބުނު ފްލެޓްގެ ތަފްސީލް އެގޭނެ މެސެޖެއް ފޮނުވުމަށް ވެސް ވަނީ ހަމަޖައްސާފައެވެ.\nހައުސިން ޑިވެލޮޕްމަންޓް ކޯޕަރޭޝަނުން ބުނީ މި ގުރުއަތަށްފަހު ލިބުނު ފުލެޓްގެ އެގްރީމެންޓްގައި ސޮއި ކުރުމާއި، ފުލެޓްގެ ތަޅުދަނޑި ހަވާލުކުރާނެ ތާރީޚެއް ފަހުން އިއުލާނު ކުރާނެކަމަށެވެ.


India in Handhah Fonuvi Ulhandhu Handhuge Bimuge Fashalain Fenijje - Vaguthu\nއިންޑިއާއިން ހަނދަށް ފޮނުވި އުޅަނދު ހަނދުގެ ބިމުގެ ފަށަލައިން ފެނިއްޖެ\nއިންޑިއާއިން ހަނދަށް ފޮނުވި އުޅަނދު ކަމުގައިވާ "ޗަންދްރަޔާން-2 ލޭންޑާ" ހަނދުގެ ބިމުގެ ފަށަލައިން ފެނިފައިވާ ކަމަށް އެގައުމުގެ ޖައްވީ އިދާރާއިން ބުނެފިއެވެ.\nއިންޑިއާގެ ގައުމީ ޖައްވީ އިދާރާގެ ޗެއަރމަން، ކޭ. ސިވާ އާ ހަވާލާދީ މީޑިއާ ރިޕޯޓުތައް ބުނާ ގޮތުގައި ހަނދަށް ފޮނުވި އުޅަނދުގެ ތަރމަލް ފޮޓޯއެއް އެ އިދާރާއަށް ވަނީ ލިބިފައެވެ. އަދި ބެލެވޭ ގޮތުގައި ހަނދަށް ތިރި ކުރުމުގެ ތެރޭގައި އެ އުޅަނދަށް އެކި ވަރުގެ ގެއްލުން ލިބިފައިވާ ކަމަށާއި، ނަމަވެސް އުޅަނދު ހަލާކުވެފައިވާ ކަމެއް ނުވަތަ ނުވާކަމެއް އަދި ޔަގީން ނުކުރެވޭ ކަމަށް އޭނާ ވަނީ ވިދާޅުވެފައެވެ.\n''ޗަންދްރަޔާން-2'' އާއި މުއާސަލާތީ ގުޅުން ކެނޑިގެންދިޔައީ ހަނދުގެ 2.1 ކިލޯމީޓަރު މަތީގައި ވަނިކޮށެވެ. ސިވާ ވިދާޅުވީ އުޅަނދާއެކު މުވާސަލާތީ ގުޅުން އަލުން އިޔާދަކުރުމަށްޓަކައި މަސައްކަތް ކުރަމުން އަންނަ ކަމަށެވެ.\nއިންޑިއާގެ ޖައްވީ އުޅަނދު "ޗަންދްރަޔާން-2" ހަނދަށް ދިއުމުގެ ދަތުރު ފަށައި އުދުއްސާލީ މިދިޔަ ޖުލައި މަހުގެ 22 ވަނަ ދުވަހު، އިންޑިއާގެ ސަތިޝް ދަވާން ސްޕޭސް ސްޓޭޝަނުންނެވެ. ދުނިޔޭގެ އޯބިޓުން ނިކުމެ ހަނދަށް ސީދާ ދަތުރު މި އުޅަނދުން ފެށީ މިދިޔަ މަހުގެ 14 ވަނަ ދުވަހުއެވެ.\n"ޗަންދްރަޔާން-2" ހަނދަށް ވެއްޓުނީ، ޖައްސަން އުޅުމުގެ ތެރޭގައި، އެންމެ ފަހު ވަގުތުކޮޅު އޭގެ "އަލްޓިޓިއުޑް" ހިފަހައްޓާ ޚާއްސަ އިންޖީނު ނިވުމުގެ ސަބަބުންނެވެ. މަތީގައި ހުއްޓާ މި އިންޖީނު ނިވިއްޖެ ނަމަ އުޅަނދު ހިފެހެއްޓުމެއް ނެތި ވެއްޓޭނެ ކަން އެނގޭއިރު، އުޅަނދާއި ޚިދުމަތް ކެނޑުނީ، އެ އުޅަނދު ހަނދުގެ ބިންގަނޑުގައި ޖެހުނު ވަގުތު، އޭގެ ކޮމިއުނިކޭޝަން ސިސްޓަމްތަކަށް ގެއްލުން ވުމުގެ ސަބަބުން ކަމަށް ވެއެވެ.\nސެޕްޓެމްބަރު 8, 2019 19:08\nތިއީވެސް ކާމިޔާބެއް. ނާކާމިޔާބަަކީ ކާމިޔާބު ތަޅުދަޑިކަމަށް ބުނެއުޅޭބަހަކީ ވަރަށް ބޮޑު ތެދެއް. ކާމިޔާބުވާނީ ނާކާމިޔާބު ލިބި ކުރެވޭ ތަޖުރިބާއިން.\nސެޕްޓެމްބަރު 8, 2019 19:35\nއެއުޅަނފު މަރާމަތުކުރަން ދާން 2099 އަންނަދެން މަޑުކޮއްލާށެވެ\nސެޕްޓެމްބަރު 8, 2019 19:40\nހަނދައް ކުނި އެޅުން ހުއްޓާލާ\nކޮންތާކު؟ ހަނދާ ގާތް ވެސް ނުވޭ. ޖައްވުގައި ފޮޑިތަޅަމުން ވަޔަށް ހުސްވީ.\nސެޕްޓެމްބަރު 8, 2019 20:46\nހަނދައް ކުނި ނާޅަބަލަ\nދުނިޔޭގެ7އުޑު ފަހަނަޅާ ކާފިރުންނަށް ނުދެވޭބެ ކަމަށް އިލްމުވެރިން ބުނޭ. އެއީ އެމީހުންނަށް ޓަކާ އުޑެގެ ދޮރުކޮޅުތައް މަލާއިކަތް ބޭކަލުން ހުޅުއްވާ ނުދެއްވާނެ ތީވެ. އިންޑިއާ އާއި އެމެރިކާ ތީ ދޮގު ހެދުމުގެ އެންމެ މަތީ ރޭންކުގައި ވާ މީހުން. ޝައިތާނާއަށް ވެސް އެމީހުން ހަދާލާ މޮޅެތި ދޮގު ނުހެދޭނެ.\nސެޕްޓެމްބަރު 9, 2019 08:43\nދުނިޔޭގެ ހަތް އުޑޭ..؟ ހަތް އުޑު އޮވޭ އެކަމަކު އެއީ ދުނިޔޭގެ ހަތް އުޑޭ އިނގޭތަ..؟\nސެޕްޓެމްބަރު 9, 2019 11:39\nދުނިޔޭގެ އުޑު ފިޔަވާ6އުޑު. ދުނިޔޭގެ. އުޑު. ވާހަކައެއީ\nސެޕްޓެމްބަރު 9, 2019 01:43\nދެކޮޅުނުޖެހޭ ވާހަކަ ހެ ހެ\nސެޕްޓެމްބަރު 9, 2019 01:46\nނަސީބެއްނޫން ހަނދުގެ ބިމު އަޑީން ތިޔާއެތި ނުފެނުނުކަން.\nސެޕްޓެމްބަރު 9, 2019 11:20\nމީގެ ކޮމެންޓްތަކުން އެނގެނީ ދިވެހީންގެ ތެރޭގައި ތިބި ޖާހިލުންގ ހުރި ޖާހިލު ކަމުގެ ފެންވަރު. ހިތާމަ ހުރި. މިއީ 21 ވަނަ ގަރުނޭ، ކުދީންނޭ. ސާބަސް.\nސެޕްޓެމްބަރު 9, 2019 12:53\nއިބޫ ސޯލިހް ގެރިމޯދީއަށް މަރުހަބާކީ އުޅަނދު ގެއްލި މަރުވެ ހަލާކުވުމުން ކާމިޔާބީއޭ ކިޔާފައި. ބޯގޯސް.\nސެޕްޓެމްބަރު 9, 2019 14:59\nރޭ ހަނދުވަރު ދިންއިރު އެ ސެޓެލައިޓްގެ ހިޔަނި ކިނބޫ ސޯލިހުގެ ތަލަޔަށްވެސް އެޅިފަ ހުއްޓޯ ގަންޖާ ނަޝީދު ކީހެން ހީވޭ\nސެޕްޓެމްބަރު 9, 2019 19:15\nމިތާ ކޮމެންޓްކުރާ ގިނަމީހުންނަކީ އެމެރުކާމީހުންހެން ވަރަށްހީވޭ. ދުނިޔޭގެ އެންމެ ނިކަމެތި މިދިވެހިން މިތިބީ ވަރަށް ބޮޑަށް އޮޅިފަ. އެހެންމީހުން ނުދީފިއްޔާ އަންނައުނު ގަޑެއްވެސް ނުލިބި އޮރިޔާމުން ކާންނުދީފިނަމަ ބަޑަށް މަރުވާވަރުގެ ބައެއް.


SunOnline: Naushamge lensun Shaheed Hussain Adamge Mainbafain!\nނައުޝަމްގެ ލެންސުން، ޝަހީދު ހުސައިން އާދަމްގެ "ފަހުރުވެރި" މައިންބަފައިން!\nޢާލިމް އަބްދުއްލަތީފް 03 Nov 2021, 00:12\nޝަހީދު ހުސައިން އާދަމްގެ މައިންބަފައިން އޭނާގެ ފޮޓޯއެއް ހިފައިގެން -- ފޮޓޯ/ ނައުޝަމް ވަހީދު\nއެއީ 1988ވަނަ އަހަރުގެ ނޮވެމްބަރު މަހުގެ ދެވަނަ ދުވަހުގެ ރެޔެވެ. މެންދަމުގެ ހަމަހިމޭންކަމާއެކު ނިދާފައި އޮތް މާލޭގެ އަމާންކަން ނަގާލީ ބޭރުގެ ކުލީ ސިފައިންތަކެއް އެ ރޭ 3:30ގައި މާލެ އެރުމުންނެވެ.\nހަނގުރާމަވެރިން މާލެ އެރިގޮތަށް ބޮޑުތަކުރުފާނު މަގުން އިރަށް ގޮސް، އޭރުގެ އެއަރ މޯލްޑިވްސް ކަންމަަތީގައި ތިބެ ސިފައިންގޭގެ މައިދޮރާ ދިމާލަށް ބަޑި ޖަހަން ފެށިއެވެ. އެއީ ފުރަތަމަ ހަމަލާއެވެ. އެ ހަމަލާއަށް، ސިފައިންގޭގެ މައި ދޮރާށީގައި ފާރައަށް ހުރި ސިފައިންގެ މީހާ ދިފާއުގައި ބަޑި ޖަހަން ފެށިއެވެ.\nއެންމެ ފުރަތަމަ ދިފާއީ ހަމަލާއެއް ތަމަޅައިންނާ ދެކޮޅަށް ދިނީ މިއަދު މިއަދު އެ ބޭކަލަކަށް މުޅި ގައުމު ފަޚުރުވެރިވާ ޝަހީދު ހުސައިން އާދަމެވެ. އޭރު ލާންސް ކޯޕްރަލެއްގެ މަގާމުގައި ހުރި ހުސައިން އާދަމް ޝަހީދުވީ އަތުގައި ހުރި ވަޒަން ހުސްވެ ،ހަމަލާ ހުއްޓާލަން ޖެހުނު ވަގުތު ،ތަމަޅައިން ދިން ހަމަލާގައެވެ.\nއެ ދުވަހު ޝަހީދު ހުސައިން އާދަމް ދިފާއުގައި ބަޑި ނުޖެއްސެވިނަމަ، ސިފައިންގެ ތެރެއަށް ވަދެގަތުމުގެ ފުރުސަތު ތަމަޅައިންނަށް ލިބުނީހެވެ. އެހެންކަމުން، އެ ދުވަހުގެ ބަތަލަކީ ޝަހީދު ހުސައިން އާދަމެވެ.\nއެ ދުވަހަށް މިއަދު 33 އަހަރު ފުރުނީއެވެ. ޒުވާން ފޮޓޯގްރަފަރު ނައުޝަމް ވަހީދު މިއަދު ދޫކޮށްލީ ތާރީހަށްޓަކައި އެތައް ވާހަކައެއް ކިޔައިދޭނެ ފޮޓޯއެކެވެ.\nއަބަދުވެސް އެކި މުނާސަބަތުތަކަށް އެކި ކޮންސެޕްޓްތަކަށް ފޮޓޯ ނަގާ ނައުޝަމް މި ފަަހަރު ކުލަކޮށްލަދިނީ ޝަހީދު ހުސައިން އާދަމްގެ "ފަހުރުވެރި" މައިންބަފައިންނެވެ. އެ ފޮޓޯގައި ފެންނަނީ ހުސައިން އާދަމްގެ މައިންބަފައިން އޭނާގެ ފޮޓޯއެއް ހިފައިގެން ތިބޭ މަންޒަރެވެ. އެ ދެމަފިރިންގެ މޫނުމަތީގައި ވަނީ އުޖާލާ ހިނިތުންވުމެކެވެ.\nމި ފޮޓޯއާ ގުޅޭ ގޮތުން "ސަން"އާ ވާހަކަ ދައްކަމުން ނައުޝަމް ބުނީ މި ފޮޓޯ ނަގަން ވިސްނުނީ މި އަހަރު ކުރީކޮޅު ކުޅުދުއްފުއްޓަށް ކުރި ދަތުރެއްގައި ކަމަށެވެ. އަދި ނަސްރުގެ ދުވަހަށް ހުސައިން އާދަމްގެ މައިންބަފައިން ފްރޭމަށް ލައިގެން ފޮޓޯއެއް ނަގަން ވިސްނުނީ ކަމުގައި އޭނާ ކިޔައިދިނެވެ.\n"އަސްލު އެ ފޮޓޯއިން ބުނެދޭން ބޭނުން ވަނީ އެ ދެމަފިރިން ހުސައިން އާދަމަށް ޓަކައި ފަހުރުވެރިވާ މިންވަރު. މޫނުގެ ކުލަވަރުން ވެސް ބުނެދެނީ ހަމަ އެވާހަކަ،" ނައުޝަމް ބުންޏެވެ.\nއެ ހާދިސާއަށް މިހާ ގިނަ ދުވަސްވީ ފަހުން ވެސް އެ ދެމަފިރިންގެ ފޮޓޯއެއް ނައުޝަމްގެ ކެމެރާގައި ރައްކާކޮށްލަން ލިބުމުން އޭނާ ހުރީ ނުހަނު އުފާވެފައެވެ. އޭނާ ދެކޭ ގޮތުގައި މިއީ މިހާތަނަށް އޭނާ ނެގި އެންމެ ތާރީހީ އެއް ފޮޓޯއެެވެ.\nހުސައިން އާދަމްގެ މަންމަ އާއިޝަތު ހަސަން އާއި ބައްޕަ އާދަމް މުހައްމަދުގެ އުމުރުން މިހާރު ވަނީ ވަރަށް ދުވަސްވެފައެވެ. އެ ދެމަފިރިން މިހާރު ގުނަމުން އަންނަނީ އަށްޑިހައިގެ އަހަރުތަކެވެ.\nހުސައިން އާދަމްގެ މައިންބަފައިން ވަނީ ނައުޝަމްއަށް ހާއްސަ އިންޓަވިއުއެއް ދީފައެވެ.\nޝަހީދު ހުސައިން އާދަމަކީ ކުޑައިރުއްސުރެ ވެސް ވަރަށް މަޑުމައިތިރި ކުއްޖެއް ކަމަށް އޭނާގެ މަންމަ ކިޔައިދިނެވެ. އަދި ކުޑައިރު ވެސް ހުސައިން އާދަމް "ހެވިކަން" ކޮށް އުޅޭ ކަމަށް ވެސް ކިޔައިދިނެވެ.\n"އަހަރެން ވިހެއިން އޭނައާއެކު ތޭރަ ކުދިން. މިހާރު ދުނިޔޭގައި ތިބީ ހަ ކުދިން،" ހުސައިން އާދަމްގެ މަންމަ ބުންޏެވެ.\nއޭރު ހުސައިން އާދަމްގެ ބައްޕަ މަސައްކަތް ކުރަނީ ކުޅުދުއްފުށީ ވިޔަފާރި ގޭގައެވެ. އެ ދުވަހު އެތަނުގައި އިނުމަށްފަހު، އޭނާ ކުއްލިއަކަށް ގެއަށް އައެވެ. އޭރު ކާ އެއްޗެއް ނުލިބިގެން އެ ރަށުގައި މީހުން ދުވަން ވެސް ފަށައިފިއެވެ. އެހެން ނަމަވެސް ވެގެން އުޅޭ ގޮތެއް އޭރު ނޭނގޭ ކަމުގައި ހުސައިން އާދަމްގެ މަންމަ ކިޔައިދިނެވެ.\n"އޭރު ދެން ބީބީސީ ހަބަރު އަންނާނެ. ދެ މީހުން ތިބޭނީ އޭގެ ދޮށުގައި. އޭގެ އަނެއް ދުވަހު [ހުކުރު ދުވަހު] ވެސް ސާފެއް ނުވި. ދެން ހޮނިހިރު ދުވަހު ބުނިން ސާފު ކޮށްގެންނޭ މިއަދު އަންނަން ވާނީ،" އޭނާ ކިޔައިދިނެވެ.\nހޮނިހިރު ދުވަހު އެކެއް ޖަހާލާއިރު ހަބަރު ހިފައިގެން އައިސްފިއެވެ. ރަށުގެ ގިނަ ބަޔަކު އެ ގޭ ދޮށަށް ޖަމާވިއެެވެ. އޭރު ހުސައިން އާދަމްގެ މަންމަ އިނީ ކުޑަކުއްޖަކު ގޮވައިގެން ހަނޑޫ ހޮވާށެވެ.\n"އައީމަ މަ އެހިން ކިހިނެއްހޭ ވީ. އެހީމަ ބުނީ އަހަރެމެން ދަރިފުޅު ޝަހީދު ވެއްޖޭ. ދެން މަށަކަށް ނޭނގުނު ވީނުވީއެއް. 10 ދުވަސްވީއިރު ވެސް މަށެއް ހޭވެރިކަމެއް ނުވޭ،" އޭނާ ކިޔައިދިނެވެ.\nޝަހީދު ހުސައިން އާދަމްގެ މޫނު ދެކުމަށް މާލެ އައުމުގެ ނަސީބެއް އެ ދެމަފިރިންނަކަށް ނުލިބުނެވެ. މާލޭގެ ފަސްގަނޑަށް އެ ދެމަފިިރިން އައީ ހުސައިން އާދަމް ޝަހީދުވިތާ 13 އަހަރު ފަހުންނެވެ.\nމިއަދުގެ ޒުވާން ޖީލަށް، ނަސްރުގެ ދުވަހުގެ ވާހަކަތައް ކިޔައިދޭން އެބަ ޖެހެއެވެ. ޔަގީނުން ވެސް، ނައުޝަމް މި ދޫކޮށްލި ފޮޓޯއިން އެތައް ވާހަކައެއް އެބަ ބުނެދެއެވެ. އެ ދުވަހުގެ ހަނދާންތައް އެބަ އާ ކޮށްދެއެވެ.\nމިނިވަންކަމަށް ޓަކައި ދިވެހީން ހަނގުރާމަކުުރާނެ: އުމަރު\nޕާކިސްތާނުން ނަސްރުގެ ދުވަހުގެ ތަހުނިޔާ ރައްދުކޮށްފި\nހަމްދޫންގެ ހަނދާން: މީނާޒަށް ހަމަލާދިން ބިރުވެރި ވަގުތުކޮޅު


Eurovision gai mifaharu samaalu kan libenee Ukraine ah | Mihaaru\nލައިފްސްޓައިލް / ޔޫރަޕް\nޔޫރޯވިޝަންގައި މިފަހަރު ސަމާލުކަން ލިބެނީ ޔުކްރެއިން އަށް\n15 މެއި 2022 - 07:00\nދުނިޔޭގައި ބާއްވާ އެންމެ ބޮޑު ލަވަ މުބާރާތް، ޔޫރޯވިޝަންގައި މިފަހަރު ހުރިހާ ސަމާލުކަމެއް ޔުކްރެއިން އަށް ލިބިއްޖެ އެވެ.\nކޮންމެ އަހަރަކު ވެސް ބާއްވަމުން އަންނަ ޔޫރޯވިޝަން އަކީ މިއުޒިކް މުބާރާތްތަކުގެ އޮލިމްޕިކްސެވެ. ބައިވެރިވާ ކޮންމެ ގައުމަކުން ވެސް ލަވައެއް ހުށަހަޅާ އެ ބޮޑު މުބާރާތަކީ ގިނަ ގައުމުތަކުން ކާމިޔާބު ކުރަން ބޭނުންވާ މުބާރާތެކެވެ.\nނަމަވެސް މި އަހަރުގެ މުބާރާތް ވެފައި ވަނީ ވަރަށް ބޮޑަށް ކޮންޓްރޮވާޝަލް އަހަރަކަށެވެ. ރަޝިއާ އިން ޔުކްރެއިން އަށް ހަމަލާތައް ދެމުންދާ އިރު، އެ ދެ ގައުމަކީ ވެސް ޔޫރޯވިޝަންގެ ކޮންމެ އަހަރަކު ބައިވެރިވާ ގައުމުތަކެވެ. އެކަމަކު އެ ހަނގުރާމައާ ގުޅިގެން ގުޅިގެން މިފަހަރު ރަޝިއާ ވަނީ އެ މުބާރާތުން ބޭރުކޮށްލައިފަ އެވެ.\nބޮޑު ހަމަނުޖެހުމެއްގެ ތެރޭގައި ޔުކްރެއިން އޮއްވާ ޔޫރޯވިޝަންގައި އެ ގައުމުން ބައިވެރިވުމުގެ ސަބަބުން އެތައް ބައެއްގެ ސަމާލުކަން މިފަހަރު ހުއްޓުނީ އެ ގައުމަށެވެ.\nމި އަހަރުގެ ޔޫރޯވިޝަންގައި ޔޫކްރެއިން އިން ބައިވެރިވީ ހަ މެމްބަރުންގެ ބޭންޑެއްގެ ގޮތުގަ އެވެ. ރޭގައި އެ މުބާރާތުގެ ޝޯތައް ނިންމާލާފައިވާއިރު، މިހާރު ގިނަ ބަޔަކު އިންތިޒާރުކުރަމުން އަންނަނީ ނަތީޖާ އަށެވެ.\nމުބާރާތުން ޔުކްރެއިން މޮޅުވެއްޖެ ނަމަ، އަންނަ އަހަރުގެ މުބާރާތް ބާއްވާނީ އެ ގައުމުގަ އެވެ. ނަމަވެސް މިހާރު ޔުކްރެއިން އާއި ރަޝިއާ އާ ދެމެދުގައި އޮތް ހަމަނުޖެހުންތަކުގެ ސަބަބުން ކަންތައް ވާނެ ގޮތެއް އަދި ނޭނގެ އެވެ. މި އަހަރުގެ މުބާރާތް ބޭއްވީ އިޓަލީގަ އެވެ.


Solskjaer Enburi Barca Dhandah: Hithugai Ufaaveri Handhaan Thakeh! - Vaguthu\nސޮލްސްޖާ އެނބުރި ބާސާ ދަނޑަށް: ހިތުގައި ކާމިޔާބު ހަނދާންތަކެއް!\nބާސެލޯނާގެ ކޭމްޕް ނޯއަކީ ދުނިޔޭގެ އެންމެ ޝަރަފުވެރި އެއް ސްޓޭޑިއަމްއެވެ. ކާމިޔާބީތައް އިންތިހާއަށް ތަޖުރިބާކޮށްފައިވާ ހުނަރުވެރިންގެ ފެކްޓަރީއެކެވެ. ލިއޮނަލް މެސީ ފަދަ ތަރިން ގެނެސްދިން ސްޓޭޑިއަމްއެވެ. ޔޫރަޕްގެ އެތަކެއް ހަނދާންތަކެއް ގުޅިފައިވާ ކޭމްޕް ނައުއަކީ ބާސާގެ ކާމިޔާބީގެ ރަމްޒެވެ. މިދިޔަ 10 އަހަރު ބާސާއިން ޔޫރަޕްގައި ވިދަމުންދިޔަ ގޮސްފައިވާ އިރު، މިރޭގެ ކުއާޓާ ފައިނަލް ދެވަނަ މެޗު އެޓީމަށް މުހިއްމެވެ.\nމެންޗެސްޓާ ޔުނައިޓެޑާ ދެކޮޅަށް ބާސާއިން ނުކުންނަ އިރު، ފުރަތަމަ ލެގުގައި ޔުނައިޓެޑްގެ ތާރީހީ ސްޓޭޑިއަމްގައި ބާސާ މޮޅުވީ 1-0ގެ ނަތީޖާއަކުންނެވެ. އެހެން ނަމަވެސް މާދަމާ ރޭގެ މެޗު އެންމެ ބޮޑަށް ހާއްސަވާ، މެންޗެސްޓާ ޔުނައިޓެޑްގެ ކޯޗު، އޮލިގުނަ ސޮލްސްޖާއަށް އެ ނަތީޖާ އަނބުރާލެވޭނެ ކަމަށް އޭނާ ގަބޫލުކުރެއެވެ. ކުރީގެ ކާމިޔާބީގެ ހަނދާންތަކާވެސް އެކުގައެވެ. ބާސާގެ ދަނޑުގައި ކުޅެވޭ ކޮންމެ މެޗަކީ ސޮލްސްޖާއަށް ހާއްސަ މެޗެކެވެ.\nޒަމާންތަކެއްގެ މެދު ކެނޑުމަށްފަހު، ޔުނައިޓެޑުން އަނެއްކާވެސް ޔޫރަޕްގައި އުހަށް ދިޔުމަށް މަސައްކަތް ކުރަމުންދާ އިރު، ހުރިހާ ގޮތަކުންވެސް "ޗޮކުން ދިޔަ" ސީޒަނަށް އަނބުރާލަ ދިން ކޯޗަކީ ސޮލްސްޖާއެވެ. ކުރިން ކްލަބުގެ ކާމިޔާބު ކުޅުންތެރިޔާއެވެ. 1999 ވަނަ އަހަރުގެ ޗެމްޕިއަންސް ލީގުގެ ފައިނަލްގައި ބަޔާން މިއުނިކްގެ ހިތްތައް ކުދިކުދި ކޮށްލި ހުނަރުވެރި ފޯވަޑެވެ.\nބާސާގެ ދަނޑަކީ ސޮލްސްޖާގެ އެންމެ އުފާވެރި ހަނދާންތަކާ ގުޅިފައިވާ ދަނޑެވެ. 1999 ވަނަ އަހަރު ޗެމްޕިއަންސް ލީގުގެ ތަށި ޔުނައިޓެޑުން އުފުލާލީ ބާސާ ދަނޑުގައި ސޮލްސްޖާގެ ގޯލާއެކުގައެވެ. އޭގެ ފަހުން މިރޭގެ މެޗަކީ، ކޯޗެއްގެ ގޮތުގައި އަދި ކުޅުންތެރިއެއްގެ ގޮތުގައިވެސް ސޮލްސްޖާ ބާސާ ދަނޑަށް ނުކުންނަ ފުރަތަމަ ފަހަރެވެ.\n"އަހަންނަށް ގިނަ ހަނދާންތަކެއް ކުރިމަތިވޭ ބާސާ ދަނޑަށް ނުކުންނަ އިރު. އެއީ މުޅިންވެސް އުފާވެރި ހަނދާންތަކެއް. އަހަންނަކަށް ނުވެސް އެނގޭ ކުރެވޭ އިހުސާސެއް ބުނެވޭކަށް. އެނގޭ އެއްޗަކީ މާ ބޮޑު ތަފާތެއް ނުވާނެ ކަން. ފޯކަސް ކުރަނީ ބޮޑު މެޗަކަށް، ނަތީޖާ ނެރެން މަޖުބޫރު،" ސޮލްސްޖާ، މިރޭގެ މެޗާ ގުޅިގެން ބުންޏެވެ.\nބާސާ ދަނޑުގައި ބަޔާން ކޮޅަށް ސޮލްސްޖާ ޖެހި ގޯލަކީ 1999 ވަނަ އަހަރުގެ ފައިނަލް މެޗުގެ ފަހު ވަގުތުގައި ޔުނައިޓެޑުން ފުލުފުލުގައި ޖެހި ދެ ގޯލްގެ ތެރެއިން ފަހު ގޯލެވެ. ޝެރިންހަމްގެ ގޯލުން ޔުނައިޓެޑް އެއްވަރު ކޮށްފައި ވަނިކޮށް، ސޮލްސްޖާ ގޯލް ޖެހީ މެޗުގެ ފަހު މިނެޓްގައެވެ. އެ މޮޅާއެކު ޔުނައިޓެޑުން އެ ސީޒަންގައި ޓްރެބަލް ކާމިޔާބުކުރިއެވެ.\n"ފުޓުބޯޅައިގައި ކޮންމެ ކަމެއްވެސް ވެދާނެ. ދޫކޮށެއް ނުލެވޭނެ ވާން އެއްޗެއް ވާކަށް. ކުޅެގެން މޮޅުވާން ޖެހޭ، އެއީ މަޖުބޫރު ކަމެއް. ކްލީން ޝީޓެއް މުހިއްމު ގޯލެއް ޖެހިދާނެ ހިލޭ ޖެހުމަކުންވެސް. އެކަމަކު ވަރަށް ރަނގަޅަށް ޑިފެންސް ކުރަން ޖެހޭ. އެއީ އެންމެ މުހިއްމު ކަންތައް،" ސޮލްސްޖާ ބުންޏެވެ.\nޔުނައިޓެޑުން ގަދަ 16ގައިވެސް ފުރަތަމަ ލެގުގައި ބަލިވެފައި އޮވެ، ދެވަނަ ލެގުގައި ހައިރާން ކުރުވަނިވި ގޮތަކަށް ނަތީޖާ އަނބުރާލި އިރު، ސޮލްސްޖާ ބުނީ އެކަން ތަކުރާރު ކުރުމަކީ ކުޅުންތެރިންނަށް ވެދާނެ ކަމެއް ކަމަށެވެ.


ވާނަން އުމުރަށް – 17 – – Esfiya\nކެބިންއަށް ވަދެ އެތެރެއަށް ނަޒަރުހިނގާލަމުން ކިރިމައްޗަށް ބަލާލިވަގުތު އެ ތުންފަތްމަތީވި ހިނިތުންވުން ފިލާދިޔައިރު އަތުގައި އޮތް ފައިލް ދޫވެގެން ބިންމައްޗަށް ވެއްޓުނެވެ. ދެލޯ ބޮޑުކޮއްލައިގެން ހުރިގޮތުން ހީވަނީ އަމިއްލަ މަރު ކުރިމަތިން ފެނުމުން އަނބުރައިގަނެފާނެހެނެވެ.\nކުރިމަތީ އޭނީ ދެވަނަ މީހެއްނޫނެވެ. އިއްބާންއެވެ. ބޮޑު ކަޅުކުލައިގެ ލެދަރ ގޮނޑީގައި ވަރަށް ހަމަޖެހިލައިގެން ފައިލްއެއް ބަލަންއިން އިއްބާން އެއްޗެއް ވެއްޓުނު އަޑަށް ކެބިންގެ ދޮރާދިމާލަށް ބަލާލިވަގުތު ކުޑަ ހިނދުކޮޅަކަށް ހިތުގެ ތެޅުން ހުއްޓުނުފަދަ އިހުސާސެއް ކުރެވުނެވެ. ކެބިންގެ ދޮރާދިމާލަށް ބަލާލި ވަގުތު އޭނާއަށް ލޯކުރިމަތިން ދެސޫރައެއް ފެނިލިހެންހީވިއެވެ. ފުރަތަމަ ބަލާލުމުން ލޫން ފެނިލިއިރު ދެވަނަ ސިކުންތުގެތެރޭގައި ކުޑަ ހިނދުކޮޅަކަށް އެސްފިޔަ ޖަހާލާފަފައި ބަލާލިއިރު އިއްބާންއަށް ފެނުނީ އަޅިކުލައިގެ ގަދަވިދުމެއް ލިބިފައިވާ އެ ކަޅިއާއި މައުސޫމްކަމުން ފުރިފައިވާ އައިލީންގެ ސޫރައެވެ.\nކުއްލިއަކަށް ހިތަށްއެރި އެއްޗަކުން އިއްބާންއަށްް ކޮޅަށްތެދުވެވުނު\nގޮތެއްވެސް ނޭނގުނެވެ. އިއްބާން ތެދުވިގޮތުން ބާރު އަޑެއްކިޔާފައި އެ ބޮޑު ގޮނޑިވެސް ނުވެއްޓުނީ ކިރިޔާއެވެ. ދެލޯ ބޮޑުކޮއްލައިގެން ގަނޑުވެފައިވާ ބުދެއްހެން ހުރި އައިލީންވެސް ދިޔައީ ސިއްސައިގެނެވެ. އަވަސް އަވަހަށް ބިންމައްޗަށް ވެއްޓުނު ފައިލްނަގަމުން އިއްބާންއާ ދިމާލަށް ބަލާލިއެވެ. ތަނަށް ވެރިވެފައިވާ ހަމަހިމޭންކަން ނައްތާލީ އިއްބާންއެވެ.\n“އައިލީން…..” އިއްބާން އެނަން ކިޔާލީ ސުވާލެއްކުރި ފަދައަކުންނެވެ.\n“ހޫމްމް…އައިލީން…..މިޔަދުން ފެށިގެން ބެންގެ ޕީ.އޭ އަކީ އައިލީން……..” އިވުނު އަޑަކުން އިއްބާންއާ އައިލީން ކެބިންގެ ދޮރާދިމާލަށް ބަލާލިއެވެ. އެއީ ނާހިދުއެވެ. އިއްބާން ދެލޯ ބޮޑުކޮއްލައިގެން ހުރިއިރު އައިލީންގެ ހާލަކީވެސް އެއީއެވެ. އިއްބާންއާ އައިލީން އެކަކު އަނެކަކަށް ބަލާލީ ގަބޫލުކުރަންދަތި ނަޒަރަކުންނެވެ.\n“ވަޓް..؟؟ އައިލީން..!! މައި ޕާރސަނަލް އެސިސްޓެން….؟ނޯ ވޭ…\nއައި މީން….ސީރިއެސްލީ ޑޭޑް!….އާރގް….ކީއްވެ؟…އަޅުގަނޑު ބައްޕަ ގާތު އަޅުގަނޑުގެ ޕީ.އޭއަކަށް ބައްޕަ ބޭނުން މީހަކު ހޮވިއަސް އޯކޭ އޭ ބުނީ ބައްޕަ އެދިލައްވައިގެން…އެކަމް….އަޅުގަނޑަކަށް އައިލީން އާ އެކު ވޯރކްއެއް ނުކުރެވޭނެ…..ކާކުތޯ އަޅުގަނޑުގެ ޕީ.އޭއަކަށް ހޮވަނިވެސް އަޅުގަނޑު ނޭހީ ބައްޕަ ހޮވާނީ ރަނގަޅު ކުއްޖެއްކަން އެގޭތީ….ކީވެ އައިލީން….މައި….ޕާރސަނަލް….\nއެސިސްޓެންޓް….މައި ފުޓް…” އިއްބާން އަތް މުއްކަވާލައިގެން ހުރެ ހިތާހިތުން ކިޔަމުން ދިޔައިރުވެސް ހުރީ ހިނިތުންވެލައިގެނެވެ.\n“ބައްޕާ…ކީވެ މީނަ؟؟….އަޅުގަނޑު އިއްބާންގެ ޕީ.އޭ…ބައްޕަ ގާތު އަހާލެވުނުނަމަ މިހެނެއްނުވީސް….އެހި ނަމަ އެނގޭނެ އިއްބާންކަން އަޅުގަނޑުގެ ބޮސް އަކީ…..އާރގް…” އައިލީންވެސް ހިތާހިތާ ކިޔަމުން ދިޔައިރު އަތުގައި އޮތް ފައިލްއަށް ބާރުކޮއްލިއެވެ. މި ވަޒީފާ އަށް އާދެވުޖު މޮޔަހީވިއެވެ.\n“ބައްޕާ…މިގަޑީގަ މިތާގައި ކީއްކުރަނީތޯ؟..” އިއްބާން ސުވާލުކޮއްލީ މި ގަޑީގައި އާންމުކޮއް ނާހިދު މިތަމުން ނުފެންނާނެކަން އެނގެތީއެވެ.\n“ދެން ހަމަ އައީ ބަލާލަން…މިހާރު މަސްދުވަސްވެއްޖެ ވަދެނުލެވޭތާ…އެހެންވެ…އާން..ދަރިފުޅާ..ބައްޕަ ދެންދަނީ…އިރުކޮޅަކުން ނާއިލްވެސް އަންނާނެ…” ނާހިދު އިއްބާންއަށާ އައިލީންއަށް ބަލާލަމުން ދާން ހިނގައިގަތެވެ. ނާހިދު ދިޔަތާ ފަސްމިނެޓްވީ އިރުވެސް އިއްބާންއާ އައިލީންގެ މެދަށް ވެރިވެފައިވަނީ ހަމަހިމޭންކަމެވެ. ކުރާނެ އިތުރުކަމެއް ދައްކާނެ އިތުރު ވާހަކައެއް އިއްބާންއަކަށް ނުވިސްނުނެވެ. އެއަށްވުރެ އެ ސިކުނޑިއަށް ވެރިވެފައިވަނީ ލޫންގެ ހަނދާންތަކެވެ. އައިލީންއާ ދިމާލަށް ބަލަންހުރުމަށްފަހު އިއްބާންގޮސް އޭނާ އިށީންނަން ހަމަޖެހިފައިވާ ތަނުގައި އިށީތެވެ.\n“އިށީންނަން ވީނުން…” އިއްބާން ބުނެލިއިރު އެ ފިރިހެންވަންތަ އަޑުގައި އެއްވެސް އަސަރެއްނެތް ފަދައެވެ. ކޮޅަށްހުރި އައިލީން އިއްބާންގެ ކުރިމައްޗަށް ވާގޮތަށްހުރި ދެގޮނޑިތެރެއިން އެއް ގޮނޑިއެއްގައި އިށީނދެއްޖެއެވެ. އަދި އިސްޖަހާލައިގެން ފައިލްގެ ކަނަކާ ކުޅެންފެށިއެވެ.\n“އައިލީންގެ ފައިލް ދައްކަބަލަ…..” މިފަހަރުވެސް ތަނަށްވެރިވެފައިވާ ހަނަހިމޭންކަން ނައްތާލީ އިއްބާންގެ އަޑުންނެވެ. އަތުގައިއޮތް ފައިލްގައިވާ ސެޓްފިކެޓްތަކާ ލިޔުންތަށް ނަގަމުން އައިލީން ދިޔައެވެ.\nއެވަގުތު ކޮމެސް މީހެއް ކެބިންގެ ދޮރުގައި ޓަކިޖަހާލިއަޑުއިވުނެވެ. އިއްބާން ހުއްދަދިނުމާއެކު ކެބިންއަށް ވަނީ ނާއިލްއެވެ. އައިލީން ބަލައިލުމުން ނާއިލް ރީތި ހިނިތުންވުމެއް ހަދިޔާކޮއްލިއެވެ. އަދި އޭނައަކީ އެމް.ޑީ ކަމަށް ބުނެދިނެވެ. އައިލީންގެ ފައިލް ބަލަންއިން އިއްބާން ހުއްދަދިނުމުން ނާއިލް އައިލީން ގޮވައިގެން އޮފީސްތެރެ ދައްކާލަން ގެންދިޔައެވެ. މުޅި ތަނުގައި އޭސީކޮއްލެވިފައިވާއިރު ތަޅުންމަތީ ބޯ ދޫލައެއް އަޅާލެވިފައިވެއެވެ. އަދި މަތީގައި ބޮޑެތި ޗާނދަލިޔާތައް ލާފައިހުރިއިރު އެހެނިހެން އަގުބަޑު ފަރުނީޗަރުތަކުގެ ސަބަބުން ވެރިމީހާގެ މުއްސަނދިކަން ހާމަކޮއްދެއެވެ.\nހަތްވަނަ ފްލޯރގައި ވަނީ ސީ.އީ.އޯ ، އެމް.ޑީ ގެނެރަލް މެނޭޖަރުގެ އިތުރުން ޕީ.އޭގެ ކެބިންއެވެ. ނާއިލް އައިލީން ގެންގޮސް އޮރިއެންޓޭޝަން ދިނުމަަށްފަހު އަނެއްކާ އައިލީން ދާން ޖެހުނީ އިއްބާންގެ ކެބިންއަށެވެ. ނާއިލް ކިޔަދިން ގޮތުގައި ބޮސް ދުރުވަންވާއިރަށް އެއްޗެހި ހަމައަށް ހުރިތޯ ބަލައި ތާޒާމާތައްޖެހިމަކީވެސް އައިލީންގެ މަސައްކަތުގެ ބައެކެވެ. ނާއިލް އެހެންބުނުމުން އައިލީން ކުޑަކޮށް ހުއްޓުން އެރީ އެއީ އިއްބާންއަށް ކޮއްދެންޖެހުނު ކަމައްވާތީހެން ހީވިއެވެ.\nއައިލީން އިއްބާންގެ ކެބިންއާ އަރާ ހަމަވެފައި ޓަކިޖަހާލަން އަތް ނެގި ވަގުތު ސިއްސައިގެންދިޔައީ ބާރު އަޑުފައްގަނޑަކާއެކު އެއްޗެއް ތަޅައިގެންދިޔަ އަޑާއިއެކުވެގެން އިއްބާން ހަޅޭއްލަވައިގަތް އަޑު އިވިފައެވެ.\nSalaam readers…hope u all will like this part too…kiyaalaafa comment eh koalahcy…feel free to comment your viwes..\nLove you all my readers..♥❤\nWoooooww varah salhi this part ves. Love you malkko❤????❤❤❤❤\nThanks you soo much…lve u to..♥\nWow mal…Obiness to the max ingey…v v nice mi bai..Kon irakun next..Avahah upkohdhyba ingey..Waiting…lysm?????????????❤❤❤❤❤❤\nThanks jiji..Insha Allah miryga up vaane…submit koalaafa innanee…thank u soo much..lysm.❤♥\nhi mallu(i can call u that dhw) mi part vessa vrh reethi…ekm kudakh kury…..hope next part reethi vaane kamah\nHello maanee…Ehehe..ok mallu kias..thank u soo much..lysm❤♥❤♥\nVv salhi ….. But too short….. Hope next part vs reethi vaane kamah\nThaks ****…Ooops…19 vana part dhigu koalaanan..Mal innanee 18 vana part up koalaafa….thank u soo much❤\nV salhi this part… Bt can u make italittle longer ??☺… Btw love the story..☺??\nThanks Mil…Yeah..will try dhigu kia liyeveytoa…19 vana part dhigu kialeveyner..18 vana part submit kialaafa inee..thank u soo much..??♥\nCuriously waiting for next part ly❤❤\nThaks leen…Keep waitting…?\nVarah reethi mi part ves ❤❤❤❤❤ whn is next part ⁉ luv ur story so much ???\nThanks Meekko..Next part submite koalaafin?….thanks u sooo much sissy..?♥\nHaadha kuru koshey thi genesdheny… Alhe plx thankolheh dhigukoh genesdhehchey ingey.. Ekamu vxx v reethi mi part ????????????????????????\nThanks Mai…..Yeah…19 vana part dhigu koalaanan….18 vana part submit koalaafin….ehen v…thank u sooo much sis..?❤\nfurathama part tha mee\nNoony samaa…mee 17 vana part…what happend samaa?..\nV. Reethi Ingey… I really forgot to comment aslu… ???\nThank u ryn…..Ehehe…..e mahsalaeh noony…thnaku…?♥


އެފްއީ ޓީމުގެ ކައްޕި: މުޅި ޓީމުގެ ހިތްވަރު! – MNUSU\nއެފްއީ ޓީމުގެ ކައްޕި: މުޅި ޓީމުގެ ހިތްވަރު!\nއެމްޑަބްލިއުއެސްސީ އެމްއެންޔޫއެސްޔޫ ފުޓްސަލް ފިއެސްޓާގައި ވާދަކުރާ ފެކަލްޓީ އޮފް އެޑިއުކޭޝަންގެ ޓީމުގެ ކެޕްޓަނަކީ އާދައިގެ ކެޕްޓަނެއް ނޫނެވެ. މުޅި ޓީމުގެ ސަޕޯޓް ސިސްޓަމެވެ. އެންމެންނަށް ހިތްވަރުދޭނެއެވެ. އެއީ އެފްއީ ޓީމުގެ ކައްޕި، ޚާތިމާ ޔޫސުފެވެ.\nފުޓްސަލްއަކީ ޚާތިމާއާ މާ ރައްޓެހި ކުޅިވަރެއް ނޫނެވެ. ނަމަވެސް، ޝައުގުވެރިވާ ކުޅިވަރެކެވެ. މިއަދު ޓީމުގެ ކެޕްޓަނަށް އެހެރީ ވެސް އެ ޝައުގުވެރިކަމާހެދިއެވެ. ފަރިތަކުރުންތަކަށް ކުޅުންތެރިން ހަމަކޮށް ކުޅުންތެރިންނަށް ހިތްވަރު ދެނީ ޚާތިމާއެވެ. ޓީމުގެ އަމާޒު ކުޅުންތެރިންނަށް ހަނދާންކޮށްދެނީ ވެސް އޭނާއެވެ.\nހިތްވަރާއި އަޒުމާއެކު ކުރިއަށް ގޮސް ފެކަލްޓީ އޮފް އެޑިއުކޭޝަން މިވަނީ ސެމީފައިނަލަށް ގޮސްފައެވެ. ޓީމުން ކަނޑައެޅި އަމާޒާ ގާތަށް ޖެހިލާފައެވެ. ޓީމުގެ އަމާޒަކީ ފުޓްސަލް ފިއެސްޓާގެ ފައިނަލްގައި ކުޅުމެވެ. ޚާތިމާ ބުނަނީ ”އިރާދަކުރެއްވިއްޔާ ފައިނަލްގައި ކުޅޭނަމެވެ،“\nކައްޕިގެ ހިތްވަރުން ކުޅުންތެރިންގެ ހިތްވަރުވެސް އާވެއެވެ. ކުޅުންތެރިން ބުނާ ގޮތުން މާޔޫސްވާ ހަމަ ކޮންމެ ފަހަރަކުވެސް ހިތްވަރުދީ ނަސޭހަތްދޭން ކައްޕި ހުރެއެވެ. ޓީމު މިހާތަނަށް ހޯދި ކާމިޔާބީގެ ސިއްރަކީ ވެސް އެއީ ކަމަށް ކުޅުންތެރިން ގަބޫލު ކުރެއެވެ.\nއެމްޑަބްލިއުއެސްސީ އެމްއެންޔޫ އެސްޔޫ ފުޓްސަލް ފިއެސްޓާއަކީ ކޮލެޖު ޔުނިވަރސިޓީތަކަށް ހުޅުވައިލެވިގެން ބޭއްވޭ އެންމެ ބޮޑު ފުޓްސަލް މުބާރާތެވެ. މުބާރާތުގައި ބާކީ އޮތީ ސެމީގެ މެޗުތަކާއި ފައިނަލް މެޗެވެ. ސެމީގެ މެޗުތައް އޮންނާނީ 26 ސެޕްޓެމްބަރުގައެވެ. ސެމީގައި އެފްއީ ބައްދަލު ކުރާނީ ސައިރިކްސް ކޮލެޖާއެވެ. މެޗުގެ މުހިއްމު ކަމާއި ޕްރީމެޗް ރިވިއު ފަހުން ހިއްސާ ކޮށްލާނަމެވެ.\nލިޔުނީ: އިބްރާހީމް ޢުމަރު،


Ras Online - ދަނގެތީގައި ބީއެމްއެލްގެ އޭޓީއެމް ސެންޓަރެއް\nދަނގެތީގައި ބީއެމްއެލްގެ އޭޓީއެމް ސެންޓަރެއް\nއަހުމަދު ޔާމިން 23 ނޮވެމްބަރު 2021 - 13:28\nއދ. ދަނގެތީ ސެލްފް ސަރވިސް ބޭންކިންގ އޭޓީއެމް\nބޭންކް އޮފް މޯލްޑިވްސް، ބީއެމްއެލުން މުޅި ރާއްޖެއަށް ބޭންކިންގ ހިދުމަތް ފުޅާކުރުމަށް ކުރަމުންދާ އިންވެސްޓްމަންޓްގެ ދަށުން އދ. ދަނގެތީގައި ސެލްފް ސަރވިސް ބޭންކިންގ އޭޓީއެމް ސެންޓަރެއް ހުޅުވައިފިއެެވެ.\nބީއެމްއެލުން ބުނީ މި އޭޓީއެމް ސެންޓަރު މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާކުރުމާއި، ބިލަށް ފައިސާ ދެއްކުމާއި ޓްރާންސްފަރ ކުރުމުގެ ހިދުމަތް ލިބިގެންދާނެ ކަމަށެވެ.\n"ދަނގެތީގައި މި ބެހެއްޓުނު އޭޓީއެމް އާއެކު ސެލްފް ސަރވިސް ބޭންކިންގެ ހިދުމަތް ފުޅާކުރެވޭކަމީ އަޅުގަނޑުމެންނަށް ލިބޭ އުފަލެއް. ބޭންކުން މިހާރުވެސް އދ. އަތޮޅުގެ ހަތަރު ރަށެއްގައި، ދަނގެތި، ދިގުރަށް، މަހިބަދޫ އަދި މާމިގިލީގައި އޭޓީއެމް ސެންޓަރ މެދުވެރިކޮށް ފަސޭހަކަމާއެކު ބޭންކިންގ ހިދުމަތް މިދަނީ ފޯރުކޮށްދެމުން." މިކަމާ ގުޅޭ ގޮތުން ބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވިއެވެ.


Hohalha ah gellunu kudhin hoadhan haahakah vure gina diverun | Mihaaru\nތަމް ލުއަން ހޮހަޅައިގެ ފެންބޮޑުވެފައިވާ ޓަނަލެއްގެ ތެރޭގައި ތައި ނޭވީ ސީލްގެ ޑައިވަރުން ފީނަނީ. --ފޮޓޯ:އޭއެފްޕީ\nހޮހަޅަ އަށް ގެއްލުނު ކުދިން ހޯދަން ހާހަކަށް ވުރެ ގިނަ ޑައިވަރުން\n30 ޖޫން 2018 - 11:35\nބެންކޮކް (ޖޫން 30) - ތައިލެންޑުގެ ޗިއަން ރައި ޕްރޮވިންސްގެ ތަމް ލުއާން ހޮހަޅަ އަށް ވަތް ގޮތަށް ޚަބަރެއް ނުވެގެން ހޯދަމުންދާ 12 ކުދިން ފެނޭތޯ ހާހަކަށް ވުރެ ގިނަ ޑައިވަރުން ހަރަކާތްތެރިާވާން ފަށައިފި އެވެ.\nކުދިން ހޯދުމަށް ތައިލެންޑް ފުލުހުންނާއި ސިފައިން އަދި ބޯޑަ ގާޑުން ހަރަކާތްތެރިވާ އިރު އެ ޓީމާ މިހާރު ވަނީ ހޮހަޅަތަކަށް ފީނުމުގައި ޚާއްސަ އިނގިރޭސި ވިލާތާއި އެމެރިކާ އަދި ޗައިނާގެ ޑައިވަރުން ބައިވެރިވެފަ އެވެ.\nއުުމުރުން 11-16 އަހަރުން ދަށުގެ ފުޓުބޯޅަ ޓީމުގެ 12 ކުދިންނާއި އެ ކުދިންގެ 25 އަހަރުގެ ކޯޗު މިދިޔަ ހޮނިހިރު ދުވަހު ހޮހަޅައަށް ވަން ގޮތަށް ޚަބަރެއް ނުވެ އެވެ. އެ ކުދިން ހޮހަޅަ އަށް ވަނީ ފުޓްބޯޅަ ޕްރެކްޓިސް ނިންމާލުމަށް ފަހު އެވެ. އެ މީހުން ހޮހަޅަ އަށް ވަން ފަހުން ވަނީ ވާރޭ ވެހި ހޮހަޅައިގައި ފެންގަނޑު ވަރަށް ބޮޑަށް ބޮޑުވެފަ އެވެ. ނަތީޖާއެއްގެ ގޮތުން ޑައިވަރުންނަށް ވެސް ވަނީ ހޮހަޅައިގެ ތެރެއަށް ފީނަށް ދަތިވެފަ އެވެ.\nއިނގިރޭސި ވިލާތުގެ ކޭވް ޑައިވަރުން ހޮހަޅަ އަށް ވަދެވޭނެ ދިމާލެއް ހޯދަނީ. --ފޮޓޯ:އޭއެފްޕީ\nލާއޯސް އާއި މިއަންމާގެ ބޯޑަރާ ކައިރީގައިވާ ތަން ލުއާން ހޮހަޅައިގެ ދިގު މިނުގައި 10 ކިލޯ މީޓަރު (ހަ މޭލު) ހުރެ އެވެ. އެއީ ތައިލެންޑުގެ އެންމެ ދިގު އެއް ހޮހަޅަ އެވެ. ޖުލައި އިން ނޮވެމްބަރަށް ތައިލެންޑަށް ވިއްސާރަ މޫސުމަށް ވާތީ އެ ހޮހަޅަ އަށް ނުވަނުމަށް ހޮހަޅައިގެ މައި އެންޓްރެންސްގައި ނޯޓިސް ވެސް ޖަހައިފައިވެ އެވެ.\nހޮހަޅައިގެ ތެރޭގައި ފެންގަނޑު ބޮޑުވާތީ ޑައިވަރުންގެ މަސައްކަތަށް ހުރަސް އެޅުމުން މަސައްކަތް މެދުކަނޑާލި ނަމަވެސް ހުކުރު ދުވަހު ވަނީ އަލުން ފަށައިފަ އެވެ. އެތައް ސަތޭކަ ޕަންޕަކުން ފެން ހިއްކަން ފެށުމުން ހޮހަޅައިގެ ފެންގަނޑު ވަނީ ކުޑަކޮށް އަޑިވާން ފަށައިފަ އެވެ.\nއިނގިރޭސި ވިލާތުގެ ކޭވް ޑައިވަރަކު ހޮހަޅަ އަށް ވަދެވޭނެ ދިމާލެއް ހޯދަނީ. --ފޮޓޯ:އޭއެފްޕީ\nއަނެއްކޮޅުން ހޮހަޅައިގެ މެދަކާ ހަމައިން އިއްޔެ ވަނީ ބާގަނޑެއް ކަހަލަ ތަނެއް ހޯދައިފަ އެވެ. ނަމަވެސް އެ ބާގަނޑު ތަމް ލުއާން ހޮހަޅައާ ގުޅިފައިވާ ކަމެއް ޔަގީނެއް ނޫނެވެ. އެކަމަކު ރެސްކިއު ޓީމުތަކުން ވަނީ އެ ބާގަނޑުން ކާނާއާ އެކު ސަވައިވަލް ކިޓާއި ބޭހާއި މެޕްތަކެއް ފޮނުވާލައިފަ އެވެ. ތައިލެންޑް ފުލުހުންގެ ޗީފް ޖެނެރަލް ޗަކްޓިޕް ޗައިޖިންދާ ވިދާޅުވީ އެ ތަކެތި އެ ކުދިންނާ ހަމައަށް ފޯރައިފި ނަމަ ކާބޯތަކެތި ލިބި އަދި މެޕް ބަލައިގެން ހޮހަޅައިގެ އެންޓްރެންސާ ދިމާލަށް ދާން މަގު ފަހިވާނެ ކަމަށެވެ.\nތައިލެންޑުގެ ބޮޑު ވަޒީރު ޕްރަޔަތު ޗަން އިއްޔެ ވަނީ ހޮހަޅަ ކައިރި އަށް ވަޑައިގެން ގެއްލުނު ކުދިންގެ އާއިލާތަކާ ބައްދަލު ކުރައްވައި ހިތްވަރު ދެއްވައިފަ އެވެ.


ހަތަރު ރަކުޢަތުގެ ނަމާދެއްގައި ފަސްވަނަ ރަކުޢަތަށް ތެދުވެވިއްޖެނަމަ ހަދާނީ ކިހިނެތް؟ – DhiSalafiyyah\nހަތަރު ރަކުޢަތުގެ ނަމާދެއްގައި ފަސްވަނަ ރަކުޢަތަށް ތެދުވެވިއްޖެނަމަ ހަދާނީ ކިހިނެތް؟\n09/05/2020 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް ޢީސާ ޙުނައިނު\nސުވާލު: މީހެއް އެކަނިހުރެ ހަތަރު ރަކުޢަތުގެ ނަމާދެއް ކުރަނިކޮށް ކުށަކުން ފަސްވަނަ ރަކުޢަތަށް ތެދުވެވިއްޖެނަމަ އޭނާ ކަންތައް ކުރާނީ ކިހިނެތް ހެއްޔެވެ؟\nއިމާމުމީހާއާއި ވަކިން ނަމާދުކުރާމީހާއާ އަދި މައުމޫމުމީހާ ނަމާދުގައި އިތުރަށް ކުރެވޭ ކަންތައްތަކުގައި ހުކުމީގޮތުން ހަމަހަމަވެގެންވެއެވެ. އެމީހަކަށް ރަކުޢަތެއް އިތުރުކުރެވޭކަން އެނގޭ ޙާލު ގަސްތުގައި ރަކުޢަތެއް އިތުރު ކޮށްފިމީހާގެ ނަމާދު ބާޠިލުވާނެއެވެ. މިގޮތަށް އާންމުކޮށް މީހެއް ކަންތައް ނުކުރާނެއެވެ.\nއަދި އެމީހަކަށް ކުށަކުން ނަމާދުގައި އިތުރު ރަކުޢަތެއް ކުރެވޭ މީހާ، އެއްގޮތަކީ އެމީހަކަށް (އިމާމެއް ކަމުގައިވިޔަސް، ނުވަތަ މައުމޫމެއް ކަމުގައިވިޔަސް، ނުވަތަ ވަކިން ނަމާދު ކުރާ މީހެއްކަމުގައި ވިޔަސް) އިތުރު ކުރެވިއްޖެކަން ރަކުޢަތުގައި ހުއްޓާ އެނގުމެވެ. މިޙާލަތުގައި (އިތުރުކުރި ރަކުޢަތުން) އަނބުރާ ރުޖޫޢަވާންޖެހޭނެއެވެ. (އެބަހީ؛ އެ ރަކުޢަތް އިތުރަށް ކުރިއަށް ނުގެންގޮސް އިށީންނަންޖެހޭނެއެވެ.) އެހެންނޫންނަމަ އެމީހެއްގެ ނަމާދު ބާޠިލުވާނެއެވެ. އެއީ އޭނާ (އެނގިހުރެ) ގަސްތުގައި ނަމާދަށް އިތުރުކުރީމައެވެ. އެމީހަކު ޢަމަލުކުރަންވީ ގޮތަކީ އޭގެ ކުރިން އައްތަޙިއްޔާތަށް ނުއިށީންނަނަމަ އައްތަޙިއްޔާތަށް އިށީނދެ އައްތަހިއްޔާތު ފުރިހަމަ ކުރުމަށްފަހު ސަލާމްދީފައި ދެން ކުށުސަޖިދަ ކުރުމެވެ.\nޝައިޚް އިބްނު އުޘައިމީން ރަޙިމަހުﷲ ވިދާޅުވިއެވެ. “އެކަލޭގެފާނު ވިދާޅުވި ބަސްފުޅުގެ މާނަ: (“އެމީހަކަށް ރަކުޢަތުގައި އެނގިއްޖެ ކަމުގައިވާނަމަ”) މުރާދަކީ: އެމީހަކަށް އިތުރު ކުރެވުނު ރަކުޢަތުގައި އިތުރުކުރެވުނުކަން އެނގިއްޖެނަމަ، (“ވަގުތުން އިށީންނާށެވެ.”) މުރާދަކީ: އެމީހަކަށް އެނގޭ ހިސާބުން ވަގުތުން އިށީންނާށެވެ. އަދި ލަސްނުކުރާށެވެ. އެއީ އެމީހަކު ރުކޫޢުގައި ވަނިކޮށް ކަމުގައި ވިޔަސްމެއެވެ. އޭނާއަށް އެކުރެވެނީ ފަސްވަނަ ރަކުޢަތް ކަން އެނގޭ ހިސާބުން އިށީންނާށެވެ.\nބައެއް ކިޔަވާކުދިންނަށް މި މައްސަލާގައި ހީވެފައި އޮންނަނީ އެފަދަމީހާގެ ޙުކުމަކީ ފުރަތަމަ އައްތަޙިއްޔާތުން ތެދުވާ މީހާގެ ހުކުމްކަމުގައެވެ. އަދި އޭނާ އިތުރު ރަކުޢަތަށް ތެދުވެ، ކިޔަވަން ފައްޓައިފިނަމަ އެމީހެއްގެ މައްޗަށް އަލުން އަނބުރާ ރުޖޫޢަވުން (އިށީނުން) ހުއްދަވެގެން ނުވާކަމަށެވެ. އެއީ ވަހުމެކެވެ. އަދި ކުށެކެވެ. އިތުރުކުރާމީހާ އެއިތުރުކުރާ ކަންތަކުގެ މަތީގައި ދެމިހުރުން ހުއްދަވެގެން ނުވެއެވެ. އެނގޭހިސާބުން ވަގުތުން ރުޖޫޢަވާން ޖެހޭނެއެވެ. އަދި އެކަމުގައި އޭނާ ދެމިހުރުން މަނާވެގެންވެއެވެ. އެއީ އޭނާ އެކަމުގައި ދެމިހުރެއްޖެނަމަ އޭނާވާނީ ޤަސްތުގައި ނަމާދަށް އިތުރުކުރި މީހަކަށެވެ. މިއީ ހުއްދަކަމެއް ނޫނެވެ. އެއިގެ ސަބަބުން ނަމާދު ބާތިލުވެގެންދާނެއެވެ.\n(“އައްތަޙިއްޔާތުގައި ނުއިށީންނަނަމަ އައްތަޙިއްޔާތުގައި މަޑުކުރާށެވެ.”) މުރާދަކީ: އެމީހަކަށް އެއީ އިތުރަށް ކުރެވޭ ބައެއްކަން އެނގޭ ހިސާބުން އައްތަޙިއްޔާތަށް އިށީންނާށެވެ. އެއީ އިތުރަށް އޭނާ ތެދުވާ ރަކުޢަތުގެ ކުރިން އޭނާ އައްތަޙިއްޔާތަށް ނީންނަނަމައެވެ. މިގޮތަށް ކަންތައް ވެދާނެހެއްޔެވެ؟\nއާއެކެވެ. ވެދާނެއެވެ. އެއީ ހަތަރުވަނަ ރަކުޢަތުގައި އޭނާ އައްތަޙިއްޔާތަށް އިނެވެ. ނަމަވެސް ހަނދާންނެތިގެން އޭނާއަށް ކުރެވުނީ ދެވަނަ ރަކުޢަތް ކަމުގައި ހީކޮށް އޭނާގެ ކުށްހީގެ މައްޗަށް ތިންވަނަ ރަކުޢަތް ކުރުމަށް ތެދުވީއެވެ. އެއަށްފަހު އޭނާއަށް ކުރެވެނީ ފަސް ވަނަ ރަކުޢަތްކަމާ އަދި އޭގެކުރިން ކުރެވުނީ ފަހު އައްތަޙިއްޔާތުކަން ހަނދާންވީއެވެ.\nއެކަލޭގެފާނު ވިދާޅުވިއެވެ. މާނަ: (“އަދި އެމީހާ ސަޖިދަކުރާށެވެ. އަދި ސަލާމްދޭށެވެ.”) މި ޢިބާރާތުން ކިޔާމީހާއަށް އެފަދަ މީހާ ސަލާމް ދިނުމުގެ ކުރިން ކުށުސަޖިދަ ކުރަންޖެހޭނެކަން ދޭހަވާނެއެވެ. އެއީ އެކަލޭގެފާނުގެ މަޛްހަބެވެ. (އެބަހީ؛ ޙަންބަލީ މަޛްހަބުގެ ގޮތެވެ.) އެމަޛްހަބުގައި ހަނދާންނެތިގެން ކުށުސަޖިދަ ނުޖަހާ ސަލާމްދެއްވިއްޖެ ޙާލަތުގައި ފިޔަވައި ސަލާމްދިނުމަށްފަހު ކުށުސަޖިދަ ކުރަންޖެހޭ ކަމަށް ދެކިނުލައްވައެވެ. އެނޫން ޙާލަތްތަކުގައި ކުށުސަޖިދަކުރަން އެ މަޛްހަބުގައި އޮންނަނީ ސަލާމުގެ ކުރިންނެވެ. އެހެންނަމަވެސް ޝެއިޚުލް އިސްލާމް އިބްނު ތައިމިއްޔާ އިޚްތިޔާރުކުރައްވަނީ މިކަމުގެ ރާޖިޙްގޮތަކީ: އިތުރަށް ކުރެވިއްޖެނަމަ ކުށުސަޖިދަ ކުރަންޖެހޭނީ ސަލާމަށް ފަހުގައިކަމެވެ.\nމައްސަލަ: ފަތިސްނަމާދުގައި ތިންވަނަ ރަކުޢަތަކަށް ތެދުވެވިއްޖެމީހާ ކަންތަށް ކުރާނީ ކިހިނެއް؟\nޖަވާބު: އަނބުރާ އައްތަޙިއްޔާތަށް އިށީންނާނީއެވެ. އެއީ އެރަކުޢަތުގައި ކިޔަވަން ފެށިކަމުގައި ވިޔަސްމެއެވެ. އަދި ރުކޫޢުގައި އޮތްކަމުގައި ވިޔަސްމެއެވެ. އަލުން އައްތަޙިއްޔާތަށް އިށީނުމަށްފަހު ސަލާމްދޭށެވެ. އެއަށްފަހު ކުށުސަޖިދަކޮށް ސަލާމްދޭށެވެ. މިއީ ރާޖިޙް ޤައުލުގެ މައްޗަށް ބިނާކޮށް ސަލާމްދިނުމަށްފަހު ކުށުސަޖިދަކުރާ ގޮތެވެ.” (الشرح الممتع ” (3/342 – 343)\nދެވަނަ ގޮތަކީ އެމީހަކަށް އިތުރަށް ރަކުޢަތެއް ކުރެވޭކަން ނޭނގި ނަމާދުކުރެވުމެވެ. އަދި އޭނާއަށް އެކަން އެނގުނީ ނަމާދުގެ ފަހުންނެވެ. މިޙާލަތުގައި އޭނާގެ ނަމާދު ސައްޙަވާނެއެވެ. އަދި ސަލާމްދިނުމަށްފަހު ކުށުސަޖިދަކުރާނީއެވެ. އެއީ އޭނާއަށް ނަމާދުގައި އިތުރަށް ކުރެވުނު ރަކުޢަތަށްޓަކައެވެ.\nމަޖުމޫޢުލް ފަތާވާ އިބްނު ޢުޘައިމީން (14/31) ގައި އައިސްފައިވެއެވެ. މީހަކު މެންދުރު ނަމާދުގައި ފަސްރަކުޢަތް ކުރިއެވެ. އޭނާއަށް އެކަން އެނގުނީ އައްތަޙިއްޔާތުގައި ވަނިކޮށެވެ. އެމީހާގެ ޙުކުމަކީ ކޮބައިހެއްޔެވެ؟\nޖަވާބުގައި ވެއެވެ. “މީހަކު ނަމާދުގައި ރަކުޢަތެއް އިތުރުކޮށް އެރަކުޢަތް ނިމުނުފަހުން އެކަން އެނގިއްޖެނަމަ އެމީހެއްގެ މައްޗަށް ކުށުސަޖިދަކުރުން ވާޖިބުވެގެންވެއެވެ. އެ ކުށުސަޖިދަ ކުރުންވަނީ ނަމާދުކޮށް ސަލާމްދިނުމަށްފަހުއެވެ. އެކަމުގެ ދަލީލަކީ ރަސޫލުﷲ ޞައްލަﷲ ޢަލައިހި ވަސައްލަމަ އެއްފަހަރަކު ނަމާދެއްގައި ފަސްރަކުޢަތް ކުރެއްވިއެވެ. އަދި އެކަލޭގެފާނަށް އެގޮތަށް ކަންތައް ކުރެވިއްޖެކަން ބަޔާންކޮއްދެވުނެވެ. އެކަލޭގެފާނު ސަލާމްދިނުމަށްފަހު ކުށުސަޖިދަކުރެއްވިއެވެ. އަދި އެކުށުސަޖިދައަކީ ސަލާމްދިނުމުގެ ކުރިން ކުރަންޖެހޭ ކަމެއްކަމުގައި ވިދާޅުނުވެއެވެ. އެހެންކަމުން މިގޮތަށް ނަމާދުގައި އިތުރު ރަކުޢަތެއް ކޮށްފިނަމަ ކުށުސަޖިދަ ޖަހަންޖެހޭނީ ނަމާދުގެ ސަލާމްދިނުމަށްފަހުގައި ކަން އެނގިގެންދެއެވެ. ذو اليدين ގެ ޙަދީޘްއިން މިކަމަށް ބާރުލިބެއެވެ.”


Hijaazuge Qaafila 51 - One Online\nޙިޖާޒުގެ ޤާފިލާ 51\n(11 އޭޕަރީލްގެ އަދަދާ ގުޅޭ)\n"މިހާރު ކޮއްކޯފުޅަށް ވިސްނިވަޑައިގަންނަވަންވާނެއެވެ. އޭނާގެ މަޤްޞަދަކީ ބޭބެއާއެކު ބާރު ވަޒަންކުރެއްވުމެއް ނޫނެވެ. ކޮއްކޮ ހައްޔަރުކުރެއްވުމެވެ. އަޅުގަނޑުމެންނާއި އޭނާއާ ދެމެދު ކޯރުގެ ފެންގަނޑާއި އެއަށްފަހު ބޭބެގެ ތީރު ހުރަސްނޭޅިނަމަ އޭނާ އެނބުރި ވަޑައެއް ނުގަންނަވާނެއެވެ. ހަނގުރާމައިގައި ހައްޔަރުވި މީހުން މިނިވަންކުރައްވައިގެން ގެންނެވުމާއި އަޅުގަނޑުމެންގެ އަވަށުގެ މީހުންދެކެ މާބޮޑަށް ލޯބިފުޅުވާކަމަށް ހެދިވަޑައިގެން އުޅުއްވުމުގައި އޭނާގެ މަޤްޞަދަކީ އަޅުގަނޑުމެންނަށް މަކަރެއް ހެއްދެވުން ފިޔަވައި އެހެންކަމެއް ނޫނެވެ. އޭނާގެ ބޭނުންފުޅަކީ އަޅުގަނޑުމެންނަކީ އޭނާގެ ބާރުގެ ދަށުގައި ތިބިބަޔަކަށް ހެއްދެވުމެވެ. އޭނާ އަޅުގަނޑުމެންގެ ދަނޑުވެރީންނާއި ނޯކަރުން ހިތްހަމަޖައްސައިދެއްވީ އަޅުގަނޑުމެން އެކަމަށް ހެއްލިގެން އެނބުރި އަވަށަށް އަތުވެދާނެކަމުގެ އުންމީދުގައެވެ. އިރުއެރުމާއެކު އަވަށުގެ މޮޔައިން އޭނާގެ އަރިހުގައި އަޅުގަނޑުމެން ކޯރާ މާދުރުނޫން އަވަށެއްގައި މަޑުކޮށްގެން ތިބިވާހަކަ ދަންނަވާނެއެވެ. އޭނާ ހިނދުކޮޅެއްވެސް ނަންގަވައިނުލައްވައި އެއަވަށަށް ވަޑައިގަންނަވާނެއެވެ. މިހާރު އަޅުގަނޑުމެންގެ އަވަށަށް ޖަމާވެފައިވަނީ ކިހައި މުސްލިމުންނެއްކަމެއްވެސް ނޭނގެއެވެ. ބޭބެގެ ދުނިއުރަ ހުސްވެގެން ބޭބެގެ އަނގުންތައް ބުރިކޮށްފާނެތީކީ ބޭބެ ބިރެއް ނުގަނެއެވެ. ނަމަވެސް އޭނާ ކޮއްކޮ ހައްޔަރުކުރައްވައިގެން ގެންދަވާތަން ދެކޭކަށެއް ބޭބެއަށް ލާހިކެއް ނޫނެވެ."\nماه بانو މަޑުމަޑުން އިސްއުފުލައިލެއްވިއެވެ. އޭނާ އެނބުރިވަޑައިގެން ޒަރުބަޚުތާ ދިމާޔަށް ބައްލަވައިލެއްވިއެވެ. އެއަށްފަހު އަހުގެ ރިކާބުގައި ފައިންޕުޅު އަޅުއްވައިފައި އަހަށް ސަވާރުވެވަޑައިގަންނަވަމުން ވިދާޅުވިއެވެ. "ބޭބޭފުޅާއެވެ. އޭނާގެ ޤައިދުގައި އަޅުގަނޑަށް ދިރިއިނދެވިދާނެކަމަށް ބޭބެއަށް ހީފުޅުވާނަމަ ބޭބެގެ ދުނިއުރައިގެ އެންމެފަހު ދުނިވެސް އަޅުގަނޑަށްޓަކައި ރައްކާކުރައްވާށެވެ. ނަމަވެސް އަޅުގަނޑަށް އެނގެއެވެ. އޭނާ ވަޑައެއް ނުގަންނަވާނެ. ދެން ދުވަހަކުވެސް އޭނާ ވަޑައެއް ނުގަންނަވާނެއެވެ. މިހާރު އަޅުގަނޑުމެން މިދުވަނީ ޚިޔާލީ ބިރަކަށް ފިލާންވެގެންނެވެ."\nމިވާހަކަފުޅުތަކާއެކު ماه بانو ގެ ލޯފުޅުން ކަރުނަފޮދު އޮހޮރިގެންފިއެވެ.\nޒަރުބަޚުތު ވިދާޅުވިއެވެ. "ކޮއްކޮގެ ޚިޔާލުފުޅު ރަނގަޅުވުމަކީވެސް އެކަށީގެންނުވާ ކަމެއްނޫނެވެ. އެކަމަކުވެސް އަޅުގަނޑުމެން ރައްކާތެރިވާން ޖެހޭނެއެވެ. މިހާރަކު އަޅުގަނޑުމެން މާބާރަކަށް އަސް ދުއްވުމުގެ ބޭނުމެއްނެތެވެ. އެކަމަކު މަޑުކޮށްގެން ތިބުމެއްވެސް ރައްކާތެރިޔެއް ނޫނެވެ."\nއިރުކޮޅެއްވަންދެން އާދައިގެ ދުވެއްޔެއްގައި އަސް ދުއްވެވުމަށްފަހު ބައިމޭލެއްހައި ދުރުން ފެންނާންއޮތް އަވަށަކާ ދިމާޔަށް އިޝާރަތްކޮށްލައްވައިފައި ޒަރުބަޚުތު ވިދާޅުވިއެވެ. "ކޮއްކޯއެވެ! ކަމަކާނުލައި ކޮއްކޮއަށް އުނދަގޫފުޅެއް ކުރެވުނީތީ ބޭބެ ހިތާމަކުރަމެވެ. އެފެންނަ އަވަށަށް ގޮސްފައި އަޅުގަނޑުމެން އަރާމުކުރާނީއެވެ. ކޮއްކޮ އިއްޔެއްސުރެ އެއްވެސް އެއްޗެއް ފަރީއެއްވެސް ނުކުޅުއްވަމުއެވެ. އޭނާ އަޅުގަނޑުމެންގެ ފަހަތުން ވަޑައިނުގަންނަވާނެކަން މިހާރު ބޭބެއަށްވެސް ޔަޤީންވެއްޖެއެވެ. سُهيل މަދާއިނުގައި ހުންނަވަނިކޮށް އޭނާގެ ބޭބެ އަޅުގަނޑުމެންގެ ފަހަތުން ދުޝްމިނެއްގެ ޙައިޘިއްޔަތުން ވަޑައިނުގަންނަވާނެކަން ބޭބެއަށް ވިސްނައިނުގަނެވުނީތީ ބޭބެ ޙައިރާންވެއްޖައީމެވެ. ماه بانو އެވެ. ބޭބެގެ ވާހަކަ ރަނގަޅަށް އަޑުއައްސަވާށެވެ. سُهيل އަށް މިއިން އެއްވެސްކަމެއް އެނގިވަޑައިގެންނެވިޔަ ދެއްވައިގެން ނުވާނެއެވެ. ބޭބެ حسّان އާމެދު ދެކެނީ އަޅުގަނޑުމެންގެ ބައްޕާފުޅުގެ ޤާތިލު ކަމުގައެވެ. حسّان އަކަށް މާފެއް ނުކުރެވޭނެއެވެ. އެކަމަކު އަޅުގަނޑުމެން سُهيل ގެ ކިބަޔަކުން ބަދަލެއް ނުހިފާނޫއެވެ. ބޭބެއަށް ޔަޤީނެވެ. ދާދިއަވަހަށް އީރާނުގެ ލަޝްކަރުތައް ޢަރަބިކަރައިގެ ސަހަރާތަކަށް މިސްރާބު ޖަހާނެއެވެ. سُهيل ބޭބެގެ އުންމީދުތައް ފުރިހަމަކުރައްވައިފިނަމަ އޭނާ މާލަހެއްނުވެ އީރާނުގެ ލަޝްކަރުގެ ސިފައިންގެ މީހަކަށް ވާނެއެވެ. މިހާރުވެސް އޭނާއާ އެއްއުމުރެއްގެ އެއްވެސް ކުއްޖަކަށް ކަނޑިހެވިކަމުގައިވެސް ލޮންސިހެވިކަމުގައިވެސް ދުނިހެވިކަމުގައިވެސް އޭނާއަކާ ވާދައެއް ނުކުރެވޭނެއެވެ. ބޭބެ އޭނާއަށް މުސްލިމުންދެކެ ނަފްރަތުކުރާން ދަސްކޮށްދޭނަމެވެ. ބޭބެގެ ޙަޔާތުގެ އެންމެބޮޑު އުފަލަކަށްވާނީ ކޮންމެވެސް ދުވަހަކުން حسّان ޤައިދީއެއްގެ ޙައިޘިއްޔަތުން އަޅުގަނޑުމެންގެ ކުރިމައްޗަށް ހުށަހެޅުމެވެ. ބޭބެ ޖައްލާދެއްގެ ވާޖިބު އަދާކުރުވާނީ سُهيل ލައްވައެވެ. ماه بانو އެވެ! ކޮއްކޮ ބޭބެގާތު ވަޢުދުވެވަޑައިގަންނަވާށެވެ. މަދާއިނަށް ވަޑައިގެންފައި سُهيل ގެ ކުރިފުޅުމަތީގައި حسّان ގެ ވާހަކައެއް ނުދައްކަވާނޫއެވެ."\nماه بانو ޖަވާބުދެއްވިއެވެ. "ޝަރުޠެއްގެމަތީން އަޅުގަނޑު ވަޢުދުވަމެވެ. سُهيل އަޅުގަނޑުމެންގެ ޙިމާޔަތުގައި ހުންނެވިހައި ދުވަހަކު، ބޭބެ އޭނާޔަށް އެއްވެސް ހަރުކަށިފުޅުކަމެއް ދައްކަވައިގެން ނުވާނެއެވެ."\nޒަރުބަޚުތު ޖަވާބު ދެއްވިއެވެ. "އަޅުގަނޑުމެންނަށް ކެހިދެއްވަންވެގެން حسّان އަށް އަޅުގަނޑުމެންގެ ދަނޑުވެރީން މޭފުޅުގައި ޖައްސަވައިލެއްވޭކަމުގައިވާނަމަ އޭނާގެ ކޮއްކޮޔަށް ހެޔޮކޮށް ހިތާކަށެއް އަޅުގަނޑަކަށްވެސް އުނދަގުލެއް ނުވާނެއެވެ."\n"ބޭބެ ހިތްޕުޅު ހަމަޖައްސަވާށެވެ. އަޅުގަނޑު އޭނާގެ އަރިހަކު حسّان ގެ ވާހަކައެއް ނުދައްކާނަމެވެ."\n"އޭނާ ދިރިހުންނެވި ވާހަކަވެސް އަޅުގަނޑުމެންގެ ގެއަށް ވަޑައިގެންނެވި ވާހަކަވެސް ވިދާޅުވެގެން ނުވާނެއެވެ."\nޒަރުބަޚުތު އިރުކޮޅަކު މަޑުކޮށްލައްވައިފައި ވިދާޅުވިއެވެ. "سُهيل ގެ ބޭބެ އަވަހާރަވެއްޖެއެވެ. މިހާރު ދުނިޔޭގައި ހުންނެވީ އަޅުގަނޑުމެންގެ ދުޝްމިނެވެ."\nماه بانو އިރުކޮޅެއްވަންދެން ހިމޭނުން އިންނެވިއެވެ. އިރުކޮޅެއްގެފަހުން އޭނާ ވިދާޅުވިއެވެ. "ބޭބެއެވެ. އަޅުގަނޑުގެ ހިތަށްއަރައެވެ. ބައްޕާފުޅު ދުނިޔޭގައި ހުންނެވިނަމަ އަޅުގަނޑުމެންގެ ވާހަކަ އަޑުއައްސަވައިފައި ވިދާޅުވާނީ ކީކޭބާވައެވެ."\n"ކޮއްކޮ ތިޔަކަމާ ވިސްނައިވަޑައިގަންނަވާނެ ކަމެއްނެތެވެ. އަޅުގަނޑު ބައްޕާފުޅުގެ ރޫޙުފުޅުގެ އަޑު އަހައިފީމެވެ. ބައްޕާފުޅު ވިދާޅުވިއެވެ. ތިޔައީ އަހަރެންގެ ކުދީންކަމުގައިވާނަމަ حسّان އަށް މާފުނުކުރާތި އިނގޭއެވެ."\n"އެކަމަކު ބޭބޭފުޅާއެވެ! ބައްޕާފުޅު މަސައްކަތްޕުޅު ކުރެއްވީ ބޭބެ ދުނިއުއްކެވިޔަ ނުދެއްވާން ވެގެންނެވެ. ބައްޕާފުޅު ތެދުވެވަޑައިގެންނެވުމުގެ ކުރީން ކޮންމެވެސް އެއްޗެކޭ ވިދާޅުވާންވެސް އުޅުއްވިއެވެ. ބައްޕާފުޅުގެ ތުންފަތްޕުޅު ހަލުއްވަނިކޮށް އަޅުގަނޑު ރަނގަޅަށް ދުށީމެވެ. ނަމަވެސް ދޫފުޅުގެ ވާގިވަނީ ނެތިފައެވެ."\n"حسّان އަޅުގަނޑުމެންގެ ފަހަތުން ވަޑައިނުގެންނެވިނަމަކަ މި ޙާދިޘާއެއް ނުހިނގީހެވެ. ބައްޕާފުޅު އަޅުގަނޑު ދުނިއުކިޔަ ނުދެއްވާން އުޅުއްވީ މުސްލިމުންގެ ބަދަލުހިފުމުން ކޮއްކޮ ސަލާމަތް ކުރައްވާންވެގެންނެވެ. سُهيل ގެ ސަބަބުން އޭނާގެ ބޭބެ އަޅުގަނޑުމެންނާ ޙަމަލަ ނުދެއްވާނެކަން ވިސްނިވަޑައިގެންނެވޭތީ ކަމަށްވެސް ވެދާނެއެވެ. އަޅުގަނޑުމެންގެ ގެއިން އަޅުގަނޑުމެން ޙިމާޔަތްދީފައިވާ ބޭފުޅަކު އެހައި ދަށުދަރަޖަޔަކަށް ވެއްޓިވަޑައިނުގަންނަވާނެކަމަށް އެންމެފަހު ވަގުތާ ހަމަޔަށްވެސް ބައްޕާފުޅު ހީފުޅުކުރައްވާތީ ކަމުގައިވެސް ވެދާނެއެވެ. ކޮންމެއަކަސް ބައްޕާފުޅު އަވަހާރަވެއްޖެއެވެ. ބައްޕާފުޅުގެ އެންމެފަހުގެ ހިތާމަފުޅަކީ، ޖިހާންދާދުގެ ރަޙުމަތްތެރިޔާ އަދި ބައްޕާފުޅު އަމިއްލަފުޅު ދަރިކަލެއްކަމުގައި ބައްލަވާ ބޭފުޅަކު މުސްލިމުންގެ ލަޝްކަރު ގޮވައިގެން އަޅުގަނޑުމެންގެ އަވަށް ހިއްޕަވައިދެއްވަން ވަޑައިގެންނެވިކަމެވެ."\nހަތަރުވަނަޔަށްވީ ދުވަހު ޒަރުބަޚުތަށާއި ماه بانو އަށް މަދާއިނަށް ވަޑައިގެންނެވިއްޖެއެވެ. ޒަރުބަޚުތުގެ ގެހުރީ ދިޖުލަތު ކޯރުގެ އައްސޭރީގައެވެ. މަދާއިނުގެ ރަށްބޭރު އަވަށެއްގައެވެ. އެގޭގެ ދޮރާއްޓާ އިންވެގެން އެއްފަރާތެއްގައި ހުންނަނީ ވަރަށްބޮޑު އަސްތަބީލާއަކާއި ނޯކަރުންގެ ކޮޓަރިތަކެވެ. ދޮރާށީގެ އަނެއްފަރާތުގައި ހުރީ މެހުމާނުސަރާއެއްގެ ގޮތުގައިވެސް ބޭނުންކުރެވޭ ތަނަވަސް ސަރައްކާއްޔެކެވެ. ހަވޭލީގެ އެބަޔާއި މީހުން އުޅޭބަޔާ ވަކިކޮށްފައިވަނީ މެދުފާރެއްގެ ޒަރީޢާއިންނެވެ. އެފާރުގެ މެދުގައި ދޮރެއް ހުއްޓެވެ. އެބޭފުޅުން ދޮރާށީން އެތެރެޔަށް ވެދެވަޑައިގެންނެވުމާއެކު ނޯކަރެއް އެބޭފުޅުންނާ އިސްތިޤްބާލު ކުރިއެވެ. އޭނާ އެބޭފުޅުންގެ އަސްކޮޅުތަކުގެ ލަގަނުގައި ހިފަހައްޓައިފިއެވެ. ޒަރުބަޚުތު سُهيل ކޮބައިތޯ އޭނާއާ ސުވާލުކުރެއްވިއެވެ.\nނޯކަރު ޖަވާބު އެރުވިއެވެ. "ހެނދުނުހެނދުނާ އޭނާ އަސްމަތީގައި ބޭރަށް ވަޑައިގެންފިއެވެ. އަދިއެއް އެނބުރި ވަޑައެއްނުގަންނަވައެވެ. ޢަސްކަރީ ކުޅިވަރުތަކުގެ މުބާރާތެއް މިއަދު އޮތްވާހަކަ ވިދާޅުވިއެވެ."\nޒަރުބަޚުތު އެބޭފުޅުންގެ އަރިހުގައި އައި ނޯކަރުންނާ މުޚާޠަބުކުރައްވައި ވިދާޅުވިއެވެ. "ތިޔަބައިމީހުންގެ އަސްތައް އަސްތަބީލާއަށް ގެންގޮސް ބަނދެލާށެވެ. އެކަމަކު އަހަރެންގެ އަހުގެ ލަގަން ނެގުމުގެ ބޭނުމެއް ނެތެވެ."\nޚީވާ (ޚުވާރިޒަމް) ގެމިސްކިތެއް ---\nޒަރުބަޚުތު ވަޑައިގެންނެވީ ހަވޭލީގެ މީހުން ދިރިއުޅޭ ބަޔަށެވެ. އެބައިގެ ކުރިމަތީގައި އާދައިގެ ވަރެއްގެ މެދުގޯއްޗެއް އޮތެވެ. މެދުގޯއްޗާ ގުޅިފައިވަނީ ފެންޑާއެކެވެ. އެފެންޑާއާ އިންވެގެން ތިންކޮޓަރި ހުއްޓެވެ. ޒަރުބަޚުތު އޭނާގެ ކޮއްކޯފުޅާ މުޚާޠަބުކުރައްވައި ވިދާޅުވިއެވެ. މިއީ އަޅުގަނޑުމެންގެ އައުގެއެވެ. ކޮއްކޮ އަރާމުކުރައްވާށެވެ. ބޭބެ ޢަސްކަރީ މަރުކަޒަށް ގޮސްލައިފައި ވަރަށް އަވަހަށް އެބައަންނަމެވެ. އަޅުގަނޑުމެންގެ އަވަށްޓެރީންގެ ތެރޭގައި ގިނައިން ތިއްބަވާނީ ސިފައިންގެ އޮފިސަރުންނެވެ. މިއަދު ވަރަށްގިނަ އަންހެންބޭފުޅުން ކޮއްކޮގެ އަރިހަށް ޒިޔާރަތް ކުރައްވާނެއެވެ."\nޒަރުބަޚުތު ބޭރަށް ނުކުމެވަޑައިގެންފިއެވެ. ماه بانو ފެންޑާމަތީގައި ހުރި ގޮނޑިކޮޅެއްގައި އިށީނދެވަޑައިގެންފިއެވެ. ޒަރުބަޚުތު ބޭރަށް ނުކުމެވަޑައިގެންފައި ވަރަށް އަވަހަށް އެނބުރިވަޑައިގެންފިއެވެ. އޭނާ މެދުގޯތިތެރެއަށް ވެދެވަޑައިގެންނެވުމާއެކު ވަރަށް ބާރަށް ވިދާޅުވިއެވެ. "ماه بانو އެވެ! މިކޮޅަށް ވަޑައިގެންބައްލަވާށެވެ. ކޮއްކޮޔަށް ކުޅިވަރެއް ދައްކައިލަންވެގެންނެވެ."\nماه بانو ވަރަށްބާރަށް ވަޑައިގެން ވިދާޅުވިއެވެ. "ބޭބެއެވެ. ކީއްވީތޯއެވެ؟"\nޒަރުބަޚުތު ވިދާޅުވިއެވެ. "ކުޑައިކޮށް ބޭރަށް ނުކުމެވަޑައިގެން ބައްލަވަބައްލަވާށެވެ."\nماه بانو ޒަރުބަޚުތުގެ އަރިހުގައި ދޮރާށީން ބޭރަށް ނުކުމެވަޑައިގެންފިއެވެ. މަގުގެ ކަނާތްފަރާތުން އޭނާއަށް ފެނިވަޑައިގެންނެވީ ދުވަމުން ފުމެމުން އަންނަ ސަތޭކަވަރަކަށް ކުދީންގެ ޖުލޫސެކެވެ. އެކުދީންގެ ކުރީގައި އަސްމަތީގައި ކުއްޖަކު އިނެވެ.\n"މިއީ ކާކުތޯއެވެ؟" ماه بانو އޭނާގެ ބޭބެއާ ސުވާލުކުރެއްވިއެވެ.\n"ކޮއްކޮޔަށް ވަރަށް އަވަހަށް އެނގިވަޑައިގެންފާނެއެވެ."\nކުދީންގެ ޖުލޫސު އެގެޔާ ދިމާޔަށް އެނބުރުމުން ماه بانو ވިދާޅުވިއެވެ. "ބޭބެއެވެ! ހީވަނީ އެއީ سُهيل ހެންނެވެ. އެކަމަކު މިއީ ކޮން ޖުލޫސެއްތޯއެވެ؟ ކުދީންތައް އޭނާއާ ޖެއްސުންކުރަނީކީ ނޫންތޯއެވެ؟"\n"މަދާއިނުގެ ކުދީންނަކަށް سُهيل އަށް ޖެއްސުންކުރާކަށެއް ނުކެރޭނެއެވެ. އޭނާގެ މޫނުފުޅުމަތީން ހީވަނީ ކޮންމެވެސް މޮޅުކަމެއް ކުރައްވައިފައި ވަޑައިގެންނެވިހެންނެވެ."\nسُهيل އަށް ކުއްލިޔަކަށް އެބޭފުޅުން ފެނިވަޑައިގެންފިއެވެ. އޭނާ އަސްމަތީން ފުންމައިލައްވައިފައި ދުވެވަޑައިގެންފައި އެބޭފުޅުންގެ އަރިހަށް ވަޑައިގެންފިއެވެ. އެބޭފުޅުންގެ އަރިހަށް ވަޑައިގެންނެވޭއިރަށް އޭނާގެ ނަޒަރު ފައިންޕުޅުގެ ނީވާބޮޑިޔާ ދިމާޔަށް ހަރުލައިފިއެވެ. ލަދުފުޅުން އޭނާގެ މޫނުފުޅު ރަތްވެއްޖެއެވެ. އޭނާގެ އަސް އޭގެ ލަގަނުގައި ހިފައިގެންހުރި ކުއްޖާގެ އަތުން ލަގަން ފިރުކައިގެން ދުވެފައި އައިސް ގޯތިތެރެޔަށް ވަދެގެން ހިނގައްޖެއެވެ. ޖުލޫސު ތަންކޮޅެއް ދުރަށް ހުއްޓިއްޖެއެވެ. ކުދީންތައް ޖެހިލުންވެފައިތިބެ އެކަކު އަނެކަކާ ދިމާޔަށް ބަލާންފަށައިފިއެވެ. އޭގެތެރެއިން ތަންކޮޅެއް ދޮށީއުމުރުގެ ކުއްޖެއް ލަދުންހުރެ ޒަރުބަޚުތުގެ އަރިހަށް އަތުވެއްޖެއެވެ. "سُهيل މިވަޑައިގެންނެވީ ދުނިހެވިކަމާއި ލޮންސިހެވިކަމުގެ މުބާރާތުން އެއްވަނަ ހޯއްދަވައިގެންނެވެ. އިއްޔެއޮތީ ކަނޑިހެވިކަމުގެ މުބާރާތެވެ. سُهيل އޭނާއާ ވާދަކުރި ހަތަރުކުދީންވެސް ބަލިކޮށްލެއްވިއެވެ. ދެން އޭނާއާ ވާދަކުރެއްވީ ޠަހްމާސަޕެވެ. ޠަހްމާސަޕާއި سُهيل އާ ވީއެއްވަރެވެ."\nޒަރުބަޚުތު ސުވާލުކުރެއްވިއެވެ. "ޠަހުމާސަޕަކީ ކޮންކުއްޖެއް ހެއްޔެވެ؟"\nއެއީ ބަހުމަން ޖާދުވިއްޔާގެ ދަރިކަލުންނެވެ. އޭނާގެ އިސްކޮޅުފުޅު އަޅުގަނޑަށްވުރެވެސް ކައިވަތެއްހައިވަރު ދިގެވެ. މިއީ ޢަސްކަރީ މަކުތަބުގައި އޭނާގެ އެންމެފަހު އަހަރެވެ. ކަނޑިހެވިކަމުގައި އެއްވެސްކުއްޖަކަށް އޭނާއާ ވާދައެއް ނުކުރެވެއެވެ. ބޮޑެތި ކުދީން އޭނާއަށް ހިތްވަރުދީގެން سُهيل އާ މުޤާބަލާކުރުވަން ގެނައީމެވެ. ޠަހްމާސަޕް ވިދާޅުވީ އެސްފިޔަފުޅު ޖައްސަވައިލައްވާހައިއިރުކޮޅަކުން سُهيل ބަލިކޮށްލައްވާނެކަމުގައެވެ. ނަމަވެސް سُهيل އޭނާގެ ބޮޑާފުޅުކަން ވެއްޔާ މޮޑެލައްވައިފިއެވެ."\nއެހައިތަނަށް ދިޔައިރު ޖުލޫސުގައި ބައިވެރިވި އެހެންކުދީންވެސް އެބޭފުޅުންގެ ވަށައިގެން ޖަމާވެއްޖެއެވެ. ޒަރުބަޚުތު އެކުދީންނާ ދިމާޔަށް ވިދާޅުވިއެވެ. "ދެން ތިޔަކުދީންވެސް ގޭގެއަށް ދާށެވެ. ތިޔަކުދީންގެ ރަޙުމަތްތެރިޔާ މިހާރުވަނީ ވަރުބަލިވެފައެވެ. އޭނާއަށް އަރާމުކުރުމުގެ ފުރުޞަތުދޭށެވެ."\nކުދީންތައް އެތަނުން ދާންފެށުމުން ޒަރުބަޚުތު سُهيل ގެ އަރިހުގައި ވިދާޅުވިއެވެ. سُهيل އެވެ. އަހަރެން ދިޔައީ ސިފައިންގެ ވެރިޔާގެ އަރިހަށް ދާންވެގެންނެވެ. سُهيل ގެ ޖުލޫސް ފެނިފައި އެނބުރި އައީއެވެ."\nسُهيل ވިދާޅުވިއެވެ. "ބޭބެއެވެ! އަޅުގަނޑު އެކުދީން އަޅުގަނޑާއެކު އައުމުން މަނާކުރީމެވެ. ނަމަވެސް އެކުދީން އަޅުގަނޑާއެކު އަންނާންވެގެން ގަދަހެދީއެވެ. ބޭބެމެން ވަޑައިގެންނެވިކަން އަޅުގަނޑަށް އެނގިފައި އޮތްނަމަ އެމީހުންނަށް އަތުނުވެ އަސްމަތީގައި ބާރަށް ގެއަށް އަތުވެއްޖައީމުހެވެ."\n"އަޅެ سُهيل އެވެ! ކޮއްކޮ މޮޅުކަމެއް ކުރެއްވުމުން ކޮއްކޮގެ ރަޙްމަތްތެރީން ކޮއްކޮގެ ޖުލޫސެއް ނެރުނީތީ ނުގަބޫލުފުޅުވީތޯއެވެ؟ ދެން ދައިތާފުޅުގެ އަރިހަށް ވާހަކަދައްކަވާން ވަޑައިގަންނަވާށެވެ. ބޭބެވެސް ވަރަށް އަވަހަށް އެނބުރި އަންނާނަމެވެ."\nޒަރުބަޚުތު އެހެންވިދާޅުވެފައި ބޭރަށް ވަޑައިގެންފިއެވެ.\nއިރުކޮޅެއްގެ ފަހުން ماه بانو އާއި سُهيل އާ ދެބޭފުޅުން ތިއްބެވީ ގޭގެ ފެންޑާމަތީގައެވެ. ماه بانو އިރުކޮޅެއްވަންދެން سُهيل އާ ދިމާޔަށް ބައްލަވަން ހުންނެވިއެވެ. އޭނާ ކުރިޔަށް ވަޑައިގެން سُهيل ގެ ކޮނޑުފުޅުމަތީގައި އަތްޕުޅު ބާއްވަވަމުން ވިދާޅުވިއެވެ. "ބޭބެ ވިދާޅުވީ މިހާރު ދައިތައަކަށް سُهيل ނުވެސް އެނގޭނެކަމުގައެވެ. ޙަޤީޤަތުގައިވެސް މިހާރު ކޮއްކޮ ވަރަށް ބޮޑުފުޅުވެއްޖެއެވެ."\n"ދައިތާފުޅުގެ ހާލުކޮޅު ރަނގަޅުތޯއެވެ؟" سُهيل ވިދާޅުވިއެވެ.\n"އަޅުގަނޑު ވަރަށް ވަރުބަލިވެއްޖެއެވެ." ماه بانو ގޮނޑިކޮޅެއްގައި އިށީނދެވަޑައިގަންނަވަމުން ޖަވާބު ދެއްވިއެވެ.\n"ބައްޕާފުޅު ކޮބައިތޯއެވެ؟ ވަޑައެއް ނުގަންނަވާތޯއެވެ؟"\nماه بانو އިސްދަށަށް ޖައްސަވައިލައްވަމުން މޮޅިފުޅު ރާގަކަށް ވިދާޅުވިއެވެ. "سُهيل އެވެ. އިށީނދެވަޑައިގަންނަވާށެވެ!"\nسُهيل ކަންބޮޑުވެވަޑައިގަތުމާއެކު އެތަނުން ގޮނޑިކޮޅެއްގައި އިށީނދެވަޑައިގެންފިއެވެ. ماه بانو އިރުކޮޅަކު ވިސްނައިވަޑައިގަތުމަށްފަހު سُهيل އާ ދިމާޔަށް ބައްލަވައިލައްވައިފައި ވިދާޅުވިއެވެ. "سُهيل އެވެ. ބައްޕާފުޅު ދެނެއް އަޅުގަނޑުމެންގެ ގާތަކަށް ވަޑައެއް ނުގަންނަވާނެއެވެ. ބައްޕާފުޅު މަދާއިނަށް ވަޑައިގެންނެވި މަގުމަތީގައި އަޅުގަނޑުމެންނާ އަބަދަށްޓަކައި ވަކިވެވަޑައިގެންފިއެވެ." އެހެންވިދާޅުވާއިރަށް ماه بانو ގެ ލޯފުޅުން ކަރުނަފޮދު އޮހިގެންފިއެވެ. سُهيل ވަރަށްގިނައިރުވަންދެން ماه بانو އާ ދިމާޔަށް ބައްލަވާން އިންނެވިއެވެ. އޭނާގެ ލޯފުޅުގެ ކުރިމަތީގައިވެސް ކަރުނައިގެ ފަރުދާއެއް ހުރަސްވެއްޖެއެވެ. سُهيل އޭނާގެ ޖުއްބާކޮޅުގެ އަތުކުރިފުޅުން މޫނުފުޅު ފޮރުއްވައިފިއެވެ.\n"ކޮއްކޮގެ ބޭބެގެ ވާހަކައެއް ނުއައްސަވާނުތޯއެވެ؟" ماه بانو އިރުކޮޅަކު މަޑުކޮށްލައްވައިފައި ސުވާލުކުރެއްވިއެވެ.\nسُهيل ގެ ހިތްޕުޅު އުންމީދުން ފުރިގެންދިޔުމާއެކު ماه بانو އާ ދިމާޔަށް ބައްލަވައިލެއްވިއެވެ. ނަމަވެސް ކުއްލިޔަކަށް އޭނާގެ މޫނުފުޅުމައްޗަށް މާޔޫސްކަމުގެ ކަޅުވިލާތައް ފެތުރިގެންފިއެވެ. އޭނާ ހިތާމަވެރި އަޑުފުޅަކުން ވިދާޅުވިއެވެ. "ބޭބެއާބެހޭ އެއްވެސް ޚަބަރެއް ދައިތާފުޅަށް ލިބިވަޑައެއް ނުގަންނަވާތޯއެވެ؟"\nماه بانو ހިތާމަވެރި އަޑުފުޅަކުން ވިދާޅުވިއެވެ. "އޭނާއާބެހޭ އެއްވެސް ޚަބަރެއް ކޮއްކޮޔަށް ދެންނެވޭނެނަމައެވެ. ކޮއްކޮ ވަރަށް ހިތްވަރުކުރައްވާން ޖެހިވަޑައިގަންނަވާނެއެވެ. ދުވަސްކޮޅެއްވަންދެން އަޅުގަނޑުމެންނަކަށް އަޅުގަނޑުމެންގެ އަވަށަކަށްވެސް ނުދެވޭނެއެވެ."\nسُهيل ވިދާޅުވިއެވެ. "އަޅުގަނޑަށް ޔަޤީނެވެ. އަޅުގަނޑުގެ ބޭބެ ދުނިޔޭގައި ހުންނެވިކަމުގައިވާނަމަ ކޮންމެވެސް ދުވަހަކުން ވަޑައިގަންނަވާނެއެވެ. އަޅުގަނޑުމެންނަށް އެތަނަށް ނުދެވޭނަމަ ދައިތާފުޅުމެންގެ ކޮންމެވެސް ނޯކަރެއް ޚަބަރު ހިފައިގެން އަންނާނެއެވެ. ބޭބެއަށް ނުރައްކާއޮތީ ހުރުމުޒުގެ ފަރާތްޕުޅުންނެވެ. އަޅުގަނޑު އަޑުއަހައިފައިވާ ގޮތުގައި ހުރުމުޒު އަވަހާރަވެއްޖެއެވެ. މިހާރު މަދާއިނަށް ވަޑައިގަތުމުގައިވެސް ބޭބެއަށް ނުރައްކަލެއް ނޯންނާނެއެވެ."\nماه بانو ވިދާޅުވިއެވެ. "ދައިތަ ގާތު ވަޢުދުވެވަޑައިގަންނަވާށެވެ. ހުރުމުޒު އަވަހާރަވުމާމެދު ޒަރުބަޚުތުގެ ކުރިފުޅުމަތީގައި އުފާވެރިކަން ފާޅުނުކުރައްވާށެވެ. އޭނާ ވަނީ މުސްލިމުންނާ ދެކޮޅަށް ހަނގުރާމަ ކުރައްވައިފިއެވެ. އެހެންކަމުން އީރާނުގެ އެންމެންވެސް އޭނާގެ ނަން ފާހަގަކުރާނީ ހިތްވަރުގަދަ މީހެއްގެ ގޮތުގައެވެ. ދައިތަޔަށް އެނގެއެވެ. ކޮއްކޮއަށް އޭނާއަށް މާފެއް ނުކުރެއްވޭނެއެވެ. އެކަމަކު ޒަރުބަޚުތަކީ އީރާނުގެ ސިފައިންގެ މީހެކެވެ. ހުރުމުޒުގެ ނުބައި ވާހަކަ އަޑުއައްސަވާކަށެއް އޭނާ ޤަބޫލުފުޅެއް ނުވާނެއެވެ. ކޮއްކޮޔަށް އެނގިވަޑައިގެންފައި ނެތިހިނގައިދާނެއެވެ. މުސްލިމުން އަޅުގަނޑުމެންގެ އަވަށް ހިފައިފިއެވެ. އަޅުގަނޑުމެން އެތަނުން މިއައީ އަޅުގަނޑުމެންގެ ފުރާނަޔާއި އަބުރު ސަލާމަތްކޮށްގެންނެވެ. ބައްޕާފުޅު އަވަހާރަވުމުގެ އެއްސަބަބަކީ މުސްލިމުން އަޅުގަނޑުމެން ފަހައި އައުމެވެ. އަޅުގަނޑުމެން ބައްތެއްޔަށް އަރައިގެން ކޯރު ހުރަސްކުރިއިރުވެސް އެބައިމީހުންގެ އަސްވާރެއް ކޯރުގެ މިފަރާތުގެ އައްސޭރިޔާ ހަމަޔަށްވެސް އަޅުގަނޑުމެންގެ ފަހަތަކުން ނައްޓައެއް ނުލިއެވެ. ބޭބޭފުޅުގެ އެންމެފުރަތަ ތީރުން އޭނާ ޒަޚަމުވިއެވެ. ނަމަވެސް އޭނާ މަރައިލައްވަން ބޭބެ ޖައްސަވަން އުޅުއްވި ދުނި ޖެއްސެވުން ބައްޕާފުޅު މަނާކުރެއްވިއެވެ. ބައްޕާފުޅުގެ ސަބަބުން އޭނާ ސަލާމަތްވެއްޖެއެވެ. ނަމަވެސް ބައްޕާފުޅު ތެދުވެވަޑައިގެންނެވުމާއެކު ވެއްޓިވަޑައިގެންފިއެވެ."\n"ބައްޕާފުޅު އެއަނިޔާވެރިޔާ ސަލާމަތްކުރައްވާން އުޅުއްވީ ކީއްވެގެންތޯއެވެ؟"\nބައްޕާފުޅު ބިރުފުޅުގެން ވަޑައިގެންނެވީ އޭނާ މަރުވެއްޖެނަމަ އޭނާގެ އެކުވެރީން އަޅުގަނޑުމެން ދިރިތިއްބައި ދޫކޮށްނުލާނެކަން ވިސްނިވަޑައިގެން ކަމަށްވެސް ވެދާނެއެވެ. سُهيل އެވެ. ވިދާޅުވެބައްލަވާށެވެ. "އީރާނުގެ ލަޝްކަރު ކޮންމެވެސް ދުވަހަކުން އޭނާ ހައްޔަރުކޮށްފިނަމަ އަދި އޭނާ ކޮއްކޮގެ ކުރިފުޅުމައްޗަށް ހުށަހަޅައިފިނަމަ އޭނާޔަށް ހައްދަވާނީ ކިހިނަކުންތޯއެވެ؟"\nسُهيل ޖަވާބު ދެއްވިއެވެ. "އަޅުގަނޑަށް އެއީ ކާކުކަމާއި އޭނާގެ ގެހުންނަނީ ކޮންތަނަކުކަން އެނގިއްޖެނަމަ އީރާނުގެ ސިފައިން އޭނާ ހައްޔަރުކުރޭތޯ އިންތިޒާރެއް ނުކުރާނަމެވެ. އޭނާ ހޯދަން އަޅުގަނޑު އެކަނިމާއެކަނިވިޔަސް ނުކުންނާނަމެވެ. އޭނާގެ ކިއްލާ ކިތަންމެ ވަރުގަދަޔަސް އޭނާގެ ހަށިފާރަވެރީން ކިތަންމެ ގިނަވިޔަސް އެކަމަކާ އަޅުގަނޑު ފަރުވާލެއް ނުބަހައްޓާނަމެވެ."\nދިޖުލަތު ކޯރާއި ފުރާތު ކޯރާ ދެމެދުގައި ދިރިއުޅޭ ކްރިސްޓިއަން ޤަބީލާތަކުގެ މީހުން ހީކޮށްގެންތިބީ އީރާނުގެ ވަރަށް އާދައިގެ ލަޝްކަރެއްވެސް މުސްލިމުންގެ ކުރިއެރުން ހުއްޓުވަން ފުދޭނެކަމުގައެވެ. ނަމަވެސް މުސްލިމުން މަޒާރު ފަތަޙަކުރުމުން އެބައިމީހުންގެ މުސްތަޤްބަލާމެދު ތަންކޮޅެއް ސީރިޔަސްކޮށް ވިސްނާން ފަށައިފިއެވެ. ކްރިސްޓިޔަން ޤަބީލާތަކުގެ ވެރީން ކިސްރާ އުރުދުޝޭރުގެ ދަޢުވަތަކަށް މަދާއިނަށް ވަޑައިގެންނެވިއެވެ. ކިސްރާގެ ރުހިވަޑައިގަތުން ހޯއްދެވުމަށްޓަކައި އެއިން ކޮންމެ ބޭފުޅެއްވެސް އަނެއްބޭފުޅަކަށްވުރެ ބޮޑަށް ޖޯޝާއި ފޯރިޔާއި ހިތްވަރުފުޅާއި ޢަޒުމާއެކު ވާހަކަ ދެއްކެވިއެވެ. އޭގެ ދުވަސްކޮޅެއްގެފަހުން މަޝްހޫރުވީ ކްރިސްޓިޔަން ޤަބީލާތަކުގެ ބޮޑުން އެބޭފުޅުންގެ ޤަބީލާތަކުގެ ލަޝްކަރާއިގެން ވަލަޖާއާ ދިމާޔަށް މިސްރާބުޖައްސަވާ ޚަބަރެވެ. ބަހްމަނުގެ ވެރިކަމުގައި އީރާނުގެ ލަޝްކަރުވެސް ވަލަޖާއަށް އަންނަ ޚަބަރެވެ. ޝަހެންޝާހު އުރުދުޝާރު އާލާސްކަންފުޅާ އޮންނަވަނިކޮށް ދުވަސްކޮޅެއްގެފަހުން ލިބިވަޑައިގެންނެވީ ހުފައިރާއި މަޒާރެކޭ އެއްގޮތަށް ވަލަޖާގައިވެސް އިސްލާމީ މުޖާހިދުން އިސްލާމްދީނުގެ ނަޞްރުގެ ދިދަ ޖައްސަވައިފި ޚަބަރެވެ. މުސްލިމުންގެ އަތުން ބަލިވި ބަހުމަންގެ ލަޝްކަރު ވަލަޖާއާ މާދުރުނޫން ހިސާބަކަށް ޖަމާވަމުންދާ ޚަބަރެވެ.\nޢިރާޤުގެ ކްރިސްޓިޔަން ޤަބީލާތަކުން ވަލަޖާގެ ނާކާމިޔާބީގެ ބަދަލުހިފުމަށްޓަކައި އިހުނަށްވުރެވެސް ވަރުގަދަ ހިތްވަރަކާއި ޢަޒުމާއެކު އުއްލައިސަށް ޖަމާވާން ފަށައިފިއެވެ. އެބައިމީހުންވަނީ އިތުރު އެހީއަށްއެދި ކިސްރާގެ އަރިހަށް ޚަބަރު ފޮނުވައިފައެވެ. ވަގުތުން އުއްލައިސަށް ވަޑައިގަތުމަށް ކިސްރާ ބަހްމަނަށް އެންގެވިއެވެ. ނަމަވެސް ފުރިހަމަޔަށް ތައްޔާރުވެވަޑައިނުގެން އެއްވެސް މައިދާނަކަށް ވަޑައިގަންނަވާކަށެއް ބަހުމަން ޤަބޫލުފުޅެއް ނޫނެވެ. އެހެންކަމުން ބަހުމަން އޭނާގެ ޖަނަރަލެއްކަމުގައިވާ ޖާބާނާ ލަޝްކަރުގެ ވެރިކަން ޙަވާލުކުރައްވައިފައި ވަޑައިގަތީ މަދާއިނަށެވެ. ކިސްރާއާ ސީދާ މަޝްވަރާކުރެއްވުމަށްޓަކައެވެ. މަދާއިނަށް ވަޑައިގެންނެވުމުން ބަހުމަނަށް އެނގިވަޑައިގަތީ ޝަހެންޝާހުގެ އާލާސްކަންފުޅު ނުރައްކާތެރި މަރުޙަލާއަކަށް ގޮސްފައިވާކަމެވެ.\nއީރާނުގެ ތާރީޚުގެ އެދައުރަކީ ކޮންމެ ރަސްކަލަކު އަވަހާރަވުމަކީ އައު އިންޤިލާބެއްގެ ފެށުންކަމުގައިވެފައިވާ ދުވަސްވަރެވެ. އެދުވަސްވަރު ދައުލަތުގެ ބޮޑުން ޤައުމު ރައްކާތެރިކުރެއްވުމަށްވުރެ ބޮޑަށް ވިސްނައިވަޑައިގަންނަވަމުން ގެންދެވީ ޚުދު އެބޭފުޅެއްގެ މުސްތަޤްބަލާ މެދުގައެވެ. އެހެންކަމުން ބަހްމަން މަދާއިނުގައި މަޑުކޮށްލެއްވިއެވެ. އޭނާ ލަޝްކަރާ ޙަވާލުކުރައްވައިފައިވާ ޖާބާނަށް އަންގަވައިފައިވަނީ އޭނާގެ އަމުރުފުޅަކާނުލައި އުއްލައިސަށްވުރެ ކުރިޔަށް ވަޑައިނުގެންނެވުމަށެވެ. އެތައްދުވަހެއް ވީއިރުވެސް މަދާއިނުން ޚަބަރެއް ނައުމުންވެސް ޖާބާނު ކަންބޮޑުވެވަޑައެއް ނުގަންނަވައެވެ. އެހެނީ ކްރިސްޓިޔަން ވޮލަންޓިޔަރުންގެ ޢަދަދު އައީ ދުވަހެއް ދުވަހަކަށް އިތުރުވަމުންނެވެ. އަނެއްކޮޅުން މުސްލިމުން އެންމެބޮޑަށް ސަމާލުކަން ދެމުންގެންދިޔައީ ފަތަޙަކުރެވިފައިހުރި ތަންތާނގެ އިދާރީ ހިންގުން އިޞްލާޙުކުރުމަށެވެ. ބަހުމަން މަދާއިނުން ވަރަށްބޮޑު ލަޝްކަރަކާއިގެން ވަޑައިގަންނަވާނެކަމާމެދު ޖާބާން ޝައްކެއް ނުކުރައްވައެވެ. ނަމަވެސް އެއްދުވަހެއްގެ ހަވީރު އޭނާއަށް ޚަބަރު ލިބިވަޑައިގެންނެވީ خــالــد بــن الـوليـد رضـى اللّـه عنـــه ވަލަޖާގައި އީރާނުގެ ލަޝްކަރަށް އިންތިޒާރުކުރެއްވުމުގެ ބަދަލުގައި އުއްލައިސަށް އެބަވަޑައިގަންނަވާ ކަމުގައެވެ. ވިދިގެންއައި ދުވަހުގެ މެންދުރު ނުވަނީސް އުއްލައިސުގެ މައިދާނުގައި އީރާނީ ދިދަ މުސްލިމް ޣާޒީންގެ ފައިދަށުވެ ފުނޑުފުނޑުވެއްޖެއެވެ. ޖާބާނާއި އޭނާގެ ކްރިސްޓިއަން ޙަލީފުން ފިލައިގެން ހިނގައްޖެއެވެ. މަރުވެފައިވާ އެތައްބަޔެއްގެ ހަށިތައް ފުނިފުންޏަށް މައިދާނަށް ދޫކޮށްފައެވެ. އުއްލައިސުގައިވެސް އީރާނު ލަޝްކަރު ބުރަބުރައިގެންގޮސް ވިއްސިވިހާލިވި ޚަބަރު ލިބިވަޑައިގެންނެވުމާއެކު އާލާސްކަންފުޅާ އެނދުދާންކޮޅުގައި އޮންނެވި ޝަހެންޝާހު އޭނާގެ އެންމެފަހު ނޭވާފުޅު ދޫކޮށްލައްވައިފިއެވެ.


India ge minivan dhuvahu Bharat ge teaser dhakkalaifi\nއިންޑިއާގެ މިނިވަންދުވަހު ބާރަތުގެ ޓީޒާރ ދައްކާލައިފި\nޓީޒާ މުޅި ދުނިޔެއަށް ދައްކާލާފައި މިވަނީ އިންޑިއާގެ 72 ވަނަ އިންޑިޕެންޑެންސް ޑޭ ގައި\nފިލްމްގެ ތަރިންގެ ތެރެއިން ހަމަ އެކަނި ފެނިގެންދަނީ ސަލްމާން ޚާންގެ ނަން\nކ. މާލެ 15 އޯގަސްޓު 2018 | ބުދަ 12:53 4,577\nސަލްމާން ޚާން - ގޫގުލް\nސަލްމާން ޚާން އޭނާގެ އަންނަން އޮތް ފިލްމް " ބާރަތު" ގެ ޓީޒާ ދައްކާލައިފިއެވެ.\n"ބާރަތު" ގެ ފުރަތަމަ ޓީޒާ މުޅި ދުނިޔެއަށް ދައްކާލާފައި މިވަނީ އިންޑިއާގެ 72 ވަނަ އިންޑިޕެންޑެންސް ޑޭ ގައެވެ.\nސަލްމާން އޭނާގެ ޓްވިޓަރގައި ޝެއަރ ކޮށްފައިވާ ޓީޒާ ގެ ކެޕްޝަންގައި މިފިލްމާއި ބެހޭގޮތުން ލިޔެފައި ވަނީ " ކުޗް ރިޝްތޭ ޒަމީންސެ ހޯތޭހޭ، ކުޗް ރިޝްތޭ ހޫންސޭ.. މެރެ ޕާސް ދޯނީތީ!" އެވެ.\nމި ޓީޒާގައި ފެނިގެންދަނީ ފިލްމްގެ ޕްރޮޑިއުސަރުން ކަމުގައިވާ "ގުލްޝަން ކުމާރު" އެންޑް ޓީ -ސީރީޒް، ފިލްމް ސޫޓޫޑިއޯ ( ސަލްމާން ޚާން ފިލްމްސް އެންޑް ރީލް ލައިފް ޕްރޮޑަކްޝަންސް) އަދި ފިލްމްގެ ޑައިރެކްޓަރ އަލީ އައްބާސް ޒަފަރު ގެ ނަމެވެ.\nފިލްމްގެ ތަރިންގެ ތެރެއިން މި ޓީޒާގައި ހަމަ އެކަނި ފެނިގެންދަނީ ސަލްމާން ޚާންގެ ނަމެވެ.\nވައްބުރެއްގެ ވަށައިގެންވާ އަލިފާންގަނޑަކާއި އިންޑިއާގެ ޗާޓް ދައްކުވައިދޭ މިޓީޒާގައި ފިލްމް ރިލީޒް ކުރާ ދުވަހަކީ 2019 ވަނަ އަހަރުގެ އީދުގައި ކަމަށް ވަނީ ބުނެފައެވެ.\n"ބާރަތު" ގައި ސަލްމާން ގެ އިތުރުން ދެން ފެނިގެންދާނީ ކެޓްރީނާ ކެއިފް، ދިޝާ ޕަޓާނީ، ނޯރާ ފަތޭހީ، ތައްބޫ އަދި ސުނިލް ގްރޯވާ އެވެ.\nމި ފިލްމްގެ ޝެޑިއުލްގައިވާ ފުރަތަމަ ބައިގެ ޝޫޓިންތައް މިމަހުގެ ކުރީކޮޅު ނިންމާފައިވާއިރު ޝެޑިއުލް ކޮށްފައިވާ ދެވަނަ ބައިގެ ޝޫޓިންތައް ފެށުމަށް ކްރޫއިން މިހާރު ވަނީ މަލްޓާއަށް ގޮސްފައެވެ.\nމި ފިލްމްގައި ސަލްމާނާއި އެކު ކުރިން ލީޑް ރޯލް ކުޅުމަށް ހަމަޖައްސާފައިވަނީ ޕްރިޔަންކާ ޗޯޕްރާ އެވެ. ނަމަވެސް ޕްރިޔަންކާ މި ފިލްމް ދޫކޮށްލުމުން މި ފިލްމްގެ ލީޑް ރޯލްއަށް ފަހުން ހަމަޖައްސަފައިވަނީ ކެޓްރީނާ އެވެ.


SunOnline: Story: #GenbigenNudhanees -ep52\n2 އަހަރު 12 މަސް ކުރިން - 25 ޖުލައި 2016 8\n"ތިބުނީ ކީކޭތަ؟ " އައްމާރު އަހައިލިއެވެ.\n"މިބުނީ އެ ލެބުން ޑީއެންއޭ ޓެސްޓްގެ ނަތީޖާ ދޭއިރު އާއްމުކޮށް އިންނާނީ ޒީރޯ ނޫނީ ނުވަދިހަ ނުވަ ޕަސެންޓްކަމަށޭ. މީގައި މިއޮތީ ޒީރޯއޭ. އެހެންވީމަ ފައިސަލްގެ ދަރިއަކަށްވުމުގެ އެއްވެސް ފުރުސަތެއްނެތޭ. ފައިސަލްމެން ދޮގު ރިޕޯޓެއް އިމީއަށް ތި ދެއްކީ. މިއީ ހަގީގަތަކީ.........." ސަބީ ރަގަޅަށް އޮޅުންފިލުވާދިންއިރު ތުންފަތްމަތީގައި ހިނިތުންވުމެއްވިއެވެ. ސަބީ ބޭނުންވިފަދަ އެއްވެސް ކަމެއް އެމޫނުމައްޗަކުން ނުފެނުނެވެ. ޓެސްޓްގެ ނަތީޖާވެސް އޭނައަށް މުހިއްމެއް ނުވިއެވެ. ބަލާލަންވެސް ނޫޅެ ކޮފީތަށި ހިފައިގެންގޮސް ހުއްޓުނީ ކުޑަދޮރުކައިރީގައެވެ. ބްލައިންޑްސްތައް ދުރުކޮށްލައިގެން ބޭރަށް ބަލަންހުރިއިރު އޭނަ ހުރީ ޝުވޭކާރުމެން އެކުޅޭ ޑްރާމާ ދެނެގަތުމުގައި ނުކުޅެދިފައެވެ. ކާއިއާ ތާކުންތާކުނުޖެހޭ ވާހަކަ ދައްކަނީކަމުގައި އޭނަ ހީކުރިއެވެ. ހަމަ ރަގަޅަށްވެސް އޭނައާއި ކާއިއާ ދުރުކޮށްލަން އެމީހުން ރޭވި ރޭވުމެކެވެ.\n"ހެހެ ތޭންކްސް ސަބީ........" އައްމާރު ދެން ފެށީ ހޭށެވެ.\n"އާ ޔޫ އޯލްރައިޓް؟ " ސަބީ ހައިރާންވިއެވެ.\n"ގަބޫލެއްވެސް ނުކުރެވޭ އެކްޓްކުރަން ބަޔަކު އެހާ މޮޅުވެދާނެކަމަށް. ހޮލީވުޑް އެކްޓަރުންނަށްވެސް އެހާ މޮޅަށް އެކްޓެއްނުކުރެވޭނެ. ހާދަލޯބިންނޭ ޝުވޭކާރު އުޅުނީ. ފޭކްބަޔެއް. އެހާވަރުވެގެންވެސް ތިމާމެންގެ އަންހެންދަރިފުޅު އަހަރެންގެ ފަރާތުން ސަލާމަތްކުރަން އެބަޖެހޭވިއްޔަ....." އައްމާރު ބޯ ހޫރާލިއެވެ. ސަބީ ދެން އެކިގޮތްގޮތަށް ސުވާލުކުރަންފެށިއެވެ. އަބަދުވެސް އައްމާރު ކަމެއް ފޮރުވާކަމާއިމެދު އޭނަ ހުންނަނީ ޝައްކުވެފައެވެ. ކިތަންމެ އެކުވެރިވިޔަސް ދެމީހުންގެ ޒާތީ ދިރިއުޅުމާއި ބެހޭގޮތުން އަނެކަކު ކިޔާނުދެނީސް ތިބެނީ ނާހާށެވެ. އައްމާރު ދެން ކިޔައިދިނީ އޭނައާއި ކާއިއާގެ ގުޅުން ފެށިގެން އައިގޮތާއި ކައިވެނި ކުރި ހިސާބަށެވެ. މިހާރު ހަގީގަތް އެނގުމަށްފަހު އޭނަ ފަހަރެއްގައިވެސް ކާއިއާއަށް ދެރައެއް ނުދޭނެކަމަށާއި އެ އާއިލާއާއި ވީހާވެސް ދުރަށް ކާއިއާ އާއި ސާރާ ގޮވައިގެންގޮސް އުފާވެރި ހަޔާތެއް ފަށާނެކަމުގައި ބުނެލިއެވެ. އައްމާރު ހިނިތުންވެލާފައި ސަބީގެ ގައިގާ ބައްދާލަމުން ޝުކުރު އަދާކުރިއެވެ. އޭރު ސަބީ ހީވަނީ ފުރޭތައެއް ފެނިގެން ހާސްވެ ބިރުން އިންހެނެވެ. އެހާ ފިނިއިރުވެސް އޭނަގެ ނިތްކުރީގައި ދާތިކިތައް ވިދަންފެށިއެވެ.\n"އޯ އެމްޖީ. ޑޯންޓް ޓެލް މީ ދެޓް. ކުރިން ކީއްވެ ތިވާހަކަ ނުބުނީ. ގޯޑް، ނޯ....." ސަބީ ހާސްކަމާއިއެކު އެސިޓީ ނިއުޅާލިއެވެ. އައްމާރުއަށް އެ ޓެސްޓްގެ ނަތީޖާދެއްކިއެވެ. އައްމާރު އަވަހަށް އެ ކަރުދާސްގަނޑު ޖަހައިގެންފާ ކަހަލަ ގޮތަކަށް ނަތީޖާއަށް ބަލައިލީ ހާސްކަމާއެކުގައެވެ. އެންމެ ތިރީގައި އޮތީ ޕްރޮބަބިލިޓީ އޮފް ޕެޓާނިޓީއަކީ ނުވަދިހަ ނުވައެއް ޕޮއިންޓް ނުވައެއް ނުވައެއް ކަމުގައެވެ.\n"އައިމް ރިއަލީ ސޮރީ. ފައިސަލްއަކީ އިމީގެ ބައްޕަ. އެމީހުން ކުޅެނީ ޑްރާމާއެއްނޫން. އެއީ ރިއެލިޓީއަކީ. އިމީއަށް ލޯބިވެވުނީ އަމިއްލަ ސިސްދެކެ. ކައިއަކީ އިމީގެ ސިސް. އަހަރެން ސަމާސާއެއް ކޮށްލިއިރު ހިތަކަށް ނާރައޭ އިމީގެ މިހާ ޑާކް ސިކްރެޓެއް އޮވެދާނެއޭ. ހިންޓެއް ލިބިފައި އޮތްނަމަވެސް މިހާ ސީރިޔަސް ސިޗުއޭޝަނެއްގައި މަޖާ ކުރާކަށް ނޫޅޭނަން. ނޭގިވެސް ކޮއްކޮއާއި މެރީކުރެވުމަކީ ހަމަ ނައިޓްމެއަރ އެއް......" ސަބީ ދެރަވީ އޭނަ ސަމާސާއަކަށް ހަދައިގެން އައްމާރު ތަޅުވާލަން އުޅެވުނުކަމަށްޓަކައެވެ. އެހާ ސީރިޔަސްވެފައި ވާހަކަދެއްކީ އެހެންވެއެވެ. އައްމާރުގެ މޫނުމަތީގައިވި އުފާވެރިކަން ކުއްލިއަކަށް ގެއްލި ހާސްކަން ވެރިވިއެވެ. ސިގިރެޓެއް ރޯކޮށްލިއިރު މިއިނދެވުނީ ދުންފަތުގެ އިސްތިއުމާލު ކުރަން މަނާތަނެއްގައި ކަމެއް ހަނދާނެއްނުވިއެވެ. ކޮފީއާއި ސިގިރެޓްގެ ވަހުން ކެބިން އެއްވަސްވެލިއެވެ. ސަބީވެސް އެކަން މަނާނުކޮށް ބަލަން އިނީ ހަމްދަރުދީވެފައެވެ. ކޮއްކޮދެކެ ލޯބިވެވުމަކީ އާދައިގެ ކަމެއްނޫނެވެ. ތަގުދީރުގެ ކޮންފަދަ ސަމާސާއެއްހެއްޔެވެ؟ ބުނަންވީ ކީކޭކަމެއްވެސް އޭނައަކަށް ނޭގުނެވެ. ޔަގީންވާކަމަކީ އައްމާރުއާއި ކާއިއާ ވަކިވާން ޖެހޭކަމެވެ. އެދެކުދިންނަށް އެފަދަ ހިތްވަރެއް ދެއްވާށިއެވެ.\n"ބީ ސްޓްރޯންގް ބްރޯ. ކައިއަށްވެސް މިހާރު ޔަގީންވާނެއްނު ތިއީ ބޭބެކަން، ޝޯ ހާ ދިސް ރިޕޯޓް، އޭރަށް ކާއިއާވެސް ވިސްނިގެން އަމިއްލައަށް ވަކިވާނެކަން ޔަގީނޭ. އިމީ، އައިމް ސޮރީ، އަހަންނަކަށް ނުވިސްނޭ ތި މަގާމުގައި ހުރިނަމަ އަހަރެން ކެތްކުރާނެގޮތެއްވެސް. އެކަމަކު ކޮންމެ ކަމަކަށްވެސް ހައްލެއް އޮންނާނެ، އަދި އެމީހަކަށް ނޫފުލޭވަރުގެ ކަމެއް ނުޖައްސަވާނެކަމަށް އޮވެއެއްނު..އެހީއަކަށް ބޭނުންވާނަމަ އަހަންނަށް ގުޅައްޗޭ. ކޮންމެ ގަޑިއެއްގައިވިޔަސް އައި ވިލް ބީ ދެއާ ފޯ ޔޫ......."ސަބީގެ ހިތްވަރު ދިނުމުގެ ވާހަކަތަކުން އައްމާރު ހިނިތުންވެލިނަމަވެސް އޭނަ ހިތާމަކުރަނީ ކާއިއާއާއި މެދުގައެވެ. މިޓެސްޓުން އޭނަގެ މައިންބަފައިންނަކީ ފައިސަލްއާއި ޝުވޭކާރުކަމުގައި ޔަގީންކުރެވިއްޖެއެވެ. އޭނައާއި ކާއިއާ ވައްތަރުކަމަށް ސާރާވެސް ކުރީކޮޅު ކިޔާހެދިއެވެ. ކޯތާފަތަށް އެޅޭ އަޑިކޮޅުގެ ވާހަކަވެސް ދެއްކިއެވެ. އޭރު މިކަހަލަ ދުވަހެއް އައިސްދާނެކަމަށް އޭނަ ހިތަށް އަރުވާފައެއްވެސް ނުވެއެވެ. މިވީ ކިހިނެއްހެއްޔެވެ؟\nއައްމާރު އެންމެ ކުރިން ދިޔައީ ސާރާމެންގެ ގެއަށެވެ. ދަރިފުޅު ދެކިލާހިތުން އޭނަ ހުރީ ކެތްނުކުރެވިފައެވެ. މާމައާއިވެސް ބައްދަލުކޮށްލަން އެހާ ބޭނުންކަމުގައި އޭނަ ބުނީ ސާރާގެ ކައިރީގައެވެ. މާމައާއި ޚަލީސީއަށް ޒިޔާރަތްކޮށް ހަދިޔާދިންއިރުވެސް ސާރާއަށް އެކައްޗެއްވެސް ނުދިނެވެ. ސާރާ ހަދިޔާ ބޭނުމެއްނޫނެވެ. ނަމަވެސް ދެރަވީ އޭނަ ޚާއްސަ މީހަކަށް ނުވިއޭ ހިތަށް އަރާފައެވެ. އެކަނި މާމައާއި ދަރިފުޅު ދެކެލާހިތުން އެގެއަށް އައީކަމުގައި ބުނުމުންނެވެ.\nސާރާ ޚަލީސީ ފެންވަރުވާލާފައި ރީތިކުރަން ހުރިއިރު އައްމާރު ސޯފާގައި އިށީދެލައިގެން ސާރާގެ ހަރަކާތްތަކަށް ބަލަން އިނީ ޝައުގުވެރިކަމާއިއެކުގައެވެ. ސާރާ އިނީ ކުޑަކޮށް ލަދުގެންފައެވެ. އައްމާރުގެ ތޫނު ދެލޯ އޭނައަށް ހުއްޓިފައިވާކަން އިހުސާސްކުރެވެނީއެވެ.\n"ސާރާ، ވަރަށް އުދަގޫވޭ ޚަލީސީއާއި ދުރުގައި އުޅެން. އަހަންނާއިއެކު އެގެއަށް މޫވްކުރަންވީނު....." އައްމާރު ތެދުވެގެން އައިސް ރީތިވާ މޭޒުކައިރީގައި ހުއްޓުނެވެ. ޚަލީސީގެ އިސްތަށިގަނޑު އާގޮތަކަށް ފުނާ އަޅުވާ ކުދި ކުދި ދަތިތައް ޖަހަމުން ދިޔައީވެސް ފާޑުވެރިކަމާއިއެކުގައެވެ. ދަރިފުޅު ޕްރިންސެސްއެއްހެން ނަލަހައްދާތީ އައްމާރުވެސް ވަރަށް އުފާވިއެވެ.\n"އިމީ. އެއް އުރައެއްގައި ދެކަނޑިއަކަށް ނޯވެވޭނެ....." ސާރާ ހަރުބަހެއް ބުނެލިއެވެ.\n"ހެހެ. މުސްކުޅި މާމައެއްހެން ވާހަކަދައްކަން ދަސްކުރީ ކޮންއިރަކުންތަ؟ ސާރާއަށް އެނގެއެއްނު، ކައިއަކީ އަހަރެންގެ ސިސް. އަހަރެން ގަބޫލުކުރަން އެކަން އެނގިހުރެ ކުށެއްކުރެވުނުކަން. އައިމް ސޮރީ، އެކަމަކު މިހާރު އަހަރެން ސާރާއަށް ބޭނުންވޭ، އައި މީން އަހަރެންގެ ދަރިފުޅުގެ މަންމައަށް ވީމަ ދަރިފުޅަށްޓަކާވެސް ދެމީހުން އެކީގައި އުޅެން އެބަޖެހޭ ދޯ......" އައްމާރު ކަޅިވެސް ޖަހާނުލާ ސާރާގެ މޫނަށް ބަލަން ހުއްޓެވެ.\n"ދެންވެސް ތަކުރާރުކޮށް އެކަހަލަ މަންޒަރު ދައްކަންތަ؟ ނޫނޭ އިމީ، ދެނެއް ތިކަމެއް ނުވާނެ....." ސާރާ ދެކޮޅުހެދިއެވެ.\n"ޖެލަސް ވައިފެއްހެން ދެން ނޫޅެބަލަ، ކުރިން އަހަރެން ބުނަންދޯ އަހަރެން ދެ އަނބިންނާއިއެކު އުޅެން ފެށީމަ މަށަށް ވަރަށް ބާރުބޮޑުވާނެއޭ. ދެކުދިން ދެއަތުގައި ހިފާ ދަމާނެއޭ، އެކަކު ބުނާނެޔޯ މަގޭ ރޫމަށް އަންނާށޭ، އަނެކަކު ކިޔާނެ ނޫނޭ މަގޭ ރެއޭ ހެހެ. އެކަމަކު އެހެނެއްނުވިއެއްނު، ކައި އެވީ އަހަރެންގެ ކޮއްކޮއަށް، މިއަދު އެނޫންގޮތަކަށް ގަބޫލުކުރެވޭކަށް ނެތް، އަބަދަކު ފާފައެއްވެސް ނުކުރާނަން ދޯ، ސާރާ. ދެން އިތުރަށް އަހަރެން ލައްވާ އާދޭސްކުރުވަންތަ ތިއުޅެނީ؟ ދެފައިގާ ހިފަންވީތަ؟ " އައްމާރު ކުޑަކޮށް ހިނިތުންވެލިއެވެ.\n"އެންމެ ރަގަޅު، މިހާރު ތިހާވަރުން ދަރިފުޅު ބޭނުންވެގެން އުޅޭއިރު އެބޯޝަން ހަދަން ބުނީވެސް ހަމަ އިމީ، މެސެޖް ފޮނުވީމަ ބުނަން އެނގުނު އެއްޗަކީ އެއީ......" ކުއްލިއަކަށް ސާރާ އެދުވަސް މަތިން ހަނދާންކޮށްލަދިނުމުން އައްމާރު ހައިރާންވިއެވެ.\n"ވަޓް އާ ޔޫ ޓޯކިން އެބައުޓް؟ ކޮންއިރަކު ސާރާ މެސެޖްކުރީ......." އައްމާރު ބުމަ ކައިރިކޮށްލިއެވެ.\nސާރާ ހަނދާންކޮށްލަދިނުމުން އައްމާރު ވަރަށް ވިސްނިއެވެ. އެންމެފަހުން ހަނދާނަށް އައީ އެދުވަސްކޮޅު ވަގަކު ވަދެ އޭނަގެ ފޯނާއި އަގުބޮޑު އެހެން ސާމާނުތައް ނަބީލާވިލާއިން ގެންދިޔަ ހަދާނެވެ. އޭނަ މޮޔަކަމުން ސިމް ބްލޮކް ކުރުވަންވެސް ނޫޅެ އެހެން ސިމެއްނެގީއެވެ. ވަގަށް ނެގިމީހަކު އެއޮތީ ސާރާއަށް ޖަވާބުދީފައެވެ. އިންސާނުންނަކީ އަމިއްލަ އެދުމުން ފުރިފައިވާ ނުބައި ބަޔެކެވެ. އައްމާރުއާއި ސާރާ އެވާހަކަދައްކާ ނިމުނުއިރު ހިނިތުންވެ ވާހަކަދައްކާލެވޭ ވަރުވެއްޖެއެވެ. އެވަރުންވެސް އެހާ ފަސޭހައިން ހަތިޔާރު ބަހައްޓާފައި އައްމާރުއާއިއެކު ގޮސް އެގޭގައި އުޅޭކަށް އަދި ސާރާ ތައްޔާރެއްނޫނެވެ. ކާއިއާއާއި އޭނައާއިމެދު ވާ ނުތަނަވަސްކަމުގެ އިތުރުން އައްމާރު ކަންތައްކުރި ގޮތް އެހާ ފަސޭހައިން ހިތުން ފިލުވައެއް ނުލެވޭނެއެވެ.\nއައްމާރު ބޭނުންހާ ވަގުތަކު ޚަލީސީ އެގެއަށް ގެންދަން ސާރާ ހުއްދަދިނެވެ.\n"ހީ ޑިޑްންޓް އިވެން ގިވް މީ އެ ހަގް....." އައްމާރު އެންމެފަހުން ދާތަން ބަލަން ދޮރުކައިރީގައި ހުރިއިރު ސާރާގެ ލޮލުން ކަރުނަ ހިލުނެވެ. ކާއިއާ ފެނުމުން "ރެސިސްޓް" ނުކުރެވިގެން އުޅޭއިރު އޭނަ ފެނުމުން އައްމާރުއަށް ހަމަ ގޮތެއްނުވަނީ ހެއްޔެވެ؟ ނޫނީ ހުރިހާ ކަމެއް ފޮރުވަން މަސައްކަތްކުރަނީ ހެއްޔެވެ؟ އެމީހުންގެ ހަޔާތުގެ ތަސްވީރުން ކާއިއާ އެއްފަރާތް ނުކުރަންޏާ އެކީގައި އުޅޭނެ ގޮތެއް ވިސްނުމަކަށް ނައެވެ. މިވަހުމްތަކާއި ޝައްކުތައް ފިލުވާލާ އައްމާރުގެ ލޯތްބާއިމެދު ޔަގީންކަން އޮތްދުވަހަކުން ނޫނީ އެކީގައި އުޅޭކަށް ފަސޭހައެއްނުވާނެއެވެ.\nމިއަދު އައްމާރު ގެއާއި ދިމާލަށް ބަލައިލީ ތަފާތު ނަޒަރަކުންނެވެ. މަންމަމެންނާއި ދޭތެރޭގައި ހިތުގައި ކިތަންމެ ވަރަކަށް ޝަކުވާއޮތަސް އޭނައަކީ މި އާއިލާގެ އެކެއްކަމުގައި މިއަދު ގަބޫލުކުރެވިއްޖެއެވެ. މިހުރިހާދުވަހު އޮތް ދުރުކަމާއި ބީރައްޓެހިކަން އެއްފަރާތްކޮށްލާ މަންމަމެންނަށް މާފުދީގެން އެކީގައި އުޅެން ހިތް އެދެންފެށިއެވެ. ނަބީލާފަދަ ނުލަފާ އަންހެނެއްގެ ފަރާތުން ލިބުނު އަނިޔާތައް ހަނދާން ނައްތާލާ އާއިލާއަށް ފުރުސަތެއް ދިނުމަކީ ގޯހެއްނޫނެވެ. ދެރަވަނީ އެކަނި ކާއިއާއާއި ދޭތެރޭގައެވެ. މާޔޫސްވަނީ އެކުއްޖާގެ މަތިން ހަނދާންވެފައެވެ.\nބެލްޖެހުމުން ދޮރުހުޅުވީ ކާއިއާއެވެ. އައްމާރު ދޮރުމަތީގައި ހުރުމުން ލިބުނު ސިހުމާއި އެއްވަރަށް އެތައް އިހުސާސްތައް އެއްފަހަރާ ކާއިއާގެ މޫނުމަތިން ފެނިލިއެވެ. އައްމާރު އެތެރެއަށް ވަންއިރު ކާއިއާ ހެދިގޮތަކުން އޭނައާއި މުޑިޖެހުނެވެ.\n"ތިގޮތަށް ގައިގާ އުނގުޅެން ކައިވެސް ލަދުގަންނަންޖެހޭނެ. އެނގެންވާނެ އަހަރެން މިއީ ބޭބެކަން؟ ކެރޭތަ ކިޔަންގެ ގައިގާ ތިގޮތަށް އަތްލާން..........." އައްމާރު ދަމުން އެނބުރިލާފައި ކުޑަކޮށް ބަލައިލިއެވެ.\n"ކިޔަންއަކީ އަހަރެންގެ ދޮންބެ. ތިއީ އަހަރެންގެ ޑާކް ލަވަރ. ކިހާ ތަފާތު ދޯ. އިމީ ދެން ބޭބެއަކަށް ވާން އުޅުނަސް އެކަން ނުކުރާކަމަކަށް ނުވާނެ. އަދި އިމީގެ ހިތަށްވެސް އަރާނެ ކިތަންމެ އެއްޗިއްސެއް. ބޭނުންވެސް ވާނެ. ޑިނައި ކުރިޔަސް ދެން ކޮއްކޮ ބޭބެ ރިލޭޝަނެއް މިދޭތެރެއަކު ނުވާނެ........." ކާއިއާ ދޫނެރެލާފައި ވައްތަރެއް ޖެއްސިއެވެ.\n"ޕްލީޒް ކައި، އަހަންނަށް މިގޭގައި އުޅެވުނަދީ، ކައި ތިގޮތަށް ހަދަންޏާ ދުވަހަކު ނުފެންނަ ހިސާބަށް ގޮސްދާނަން ހަމަ ތެދަށް މިބުނީ......" އައްމާރު ތަންކޮޅެއް ބާރަށް ބުނެލިއެވެ.\n"މަރުވާން ކެރޭނެތަ؟ އެއަށް ވުރެ މާ ފިނޑިވާނެ. އެކަމަކު ކައި މިހާރުވެސް ޕޮއިޒަން ބޮއިފާނަން. ކުރީ ދުވަހު ޕްރޮމިސްކޮށްފައި ކައި ކައިރިއަށް އެއް ގަޑިއިރަށް އަންނަންވީމަ އަދި ފުރައިގެން ދިޔައީ، އިތުބާރުކުރެވޭ ވަރެއްވެސް ނުވޭ، އަދި އެ ވާހަކައެއް ނޫނޭ. އަހަންނަށް އޮޅުވާލާފައި ސާރާއާއެކު ސްލީޕްކުރީމައެއްނު ޚަލީސީ ލިބުނީ، ކަމަކާ ނުލައި މިރެކްލްއަކުން ދަރިއަކު ނުލިބޭނެ، ރައިޓް؟ ކައި ކައިރީ އަބަދުވެސް ބުނަމެއްނު ދުވަހަކު އަތްނުލަމޭ، އެކަމަކު އިމީ ތީ ދޮގުވެރިއެއް، ޗީޓްކުރީ، އައިލް ނެވަރ ފޮގިވް ޔޫ ފޯ ދިސް. ސަތޭކަ ޕަސެންޓް ބިޓްރޭކޮށްފައި ތިހިރީ....." ކާއިއާ ކުއްލިއަކަށް ލޯ އަޅާލިއެވެ. އެގޮތަށް ރުޅިއައިސްފާ ހުރިތަން ފެނިފައި އައްމާރު ބިރުގަންނަގޮތްވިއެވެ. ހަގީގަތުގައި އަދިވެސް ކާއިއާއަށްޓަކާ ހިތުގައި އެހެން ކަހަލަ އިހުސާސްތަކެއްވަނީ ހެއްޔެވެ؟ ނޫނީ ކާއިއާ އަމިއްލައަށް މަރުވެދާނެތީ ހިތް ބިރުގަންނަނީ ހެއްޔެވެ؟ ކާއިއާގެ އިންޒާރުތަކާއި އަޅާނުލާ ހުރެވޭކަށްވެސް ނެތެވެ. ކާއިއާއަކީ ނަފްސާނީ ބަލި ކުއްޖެކެވެ. ޒަހަރެކޭ ފެނެކޭ އެކަހަލަ ކުއްޖެއްގެ ކައިރީގައި ވާނީ އެކައްޗަކަށެވެ. ޓައިމްބޮމެކޭ ކާއިއާ އެކޭ ތަފާތެއްނެތެވެ.\n"ކައި ތީ ކުޑަކުއްޖެއް ނޫނެއްނު، އަންހެނަކާއި ފިރިހެނަކު އެއް ރޫމެއްގައި ތިބީމަ ތިންވަނަ ބައިވެރިޔަކަށް ޝައިތޯނާ ހުންނާނެ، ރައިޓް؟ އަހަންނަކީވެސް އިންސާނެއް. އަމިއްލަ ނަފުސަށް ބާރު ނުފޯރުވޭ ވަގުތެއް އައިސްދާނެ... " އައްމާރު ވިސްނާދޭފަދަ ގޮތަކަށް ބުނެލިއެވެ.\n"ކަޓް ދަ ކެރެޕް އިމީ. އެއީ ވަން ނައިޓް ސްޓޭންޑަކުން ލިބުނު ދަރިއެއް ނޫނޭ. އައި ނޯ، ކޮންމެ ރެއަކު................" ކާއިއާ އިނގިރޭސިން ދެން އަމުނާލި ފަތިވަރަކުން އައްމާރު ހުރީ ބުނާނެ އެއްޗެއް ނޭގިފައެވެ. އައްމާރު ކިތަންމެ ވަރަކަށް ކާއިއާއަށް ބުނެދޭން މަސައްކަތްކުރިޔަސް އެކުއްޖާގެ އެހެރަ ޚަސީލަތަކާއި މިޒާޖަކުން އެގޮތް ބަދަލެއްވެސް ނުކުރެވޭނެއެވެ. އޭނައަކީ ބޭބެއެއްގެ ގޮތުގައި ބަލައިގަންނަން މަޖުބޫރެއްވެސް ނުކުރެވޭނެއެވެ.\n"އިނަފް. ބޭނުމެއްނޫން އިތުރަށް އަޑުއަހާކަށް....." އައްމާރު ބާރުބާރަށް ސިޑިން އަރައިގެން ދިޔައީ މަތީބަޔަށެވެ. އެކަމަކު ކާއިއާ ހޯގެއް ހަދާފަނެތީ ކިޔަންއަށް ގުޅިއެވެ. ބުނެވޭ އެއްޗަކުންވެސް ކާއިއާގެ ސިކުނޑި ހަމައިން ނައްޓާލަފާނެއެވެ. އެކުއްޖާއާއި ދޭތެރޭ ކިތަންމެ ވަރަކަށްވެސް އައްމާރު ވިސްނިއެވެ. ނަމަވެސް އެއަށްވުރެ ސާރާ މުހިއްމުވިއެވެ. އޭސީގެ ފިނިކަން ސޯޅައިގާ ބަހައްޓާފައި އަރާމު ރަޖާގެ ދަށަށް ވަންގޮތަށް އޭނަ ސާރާއަށް ވައިބަރކުރަންފެށިއެވެ. ނަސީބަކުން ސާރާވެސް އޮތީ ވާހަކަދައްކާ ކަހަލަ މޫޑެއްގައެވެ. ލޯބިވެރިން ފަދައިން މެސެޖްތައް ބަދަލުކުރަމުން ދިޔައިރު އައްމާރުގެ ވާހަކަ ހުރީ ތަންކޮޅެއް ސަމާސާ ގޮތަކަށެވެ. ސާރާވެސް ރައްދުދެމުން ދިޔައީ އެހާ ލާނެތްކޮށެވެ. ދެމީހުންނަށް ގަޑިން ވީއިރު ރޭކާލީއިރު ތިނެއްވެސް ޖަހައިފިއެވެ. ސާރާގެ ކައިރީގައި އައްމާރު އެތައް ވަރަކަށް ކިޔައިގެން ޖެހިގެން އައި ދުވަހު ޚަލީސީ ގޮވައިގެން އެގެއަށް ދާން އެއްބަސްވެފައި ދެމީހުން ރޭގަނޑުގެ ސަލާމްކުރިއިރުވެސް އައްމާރު ކޮށްލީ ސަމާސާއެކެވެ.\n"މި އެނދު ވަރަށް ފަޅު. މިހާ ފިނިއިރު ހިތަށް އަރާ ސާރާ އަހަންނާއިއެކު ވާނެ ނަމައޭ. އެކަމަކު ބާލީހުގައި ހަގްކޮށްލައިގެން އޮވެ ނިދަން މިޖެހެނީ....ކިހާ ނަސީބު ދެރަ.." އައްމާރު ލިޔުނެވެ.\n"އިމީ އަމިއްލައަށް ބާލީހާއި ހަގްކުރާހިތުން އުޅޭއިރު ކީއްކޮށްދެވޭނީ. އިމީ އަހަންނަކަށް ބޭނުން ނުވެއެއްނު، އެހާދުވަސް ކޮށްލާފައި އައީމަވެސް ހަގް ކޮށްލާކަށްވެސް ނުކެރުނު....." ސާރާ ދެތިކިޕީއެއް ފޮނުވައިލިއެވެ.\n"އޭރު ހުރީ ޕްލާސްޓަރު އަޅާފައޭ. ހޫމް. މިހާރު ހިތަށް އަރާނެ ބާތުޓަބަށް އެރުނީވެސް ޕްލާސްޓަރުގަޑާއިއެކު ގައޭ. ޔޫ ނޯ ވަޓް. އަހަރެންނަށް އެހުރިހާ ގޮތްގޮތްވާން ފެށީ ސާރާ ފެނުމަށްފަހުގަ. އޭގެ ކުރިން ހިއްސުތަކުގައި ގަނޑުފެން އަޅާފައި ހުރީ، އެދެއަހަރު ތެރޭގައި ދުވަހަކު އަންހެންކުއްޖަކަށް ބޭނުމެއްނުވޭ، ކައިއާ މެރީކޮށްގެން ހުރިއިރުވެސް އެހާވަރަށް އަންހެނަކަށް ބޭނުން ނުވާވަރަށް އެދުވަހު ބޭނުންވި ސަބަބަކީ ސާރާ، ގަބޫލުކުރިޔަސް އެވަގުތުގައިވެސް އަހަރެންގެ ހިތުގައިވީ ސާރާ......" މަޑުމަޑުންގޮސް އައްމާރުގެ ހިތުގައިވާ ޝުއޫރުތައް ހާމަކުރަންފެށިއެވެ.\n"ވެލް....ނޭގޭ ބުނާނެ އެއްޗެއް ވެސް......" ސާރާ ލަދުގަންނަގޮތްވިއެވެ.\n"މިހާރު ތި މޫނުކޮޅު ދެކެލާ ހިތްވެއްޖެ، ވަރަށް ރެޑްވެފަތަ؟ ފޮޓޯއެއް ފޮނުވަބަލަ ޕްލީޒް....." އައްމާރު އެދުނެވެ.\n"އިމީ، މިހާރު މާ ދަންވެއްޖެ. ދެން އެހެން ފަހަރަކުން....." ސާރާ ގަޑިއަށް ބަލައިލުމަށްފަހު ކުޑަކޮށް ހިނިތުންވެލިއެވެ. މިރޭ އައްމާރުއާއި ވާހަކަދެއްކުމުން ހިތަށް ލިބުނު އުފާތަކަކީ މިއިން ޒަމާނެއްގައިވެސް އެހިތަށް އިހުސާސްވެފައި ނުވާފަދަ އުފަލެކެވެ. ފޯނު ބޭއްވުމަށްފަހު މޭގައި ކުޝަން ޖައްސާ ބާރުކޮށްލައިގެން އޮތްއިރު އަލަތު ލޯބިވެރިއެއްފަދައިން ދޭތެރެއަކުން ހިނިތުންވެލިއެވެ. އައްމާރުގެ ވާހަކަތައް ހަނދާންވުމުން މޫނުގެ ފިޔާތޮށިކުލަ ބައެއްފަހަރު ގަދަވެލިއެވެ. އައްމާރުއާއިއެކު އުފާވެރި ހަޔާތެއް ލިބިދާނެކަމުގެ އަލި ދޯދިފަށެއް ފެނިލުމުން ހިތަށް ތަސައްލީ ލިބުމާއިއެކު ދެލޯ މަރާލަމުން ޚިޔާލުތަކުގެ ވާދީއަކަށް ގެނބުނެވެ.\nއައްމާރު މިފަހަރު އެނބުރި އައުމަށްފަހު ފައިސަލްއާއި ޝުވޭކާރުއާއި ވާހަކަދެއްކުމާއި އެމީހުންނާއި ގުޅިގެން އުޅުން ވަރަށް ބޮޑުތަން ރަގަޅުވިއެވެ. ބީރައްޓެހިކަމާއި ދުރުހިލޭކަމުގެ ފާރު ބިމާއި ހަމަވެގެންދިޔަކަމުގެ އިހުސާސް އެންމެނަށް ކުރެވޭވަރަށް އައްމާރުގެ އުޅުން ތަފާތުވިއެވެ. އެކަނި މަންމަ ކިޔާފައި ގޮވާނުލާ ކަމެވެ. ޝުވޭކާރު ދީފައި ހުރި ސެންޓުތައް ބޭނުންކުރުމުގެ އިތުރުން ވަޒީފާއަށް ދަނީވެސް އެގޭ ކާރުގައެވެ. އަދި ސަބީއާއިއެކު ދުވަސްކޮޅަކަށް މަސައްކަތްކޮށްފައި ބައްޕަގެ ވިޔަފާރީގައި ބައިވެރިވާނެކަމުގައި އައްމާރުވަނީ ބުނެފައެވެ. ސާރާއާއި ޚަލީސީ އެގެއަށް ގެނައުމަށް އެދި ޝުވޭކާރު ބާރުއަޅާވަރުން އައްމާރުވަނީ އެކަންވެސް ކޮށްދޭނެކަމަށް ވައުދުވެފައެވެ. ކާއިއާ އެންމެނަށް ފެންނަ ހިސާބުގައި ދުވަހަކުވެސް ޚަލީސީއާއި އަނގައިން ނުބުނިކަމުގައި ވިޔަސް ސިއްރު ސިއްރުން ޚަލީސީއާއި ވާހަކަދައްކާލާ މެޓާ އެއްޗެހިވެސް ދެއެވެ. ޚަލީސީ އަކީ އައްމާރުގެ ދަރިއެއްކަން އެނގުމަށްފަހު އެހިތުގައި ޚަލީސީއަށްޓަކާ ލޯބި އުފެދުމުން ޚުދު ކާއިއާވެސް ހައިރާންވިއެވެ. އައްމާރުދެކެ ވާ ލޯބީގެ ސަބަބުން އައްމާރުގެ ދަރިފުޅުވެސް ޚާއްސަވީ ބާވައެވެ. އޭނައަށް ދުވަހަކު ދަރިޔަކު ނުލިބޭނެކަން ހިތަށް އަރާފައި ބައެއްފަހަރު ރޮވޭވަރުވެއެވެ. ޑައިރީގައި އަބަދު އެ ޝަކުވާތައް ކޮށްފައި ލިޔެވެއެވެ. އެ ޝުއޫރުތައް ދެކޭނީ ކާކުހެއްޔެވެ؟ އޭނަދެކޭ ގޮތުގައި އޭނަވަނީ ބާކީކޮށްލެވިފައެވެ. މޮޔައެއްގެ ދަރަޖަދީފައި ނަފްސާނީ މީހުން ގެނެސް ދެއްކުމުން މަންމަމެންގެ ވާޖިބު އަދާކުރެވެނީ ކަމުގައި ހީކޮށްފައި އެމީހުން އުޅެނީ އުފަލުގައެވެ.\n"ސޯ އަންފެއަރ. މަރުވާނެނަމަ. އިމީވެސް ގެއްލުނީ، މިހާރު ކިހާ ދުރުން އެއުޅެނީ، ބޭބެއަކަށްވިޔަސް ކިހިނެއް ދެން ބޭބެއަކަށްވާނީ؟ މި ދިރިއުޅުންދެކެ ހާދަ ފޫއްސެއްވެޔޭ....." ކާއިއާ މޮޔައެއްހެން ދެކޮޅަށް ހިނގާލަ ހިނގާލާ ހުރެފައި އެނދުގައިވާހާ އެއްޗެއް ބިމަށް ހޫރާލާއި ތަޅުން މަތީގައި އޮށޯވެލިއެވެ. ބަޑިއެއް ލިބޭނެނަމައެވެ. އޭރުން އޭނަ ހުރިހާ އެންމެންގެ ގަޔަށް ބަޑިޖަހާ މަރާލާފައި އަމިއްލައަށް މަރުވެގަންނާނީއެވެ. ސަލާމަތްކުރާނީ އެކަނި ޚަލީސީއެވެ. ކިހާ ލޯބި މައުސޫމް އަންހެންކުއްޖެއް ހެއްޔެވެ؟\n"އެކަނި އެފުށްގަނޑު ސަލާމަތްވާނީ، އައި ވިލް ކިލް ދެމް އޯލް...." ކާއިއާ ހަޅޭއްލަވައިގަތަސް އެއަޑު އެހެން މީހަކަށް އިވޭނެކަމެއް ނޭގެއެވެ. އިވޭނީ ކިހިނެއްހެއްޔެވެ؟ އޭނަ ހުރީ ބާރުބާރަށް ލަވައެއް ޖަހާފައެވެ. އެންމެފަހުން ރުޅިގަދަވެގެން އައިޕެޑްވެސް ބިންމައްޗަށް ޖަހައިލިއެވެ. އޭސީ ރިމޯޓްވެސް ބިންމަތީގައި ތަޅާ ހަލާކުކޮށްލާފައިވާތީ އޭތި މަސައްކަތްނުކުރުމުން ކޮޓަރި އެހާ ހޫނުވާންފެށިއެވެ.\nހޫނުވާންފެށުމުން ދަތްތަކަށް ތަދުވާހާ ބާރަށް ދަތްވިކައިގެން ހުރެފައި ކޮޓަރިން ނުކުތީ ފިނި އެއްޗެއް ބޯލާހިތުންނެވެ. ކާކޮޓަރިއަށް ވަންތަނުން އަދި ފެނުނީ ހިތަށް ތަދުކުރުވާފަދަ މަންޒަރެކެވެ. އައްމާރު ސާރާގެ އިސްތަށިގަނޑާއި ކުޅެލާފައި ނިކަން ލޯބިން އެއްޗެކޭ ބުނެލާފައި އަދި ކާއިއާ ފެނުމުން ޖިންސްގެ ޖީބަށް އަތް ޖަހާލިއެވެ. އައްމާރުގެ ހަރަކާތް ހުރިގޮތުން ހީވީ ކާއިއާއަށް ފެނުމުން އޭނައަށްވެސް އުދަގޫވީހެންނެވެ. ކާއިއާގެ ހިތުގައި އަނދަ އަނދާހުރި އަލިފާންގަނޑު ހުޅުފަޅައިގެންދިޔައެވެ. ހިތާމައާއި ރުޅި އެކުވެގެންގޮސް އޭނަގެ ތަބީއަތަށް އިންގިލާބެއް ގެނުވިއެވެ. އެވަރުންވެސް ކާއިއާ އަމިއްލަ ނަފުސަށް ބާރު ފޯރުވިއެވެ.\n"ލަވްބާޑްސް މިއޮތް ބޮޑު މެންޝަންގައި އެތައް ރޫމެއް ހުރިއިރު ޕްރައިވެސީއެއް ނުލިބުނީތަ؟ " ކާއިއާ ފްރިޖް ހުޅުވާލާފައި އައިސްކްރީމް ތަށިގަނޑެއް ނަގައިގެން އިނގިލިން ކާންފެށީ މީހުން ދަހިވާފަދަ ގޮތަކަށެވެ. އިޝްތިހާރެއްފަދައިންނެވެ. ސާރާ އެއްޗެކޭ ބުނަން އުޅެފައިވެސް ކާއިއާއާއި މެދުގައި ހަމްދަރުދީވިއެވެ. މިގެއަށް އަންނަން ފެށުމުން ކާއިއާގެ ނަފްސާނީ މައްސަލަތައް އުޅޭކަން ފާހަގަކުރެވި އެކަމާއި ދެރަވިއެވެ. ކާއިއާގެ މުސްތަގުބަލާއިމެދުވެސް ވިސްނިއެވެ. ސަބީފަދަ އައްމާރުގެ އެކުވެރި ޒުވާނަކާއި ކާއިއާ ގުޅޭނެނަމައެވެ.\n"ކައި......" ސާރާ އެއްޗެކޭ ބުނަން އުޅުނެވެ.\n"މާ ސްވީޓްވާނެ ކަމެއްނެތް. ބޭނުމެއްނޫނޭ ކަލޭމެންނާއި ވާހަކަދައްކާކަށް......" ކާއިއާ ވާހަކަދެއްކީ ވަރަށް ފޫހިވެފައި ހުރެއެވެ. އަދި ބާރުބާރަށް އެތަނުން ނުކުމެގެން ދިޔުމުން އައްމާރު ފުންނޭވައެއްލިއެވެ. އައްމާރުހުރީ އެކަމާއި ވަރަށް ދެރަވެފައިކަން ސާރާ ދެނެގަތެވެ. ކޮންފަދަ އުދަގޫކަމެއްހެއްޔެވެ؟ ކާއިއާ ލޯބިވަނީ ބޭބެދެކެއެވެ. އައްމާރުގެ ހިތުގައިވާ ހުސްކަން ފަޅުފިލުވާދޭނެ ބައިވެރިޔަކު ކައިރީގައި ހުރިއިރު ކާއިއާއަށް އެފަދަ ނަސީބެއް ލިބިފައެއްނުވެއެވެ. ހިތުގައިވާ ޒަޚަމްތައް ފަސޭހަވާން ވަރަށްދުވަސް ނަގާނެއެވެ.\nޝެހެނާޒާއި ބައްދަލުކުރަން މީހަކު އައިސްފާ ހުރި ވާހަކަ ބުނުމުން ޝެހެނާޒް ނުކުތްއިރު ދޮރުމަތީގައި ހުރި މީހާ ފެނުމުން ޝެހެނާޒްގެ މޫނުގެ ކުލަވަރު ބަދަލުވެގެން ދިޔައީ އެނގޭވަރަށެވެ. މޫނުމަތީގައި ދޮރުލައްޕާލަންވެސް ހިތް އެދުނެވެ.\n"ކީއްކުރަން އަހަރެން ހޯދަނީ؟ " ޝެހެނާޒް ރުޅިވެރިގޮތަކަށް ސުވާލުކުރިއެވެ.


މުޅި ދުނިޔެއަށް އިނގޭ ގާނޫނުތަކަށް އަތްގަދަ ކުރައްވައިގެން ރައީސް ޔާމިން އުޅުއްވާކަން: ހަސަން ލަތީފް\nއަދުލު އިންސާފު ރާއްޖޭގައި އޮތް ގޮތުން ރާއްޖެއަށް އިންވެސްޓްކުރާކަށް ނާންނާނެ: ހަސަން ލަތީފް\nރައީސް ޔާމިނަށް ތާއީދު ގެއްލިއްޖެ: ހަސަން ލަތީފް\n28 ޑިސެންބަރ 2017 | ބުރާސްފަތި 21:41\nމުޅި ދުނިޔެއަށް އިނގޭ ގާނޫނުތަކަށް އަތްގަދަ ކުރައްވައިގެން ރައީސް ޔާމިން އުޅުއްވާކަން. އެލްޖީއޭއިން ކުރަމުންދާ ކަންތަކާ ދެކޮޅަށް ކުރެވެން ހުރިހާ ކަމެއް ކުރާނެ.\nގުޅިފައިވާ ސިޔާސީ ޕާޓީތަކުގެ މަސައްކަތްތަކާއި އެމްޑީޕީގެ މަސައްކަތްތައް ފެށޭނެ 2018ގައި ފެށޭނެ. އިރާދަ ކުރެއްވިޔާ ރިޔާސީ އިންތިހާބުގައި ރައީސް ޔާމިން ބަލިކުރާނަން.\n28 ޑިސެންބަރ 2017 | ބުރާސްފަތި 22:14\nއަދުލު އިންސާފު ރާއްޖޭގައި އޮތް ގޮތުން ރާއްޖެއަށް އިންވެސްޓްކުރާކަށް ނާންނާނެ. އިންވެސްޓް ފޯރަމް ބޭއްވިއަސް އިންވެސްޓަރަކު ރާއްޖެ ބަލާލާތަނެއް ނުފެނޭ.\nޗައިނާއާ އެކު އެއްބަސްވެފައިވާ ވިޔަފާރީގެ އެއްބަސްވުމުގެ ދަށުން ޗައިނާއަށް ލިބޭ ކަންމަތީ ފިހާރަތައް ހިންގުމުގެ ފުރުސަތު. އޭގެ ސަބަބުން ރާއްޖޭގެ ކުދި ވިޔަފާރީތަކަށް ގެއްލުންވާނެ. އެއް ގައުމަކަށް ބަރޯސާވާން ވީމަ އޭގެ ލޮޅުން ރާއްޖެއަށް އަންނާނެ.\nސަރުކާރުން ބޭނުންވާ މަޝްވަރާތަކުގައި ރައީސް ނަޝީދަށް ރާއްޖެއިން ބޭރުގައި ހުންނަވައިގެން ބައިވެރިވަޑައިގެންނެވޭ ގޮތައް ބާއްވާނަމަ އެކަންވާނެ. އަޅުގަނޑުމެން މި ތިބީ މަޝްވަރާ ކުރަން ތައްޔާރަށް.\nއަޅުގަނޑުމެން ބޭނުމެއް ނޫން ރައީސް ޔާމިންގެ ނަމުގައި ނަޒަރުގައި ރިޔާސީ އިންތިހާބުގައި ވާދަ ކުރެއްވޭނެ ބޭފުޅުން ބަލާކަށް. އަޅުގަނޑުމެން ގުޅިފައިވާ ސިޔާސީ ޕާޓީތަކުގެ ފަރާތުން ނެރޭނެ ކެންޑިޑޭޓެއްގެ ނަން އޮންނާނެ.\nރައީސް ޔާމިންގެ ފޯމިއުލާއިންވެސް ރައީސް ޔާމިން ވަނީ ބަލިވެފައި. އައިޖީއެމްއެޗްގެ އާ އިމާރާތުން އެކަނިވެސް މި ސަރުކާރުގައި ކޮރަޕްޝަނުގައި ވައްކަން އޮތްވަރު އެނގޭ. 2018 އަށްދާއިރު ނިހާންވެސް ރައީސް ޔާމިން އަރިހުގައި ހުންނަވާނެ ކަމެއް ނޭނގެ. ސަރުކާރުއައިރު ރައީސް ޔާމިނަށް ތާއިދު ކުރި ގިނަ ބޭފުޅުން ވަނީ މިހާރު ތާއިދު ގެންދަވާފައި. ރައީސް ޔާމިންގެ ސަރުކާރުގެ ކޮރަޕްޝަނާއި އެހެން ހުރިހާ ސަރުކާރާ ނުބައްދަލު. 218 މިސްކިތް އެޅޭނެ ހާ ފައިސާ ވަނީ މި ސަރުކާރުގައި ވަގައް ނަގާފައި.\nDhen ahnna sarukaarakun raajjeygai investor maahauleh gaaimu kurumun investors in ahnnaane: @HassanLatheef #FalaSurukhee | @Raajje_tv https://t.co/mGT9DCltrg\n— RaajjeTV Live (@RaajjeTVLive) December 28, 2017\n28 ޑިސެންބަރ 2017 | ބުރާސްފަތި 22:07\nނިހާން ދައްކަވަަނީ ހަމަ ޖެހޭ ވާހަކައތަކެއް ނޫން: ހަސަން ލަތީފް\nރައީސް ނަޝީދަށް ކުރިމަތި ނުލެއްވޭނެ ކަމަށް ވިދާޅުވެ ޕީޕީއެމްގެ ޕާލަމެންޓްރީ ގުރޫޕްގެ ލީޑަރު އަހްމަދު ނިހާން ހުސެއިން މަނިކު ދައްކަވާ ވާހަކައަކީ އެއްވެސް ވާހަކައެއްނޫން. ރައީސް ޔާމިނަށް އެނގިވަޑައިގަންނަވާ ހުރިހާ އެއްޗެއް ނިހާނަށް އެނގިވަޑައިނުގަންނަވާނެ. މިހާރު ނިހާން ދައްކަވާ ވާހަކައިން ފަހުން ލަދުން ގަންނަ ޖެހިވަޑައިގެންފާނެ.\nރައީސް ޔާމިން ލަދުވެތިވެވަޑައިގަންނަވަން ޖެހޭނެ އެމްޑީޕީ ސަރުކާރުގެ ކޮރަޕްޝަން އޮތޭ ވިދާޅުވާން. މި ސަރުކާރު ރަމްޒް ކޮށްދޭ ތިން ކަންތަކީ ވައްކަމާ ކޮރަޕްޝަނާއި އަނިޔާވެރިކަން. ރައީސް ޔާމިން މާނަ ކުރައްވަނީ ފުލުސް ޔުނީފޯމްގައި ކުރާ ކޮންމެ ކަމަކީ ރަނގަޅު ކޮންމެ ކަމެއް ރަނގަޅު ކަމަށް. ގާޒީއަކު ކުރައްވާ ކޮންމެ ކަމެއްވެސް ރަނގަޅު ކަމަށް.\nމުޅި ދުނިޔެއަށްވެސް އިނގޭ ރާއްޖޭގެ ޝަރުއީ ދާއިރާ ރައީސް ޔާމިން އާ ގުޅުން އޮންނަ ކަމަށް. ބޭރު ދުނިޔެއިން އިން ބަލާނެ ޖުޑިޝަލް ސާވީސް ކޮމިޝަނުގައި ރައީސުލް ޖުމްހޫރިއްޔާގެ ފަރާތްޕުޅުން އިންނަވާ މެމްބަރު ފަނޑިޔާރުންގެ ކަންކަން ރަނގަޅު ކުރައްވަން ވާހަކަ ދައްކަވާފައިވޭތޯ.\nޗައިނާއާއެކު ހަދާފައިވާ ފްރީ ޓްރޭޑް އެއްބަސްވުމަކީ ވަރަށް ނުރައްކާތެރި އެއްޗެއް. އޭގެ ސަބަބުން ރާއްޖެ ޗައިނާގެ ކޮންޓްރޯލްގެ ދަށަށް ދާނެ. ޗައިނާ އައިސް "މި ސަކަރާތް ޖަހަން ފެށީމަ" އިންޑިޔާއަށް އުނދަގޫވާނެ. އިންޑިޔާއިން ނޫޅެ ރާއްޖެ އަޅުވެތިކުރާކަށް. އެ އެއްބަސްވުމުގައި ހުރި ކަންތައްތަކާމެދު ދެން އަންނަ ސަރުކާރަކުން ވިސްނާނެ.\n28 ޑިސެންބަރ 2017 | ބުރާސްފަތި 21:58\nފަލަ ސުރުހީ:- ރައީސް ނަޝީދަށް އިންތިހާބުގައި ވާދަކުރެވޭނެތަ؟\nހަސަން ލަތީފު:- ގުޅިފައިވާ ހުރިހާ ސިޔާސީ ޕާޓީތަކަކީ ތަފާތު ފިކުރުގެ ޕާޓީތައް ކަމަށް ވިއަސް ހުރިހާ ޕާޓީތައް އެއްބަސްވޭ ރައީސް އަބްދުﷲ ޔާމިންގެވެރިކަން ބަދަލު ކުރުމަށް.\n28 ޑިސެންބަރ 2017 | ބުރާސްފަތި 21:51